SunOnline: Report: Fuvahmulaku reethi anhen kudhin ge vaahaka!\nފުވައްމުލަކު ޒުވާން ކުދި ބައެއް: ރީތި ކަމާ އެއްވަރަށް ހިތްވެސް ހެޔޮ --- ސަން ފޮޓޯ / ފަޔާޒު މޫސާ\nފުވައްމުލަކުގެ ރީތި އަންހެން ކުދިންގެ ވާހަކަ!\n3 އަހަރު 8 މަސް ކުރިން - 06 ސެޕްޓެމްބަރ 2015 21\nފުވައްމުލަކުން: އަހުމަދު ސާއިލް އަލީ\nފުވައްމުލަކުގެ ރީތި ވާހަކަ އާއި މި ރަށުގެ ޗާލު ކަމުގެ ވާހަކަ އަބަދުވެސް އަޑު އަހަމެވެ. މި ރަށަކީ ހުރިހާ ގޮތަކުން ވެސް ތަފާތު ރަށެއްކަމަށް އަޑު އަހަމެވެ. އެހެންކަމުން މި ރަށަށް ކޮންމެވެސް ދުވަހަކުން އައުމަކީ އަބަދުވެސް އެދިއެދި ހުރި ކަމެކެވެ.\nއަހަރެން ފުވައްމުލަކަށް މިކުރި އަލަތު ދަތުރުގައި އެންމެ ބޮޑަށް ބޭނުންވި ކަމަކީ މިރަށުގެ ގުދުރަތީ ރީތިކަން ބަލާލައި އެކަން ކިޔުންތެރިންނަށް ސިފަކޮށްދިނުމެވެ. ނަމަވެސް މިފަހަރު ރަށުގެ ގުދުރަތީ ރީތިކަމަށް ވުރެ ބޮޑަށް އަހަރެންގެ ސަމާލުކަން ހުއްޓުނީ މިރަށު އަންހެނުންގެ ގުދުރަތީ ރީތި ކަމަށެވެ. ކުލަދޮންވެފައި ބަލައިލަން ހިތްގައިމީ ފުވައްމުލަކު ދޮންއަނބު އެކަންޏެއް ނޫނެވެ. މިރަށު އަންހެން ވެރިންގެ ކިބައިގައި ވެސް އެހައިމެ ހިތްގައިމު ކަންތައްތަކެއް އެކުލެވިގެންވެ އެވެ.\nހަ ހާހަށް ވުރެ ގިނަ އަންހެނުން ދިރިއުޅޭ ފުވައްމުލަކު އަންހެނުންނަކީ ވަރަށް ވެސް ރީތި، ދިވެހި ދޮންކުލައެއްގެ ވެރިބައެކެވެ. އިސްކޮޅުން ކުރުކޮށް ތިބޭ ބައެކެވެ. އެވްރެޖު ގޮތެއްގައި ގިނަ އަންހެނުން ފަސްފޫޓު ބަޔަށް ވުރެ ކުރުވާނެ ކަމަށް ބެލެވެ އެވެ. މިރަށު އަންހެންވެރިން ބައްޓަން ރީތިވެފައި ކަޅިރަވާގެ އަސަރު ގަދަ އެވެ. ހަށިގަނޑު ފުރިހަމަވެފައި ނަލަ އެވެ. ހިތްކަތިލާ ފަދަ އެތައް ރީތިކަމެއް އެވެރިންނަށް ލިބިގެންވެ އެވެ. މިރަށުގައި އަންހެނުން އެންމެ ރީތި ކަމަށް ނަން މަޝްހޫރީ ދޫނޑިގަމް އަވަށުގަ އެވެ. ނަމަވެސް ހުރިހާ އަވަށެއްގައި ވެސް އެހާމެ ނަލަ އަންހެންވެރިން އުޅެ އެވެ.\nމިރަށު އަންހެން ކުދިންގެ ރީތި ކަމަށް ބަލާ އިރު އެއީ ގުދުރަތީ ރީތި ކަމެކެވެ. ކޮންމެވެސް ވަރަކަށް މޭކަޕު ކުރިއަސް މާކަންތައް ބޮޑެއް ނޫނެވެ. އެވެރިން ރީތިވެފައި ވަނީ އާދައިގެ މޭކަޕަކާއެކު އެވެ. އެއާއެކު އެމީހުންނަކީ ވަރަށް ސާފުތާހިރު ވެސް ބައެކެވެ. އަބަދުހެން ފެންނަނީ ނަލަހެދިފައި ތިއްބައެވެ.\n"މިރަށު އަންހެންކުދިން ރީތި ވާކަށް ވަކި ކަމެއް ނުކުރޭ. ރީތިކަމެއް ވިއްޔާ އެ ވަނީ ގުދުރަތީ ރީތިކަމުން." މި ރަށު ފުނާޑު އަވަށުގެ އަންހެނުންގެ ކޮމިޓީގެ ރައީސާ މަރިޔަމް ހަސީނާ ވިދާޅުވި އެވެ.\nފުވައްމުލަކު އަންހެންވެރިންގެ ރީތިކަން ފެށިގެން އައީ ކިހާ ހިސާބަކުން ބާވައޭ މިއީ އުފެދޭ ސުވާލެވެ. މިރަށު މީހުން ބުނާ ގޮތުން ފުވައްމުލަކުގައި ރީތި އަންހެންވެރިން ނޫޅޭ ޒަމާނެއް ހަނދާނެއް ނުހުރެ އެވެ. މިރަށުން އެކަން ހާމަވެ އެވެ. މިރަށުގެ ދުވަސްވީ އަންހެންވެރިންނާއި 40 އަހަރުން މަތީގެ އަންހެންވެރިންނަށް ބަލައިލުމުން އެމީހުންގެ ޅަދުވަހު ރީތިވާނެ މިންވަރު ހިތަށް ގެނެވެ އެވެ. މިއަދު މިއުޅެނީ އެވެރިންގެ "މުޑުވައް"ތަކެވެ.\nފުވައްމުލަކު އަންހެން ކުދިން އެހާ ރީތީ ކީއްވެގެންކަން ބުނަން އެނގޭ މީހަކު ނެތެވެ. ނަމަވެސް ބައެއް ސަބަބުތައް އެބަހުއްޓެވެ. ރަށަކީ ހިޔާބޮޑު ރާއްޖޭގެ އެހެންރަށްތަކާއި ތިމާވެށީގައި ތަފާތުތަކެއް ހުރި ރަށެކެވެ. ހަމައެހެންމެ ކެއިން ބުއިމަށް ބަލާއިރު ފަލަމަޑީގެ ބާވަތްތަކާއި ތަރުކާރީގެ ބާވަތްތައް ކެއުމުގައި އާންމުކޮށް މިރަށު މީހުން ބޭނުންކުރެ އެވެ.\n"އެވެދާނެ ފުވައްމުލަކުގައި ކެއިން ބުއިމުގެ ކަންކަން ހުންނަ ގޮތުން އަދި ރަށުގެ ވެށި އޮންނަގޮތުން ވާ ކަމެއް ކަމަށް ވެސް." މުނީރު ވިދާޅުވި އެވެ.\nފެންނަފެނުމަށް މިރަށު އަންހެންވެރިންނަކީ ނިކަން "ސްޓައިލް" ބައެކެވެ. އަޅާހެދުމާއި ބޭނުންކުރާ ސާމާނަށް ބަލާއިރު އެންމެ ފަހުގެ ފެޝަނަށް އެވެރިން ހޭލުންތެރިވެފައިވާ މިންވަރު ކިތަންމެހާ ވެސް ރަނގަޅަށް އެނގެ އެވެ. ފަހުގެ ފެޝަންތަކަށް ބަލާއިރު މިރަށު އަންހެނުން ބީރައްޓެހި ފެޝަނެއް ނެތޭ ބުނެވިދާނެ އެވެ. އެކަމުގެ އެއް ހެއްކަކީ އެންމެ ޒަމާނީ ފެޝަނުގެ ތަކެތި ވިއްކާ ބޮޑެތި އެތައް ފިހާރައެއް މިރަށުގައި ހުރި އިރު، އެތަކެއްޗަށް އޮންނަ ޑިމާންޑެވެ.\nއަންނައުނު ވިޔަފާރި ކުރާ ޔުނިކް ފެންޑީ ފިހާރާގެ މެނޭޖަރު މުހައްމަދު ސައީދު ވިދާޅުވި ގޮތުގައި އެފިހާރައިން އަންހެންވެރިންގެ އެންމެ ފަހުގެ ފެޝަންގެ ތަކެތި ވިކޭ ކަމަށާއި އޭގެ ތެރެއިން 85 ޕަސެންޓް ސޭލްސް އަކީ އަންހެން ކުދިން ގަންނަ ތަކެތި ކަމަށެވެ.\n"ވަރަށް ވިކޭ. މިރަށު އަންހެންކުދިންނަކީ ފަހުގެ ފެޝަންތަކަށް ވަރަށް އަހުލުވެރި ބައެއް." މިރަށު އެހެން ވިޔަފާރިވެރިއެއް ކަމަށްވާ ސަފިކް ފިހާރާގެ ވެރިޔާ މުހައްމަދު ޒާހިރު ވިދާޅުވި އެވެ.\nމިރަށު އަންހެންކުދީންނަށް ލިބިފައި އެވާ ނަލަ ކަމާއި ޗާލު ކަމާ އެއްވަރަށް ފޮނި ކަމާއި ކިބުރުވެރިކަން ވެސް އެކުދީންގެ ކިބައިގައި ހުންނާނޭ ކަމަށް އަހަރެން ހީކުރީމެވެ. ނަމަވެސް އެއީ ކުށްހީއެކެވެ. އެކުދީން ވަރަށް ވެސް ހިތް ހެވެވެ. ހަތަރު ކަޅި ހަމަވާ ކޮންމެ ފަހަރަކު ހިނިތުންވެލަ އެވެ. އެއީ ދަންނަ މީހެއް ވިޔަސް ނުދަންނަ މީހެއް ވިޔަސް ހެވެވެ. އަހަރެމެންގެ ތެރެއިން ކަޓު ވިސްނުމުގެ ބައެއް މީހުނަށް އެކުދީންގެ އެ "ލޯބިލޯބި" ހިނިތުންވުމުން ނުބައި ނިޔަތެއްގައި މާނަވެސް ނެގިދާނެ އެވެ. އެހެން ނަމަވެސް، އެ ހިނިތުން ވުމުގެ މާނަ އަކީ އެއްވެސް ހާލެއްގައި ތިމާ މިހުރީ "ސެޓް" ވެފައޭ ބުނުމެއް ނޫނެވެ. އެކުދިން ހަމަ ހިތްހެވީ އެވެ. ބީރައްޓެސެއް ނަމަ އެ ބަހައްޓާ ޚާއްސަ އޯގާތެރިކަމާއި ގާތްކޮށް ހިތުމުން އެކުދީންގެ ރީތިކަން އިތުރަށް ސާބިތުވެގެންދެ އެވެ.\n"އަހަރެން ހިތަށް މިއަރަނީ އަހަރެން ދަންނަ ބައެކޭ މިއީ، އެއްވެސް ދުރުގޮތެއް ނުހުރޭ. ފެންނަ ކޮންމެ ފަހަރަކު ހިނިތުންވޭ." އަހަރެންނާ އެކު މިރަށަށް އައި ނޫސްވެރިއަކު ބުންޏެވެ.\nއަހަރެންނަށް ފެންނަފެނުމަށް މިރަށުގައި 18 އަހަރު ފުރިފައިވާ އަންހެނުންގެ ތެރެއިން ސައިކަލް ދުއްވުމުގެ ލައިސެންސް ނެތް އަންހެނުން މަދެވެ. އުމުރުން 18 އަހަރު ފުރުމާ އެކު ލައިސެންސް ނެގުމަކީ މަޖުބޫރެއް ފަދަ ކަމެކެވެ. ސައިކަލް މަތީގައި އިށީނދެ ހަމަޖެހިލައިގެން އެތިބޭ ގޮތުން އެކުދީންގެ ރީތިކަން އިތުރަށް ފާހަގަވެ އެވެ.\nމިއަދު މި ރަށުގައި މިތިބި ޒުވާން ރީތި އަންހެން ޖީލަކީ އަޅުގަނޑަށް މި ފެންނަ މިރަށު އުމުރުން ދުވަސްވީ އަންހެނުންގެ ރީތިކަމުން އުފައްދައިދިން ރީތީ ކުދީންނެވެ. މިއަދު މިރަށުގެ ކުޑަކުދިންނަށް ބަލާއިރު އެކުދިންގެ ކިބައިންވެސް ހަމަ އެ ރީތިކަން އެބަ ފެނެ އެވެ. އެއީ މިހާރު މިތިބި ޒުވާން ރީތި ޖީލުގެ ރީތި ދަރީންނެވެ. ކުޑަކުދީންގެ ކިބައިން ވެސް މި ޗާލު ކަމާއި ރީތިކަން ފެންނާން ހުރުމުން މިކަން އަންނާން އޮތް ޖީލުތަކަށް ވެސް މި ގޮތުގައި ދެމިގެން ދާނޭ ކަމަށް ބެލެވެ އެވެ. އެއީ އުފާވެރި ކަމެކެވެ. އަޅުގަނޑު އެދެނީ މިރަށު އަންހެން ކުދީންގެ މި ރީތި ކަމާއި ހިތްގައިމުކަން އަބަދުވެސް އެގޮތުގައި އޮތުމަށެވެ. އެ ކުދީންގެ ބޭރުފުށުގައި އެ ހުރި ރީތި ކަމާ އެއްވަރަށް އެކުދީންގެ އެތެރެފުށުގައި ހުރި އަޚުލާގީ ރީތި ސިފަތައް ވެސް ހަމަ އެގޮތުގައި ދެމިގެން ދިއުމަށެވެ.


ރުއްގަހުގެ ވެރި ފަރާތްތައް ހޯދަން ޢިއުލާނުކޮށްފި - Voice of Meedhoo Voice of Meedhoo\nއެންމެ ރަގަޅީ “ބޮޓެނިކަލް ގާޑެން”އެއް ހެދުމެވެ. އަދި މިބިން ކުއްރުކާ ދަށި ވަލަށް ބަދަލު ކުރުމަކީ އެންމެ ރަގަޅު ގޮތްކަމަށް ބެލެވެއެވެ.\nby vomadmin July 16, 2021\nމީދޫގައި ހެދުމަށް ހަމަޖައްސާފައިވާ “މިއުޒިއަމް”(ހެރިޓޭޖް ސެންޓަރު) އޭ ކިޔާތަނުގެ ބިމުގައި ހުރި ރައްޔިތުންގެ ރުއްގަހުގެ ވެރިފަރާތްތައް ހޯދުމަށް 11 ޖުލައި 2021 މީދޫ އިދާރި އޮފީހުން ޢިއުލާނުކޮށްފިއެވެ. މި މިއުޒިއަމް އަޅާ ބިމުގެ ބޮޑުމިކަނީ 95،000 އަކަފޫޓެވެ. މީގެ ކުރިންވަނީ ފެނަކައަށްވެސް ކަޅިބިއްފަރާތުން 10،000 އަކަފޫޓޫގެ ބޮޑު ބިމެއް ވަނީ ދޫކޮށްފައެވެ. މި ބިމުގައި ގާތްގަނޑަކަށް ބޮޑު 217 ރުކާއި އެތަކެއް އަހަރުވީ 97 ފުނަ ގަސް ހުންނާނެކަމަށް ބެލެވެއެވެ.މި ބިމުގައި2ބަނބުކެޔޮގަސް ހުރިކަންވެސް ވަނީ ފާހަގަވެފައެވެ.\nރަށު އޮފީހުން ކުރި ޢިއުލާނުގައި ވަނީ ތިރީގައި މިވާގޮތަށް ނަންބަރު ޖަހާފައިއެވެ.\n1 ން 181 އަށް – ދިވެހިރުއް – 181\n1 ން 67 އަށް ފުނަ ގަސް 67\n1 ން2އަށް ބަނބުކެޔޮ ގަސް 2\n30 ފޫޓުގެ މަގަށް އަރާގޮތަށް ހުރި\n201 ން 2015 އަށް ދިވެހި ރުއް 15\n301 ން 310 އަށް ދިވެހި ރުއް 10\n401 ން 411 އަށް ދިވެހި ރުއް 11\n201 ން 206 އަށް ފުނަގަސް 6\n301 ން 313 އަށް ފުނަ ގަސް 13\n401 ން 411 އަށް ފުނަ ގަސް 11\nމި ރުއްގަހުގެ ވެރިފަރާތްތަކުނެ 28 ޖުލައި 2021 ގެ 2:00 ގެ ކުރިން މީދޫ އޮފީހަށް ސިޓީއަކުން މިކަން އަންގަންޖެހެއެވެ.\nމިދޫގައި ހެރިޓޭޖް ސެންޓަރެއް ހެދުމަށް 95،000 އަކަފޫޓުގެ ބިން ނަގާ ސަރަހައްދަކީ އިހު ޒަމާނުއްސުރެ ކަށްބިމެއްގެ ގޮތުގައި ފާގަހަކުރެވިފައިވާތަނެކެވެ.އަދި މިތަނުގައި ތާރީޚީ އެތައް މަޢުލޫމާތެއް މި ބިން ކެނޑުމާއިއެކު ނިމިގެން ހިގައިދާނެކަމުގެ ބިރުވަނީހީވެފައެވެ.މީގެ އިތުރުން މި ސަރަހައްދުގައި ބައެއް ރައްޔިތުންގެ އޮޅުބިންތައް ހުންނަކަން ވަނީ ފާހަގަވެފައެވެ.\nމިއީ މިހާރު ޢާންމުކޮށް ގެވަޑޮދޭ ބޮޑު މިނަށް ބަލާއިރު ގާތްގަނޑަކަށް 50 އަށް ގެވަޑޮ ދެވޭނެވަރުގެ ބިމެކެވެ.އަދި މިވަރުގެ ބިމަކުން ސަރުކާރުގެ މި މަސައްކަތް ކުރުމަށް ހަވާލުވެފައިވާ ވުޒާރާއިން ކުރާނެ ކަމެއް މިނޫހަށް ވަނީ ސާފުނުވެފައެވެ.\nފުނަ ގަހާއި ދިވެހި ރުއް ހެދި ފޯދުމަށް އެތަކެއް އަހަރެއް ނަގައެވެ.ތަރައްޤީއޭ މިކިޔާ ކޮންމެ ކަމަކާއި އެކު ފެންނަމުން ދަނީ ރަށުގައި ރައްޔިތުން އާމްދަނީ ހޯދަމުންދާ އަދި އެތަކެއް ދުވަހުގެ މަސައްކަތުން އިންދާ ހައްދާފައިވާ ރުއްގަސް ހައިމާކަކުން ވަދެ މަދު ގަޑިއިރުކޮޅަކުން ސުންނާފަތި ކޮށްލާ މަންޒަރެވެ.\nމީދޫއަކީ ގުދުރަތީ ރީތި “މިއުޒިއަމް”ތަކެއް ހެދިދާނެ ރަށެކެވެ.ކޮންކްރީޓާއި ސިމެންތި ގަލުން ޢިމާރާތެއް ކޮންމެހެން ބޭނުމެއް ނޫންތާއެވެ.މީދޫއަކީ 2000 އަރަށްވުރެ ގިނަ ދުވަސްވީ ތާރީޚެއް އޮތް ރަށެކެވެ.ރާއްޖޭގެ އެންމެ ދުވަސްވީ ޤަބުރުސްތާނު އޮތީ މިރަށުގައެވެ.\nރާއްޖޭގެ ބައެއް ރަށްރަށުގައި މިފަދަ ހެރިޓޭޖް ސެންޓަރުތައް ހަދާފައި އެބަހުއްޓެވެ.މިސާލަކަށް ބަލާނަމަ އަރިއަތޮޅު ދެނުކުބުރީ ދަނގެތި ހިމެނެއެވެ.މިތަނުގައި ހަދާފައިވާ ހެރިޓޭޖް ސެންޓަރު ނުވަތަ މިއުޒިއަމް ހަދާފައި ހުރީ 50 ގެވަޑޮ ދެވޭވަރުގެ ބިމެއްގައެއް ނޫނެވެ.\nމައިގަނޑު ގޮތެއްގައި މިތަންތަނުންކުރާ ކަމަކީ ކައިރީގައި ހުންނަ ރިސޯޓުތަކުން ފަތުރުވެރިން ރަށަށް އަންނަ ދުވަސް ދުވަހު ރަށުގެ އިހު ޒަމާނުގެ ކަންކަން ހިނގާ ގޮތް ތަމްސީލު ކުރަނީއެވެ.ތަނަށް ވަންނަނީ ކޮންމެވެސް ވަރެއްގެ ފީއެއް ދައްކައިގެންނެވެ.މިކަމުގައި ބައިވެރިވާ މީހުން ޢާންމުކޮށް ބައިވެރިވަނީ ލިބޭ އާމްދަނީއަކަށް ބަލައިގެނެއް ނޫނެވެ.ރާއްޖޭގައި މިގޮތަށް ހެދި ގިނަ ތަންތަން ވަނީ ވީރާނާވެ ހަލާކުވެފައިއެވެ.\nމި ހިސާބުގައި އެންމެ ރަގަޅީ “ބޮޓެނިކަލް ގާޑެން”އެއް ހެދުމެވެ. އަދި މިބިން ކުއްރުކާ ދަށި ވަލަށް ބަދަލު ކުރުމަކީ އެންމެ ރަގަޅު ގޮތްކަމަށް ބެލެވެއެވެ.\n“ކެބް އެމްވީ” ގެ ޚިދުމަތް އައްޑޫ ސިޓީއަށާއި ކުޅުދުއްފުއްޓަށް ތައާރަފްކޮށްފިއެވެ. advertisement ކެބް އެމްވީ ޚިދުމަތަކީ “ފަހި ކެބް” ...


އެހެނަސް ހަމަ ލޯތްބޭ ވެވެނީ (އެކާވިސްވަނަބައި) – Esfiya\n“ސާބަހޭ ދޮންބެތީ އެކްސްރޭ މެޝިންއެއްތަ. އެވަރަށް ބެލީމަ އަހަރެން ހީކުރީ ސްކޭންއެއް ހައްދާލަނީކަމަށް” ކެންޓީން ދޮރުމަތީގައި ކުޅިބަލަން ހުރި ރާއިން ރެހާންއާ ދިމާއަށް ބުނެލިއެވެ. އެހާ ރަނގަޅު ފުރުސަތެއް ލިބުމުންވެސް ރެހާން އެއައީ އެތާގަ އިދެފަ އަނގައިން އެންމެ ބަހެއްވެސް ބުނެނުލާ ވިއްޔާއެވެ.\n“ހެހެހެ.. އެކުޑަ ޓެސްޓެއް ހަދާލީއޭ. އަހަރުމެން މެރީކުރިކޮޅުގަ އޭޝްއާ ދިމާއަށް އެހެން ބެލީމަ ވަރަށް ގިނައިރުވަންދެން އިންނާނެ ކުޑަކުއްޖެއްހެން ބަލަހައްޓައިގެން. ފަހުންފަހަށް އައިއްސަ މޫނުމައްޗަށް އެހާ ކުލަވަރުތަށް އަރަން ފެށީމައޭ ލޯބިވާކަން ބަސްޓުވީ.. މިހާރުވެސް އެއިރަކާ ހަމަ ތަފާތެއްނެތް. ހިތުން އެހުރީ އަހަރެންނަށް އޮޅުވާލައިގެނެއްނު” ފުންހިޔާލަކަށް ގެއްލިފައިހުރެ ރެހާން ވާހަކަ ދައްކަމުން ދިޔައެވެ…\n“އޭ އަހަރެންނަށް ހީވަނީ ވާރޭ ވެހެން އުޅެނީހެން. ބާލާބަލަ ކަޅުކޮއްލިވަރު..” ރެހާންމެން ކެންޓީންދޮށުން ފެނުމުން އެމީހުންގާތުގައި މަޑުކޮއްލަމުން ޒާމިން ބުނެލީ ކުޑަދޮރުން ފެންނަމުންދާ ބަނައުޑު ދައްކާލަމުންނެވެ.\n“މިއޮތީ ދަތުރު ދެވިފައެއްނު. ވިއްސާރަވެއްޖެޔާ ހުރިހާ ޕްލޭންތައް ފަނިވީ” ރާއިންހުރި ދަތުރުދާހިތްވެފައެެވެ. އެދަތުރުގެ ތެރެއިން ރެހާންއާ އައިޝާގެ ގުޅުން އިތުރަށް ބަދަހިކުރުމަށް އޭނަވަނީ ޕްލޭންތަކެއް ރާވާފައެވެ.\n“އަދި މިއަދު ކަޅުކޮއްލިޔަށް ހޮނިހިރު ދުވަހަށް ވާއިރަށް ވިއްސާރަ އަލިކޮއްލާނެ އިންޝާﷲ.” ރެހާންވެސް ކޮންމެގޮތެއް ހަދާފަނަމަވެސް މިދަތުރުގަ ދާން ބޭނުމެވެ.\n“އަހަ. ހޫދު ދަރިފުޅު ހޮސްޕިޓަލުގަ ކީއްކުރަނީތަ؟ ކޮންކުއްޖަކާ އެކުގަތަ އައީ؟” އެތެރެއަށް ވަދެގެންއައި ހޫދު ޒާމިންއަށް ފެނުނެވެ.\n“މިއައީ ކާފަޔާ އެކުގައޭ. ގޭގަ މީހަކު ނުހުންނާނެތި މަންމިބުނީ މަންމިޔާއެކުގަ ގެޔަށްދާން ހޮސްޕިޓަލަށް އަންނާށޯ. މިހާރު ކާފަ ހިނގައްޖެ” ފަތިވަރެއްހެން އަމުނާލަމުން ހޫދު އައިޝާހުންނަ ކޮޓަރިޔާ ދިމާެއަށް ހިނގައިގަތެވެ.\n” މަޑުކޮއްބަލަ. ގޭމްއެއްއެބައިނޭ.” ރާއިން ހޫދުގެ ކޮނޑުގައި ހިފާއްޓަލަމުން އޭނަޔާ އެއްވަރުވެލަން އެއްފައިމައްޗަށް އިށީންދެލިއެވެ. ރާއިން ގޭމެކޭ ބުނުމުން ހޫދު އުފަލުން އެއްބަސްވެލިއެވެ. ރާއިން ބުނާގޭމަކުން ހޫދުއަށް އަބަދުވެސް ވޮންޑަކޯން ލިބޭތީއެވެ. ހޫދުގެ މަންމިއާ ރެހާންބެ އެކުގައި ފޮޓޯނެގުވުމުންވެސް ރާއިން ހަދިޔާ ދިންކަން ހަނދާންވުމުން ހޫދު ހުރީ އުފަލުންނެވެ.\n“ހްމްމްމްމް. ހޫދު ކުރަވީ ކަމަކީ މިއަދު ވާރޭ ވެހިއްޖެޔާ މަންމި ތެއްމާލަންވީ” ރާއިންގެ ޖުމަލަ އިވިފައި ރެހާންއާ ޒާމިންއަށް ވެސް ހެވުނެވެ. އަނެއްކާ ކޮންމެވެސް މޮޅު ޑްރާމާއެއް ޖައްސަން އުޅެނީބާއެވެ. ހޫދު ތިކަން ވާނެޔޭ ބުނުމަށް ފަހު ދުރުގައި ހުރި އައިޝާފެނުމުން އެދިމާއަށް ދިޔައެވެ.\n“މަންމި ހިނގާ ވާރޭ ތެމެން. ޕްލީޒް. މިހާރު ވަރަށް ގިނަދުވަސް ވެއްޖެއެއްނުނުތެމޭތާ” ހޫދުގޮވައިގެން އައިޝާގެޔަށް ވަތްތަނާ ވާރޭ އޮއްސާލިއެވެ. ހީވަނީ ފުރިފައިވާ ބަނޑިޔަލެއް އޮއްސާލިހެންނެވެ. ހޫދުކުރުނުކޮށް ކިޔަން ފެށުމުން އައިޝާ އެކަމަށް އެއްބަސްވި ތެމިގެން ގޯތިންބޭރަށް ނުދެވޭނެކަމަށް ޝަރުތުކޮށްފައެވެ.\nވާރޭ ތެމެން ތައްޔާރުވެގެން އައިޝާ ނުކުތްއިރު ހޫދު ހުރީ ތެމިގެންނެވެ. ގޯތިތެރޭގަ ހެދިފައިވާ ފެންގަނޑުގެ ތެރޭގައި އުފަލާއެކު ދުވަމުން ދާއިރު އައިޝާގެ ހިތަށް ހަމަޖެހުން ލިބެއެވެ. އައިޝާވެސް ހޫދުއާ އެެއްވަރު ކުޑަކުއްޖަކަށް ވެގެން ވާރެޔާތެމެން ނުކުތީ މިމަންޒަރުތަށް އެހެން މީހަކަށް ނުފެންނާނެކަން އެނގޭތީއެވެ.\n“މަންމި. ހިނގާ ފިލާކުޅެން. މަންމި ފުރަތަމަ ލޯމަރާފަ އެއްކަލަ ރެއިން ލަވަކިޔާ. ނިމެން ވާއިރަށް ހޫދު ފިލާނަން” ހޫދު މަޖާވެލާފައި އެހެން ބުނީ އޭނާގެ މަންމަ ވާރެޔާ ތެމިއްޖެކަން ރާއިންއަށް އަންގަން ބޭނުންވެގެންނެވެ. ލޯމަރައިލައިގެން ހުންނަ ގަޑިގައި ހޫދުއަށް ރާއިން ބަލާ ދެވިދާނެއެވެ.\n” ރެއިން ރެއިން ގޯއަވޭތަ؟” އައިޝާ އަހާލީ ހޫދު އެބުނި ލަވަޔެއް ޔަގީން ނުވުމުންނެވެ.\n“ނޫނޭ މަންމީ. އަނެއް ރެއިން ލަވަ. މަންމި ހޫދުއަށް އެކަނިން ކިޔާދެމެއްނު.” ހޫދު އައިޝާއަށް ހަނދާން ކޮށްދެވޭތޯ ބެލިއެވެ. އެބުނީ ކޮން ލަވައެއްކަން އެނގުމުން އައިޝާ ކުޑަހިނދުކޮޅަކަށް ފަސްޖެހުނު ނަމަވެސް ހޫދު އުފާވާނެކަން އެނގުމުން އެއްބަސް ވިއެވެ. އެހެން ނޫނަސް މިޔޮއްބޯ ވާރޭ ތެރޭގަ އައިޝާ ލަވަކިޔާ އަޑު އެހެން މީހަކަށް އިވޭނީއެއްވެސް ނޫނެވެ. އައިޝާ ލޯމަރާލުމުން ޗީޓް ނުކުރާށޭ ކިޔާފައި ހޫދު ދުއްވައިގަތީ ރާއިން ބަލައެވެ.\n“އިޓްސް ލައިކްއަ އިޔަރ ވިދްއައުޓް ރެއިން އޯއޯ.\nއައިމް މިސިން ޔޫ ސޫމަޗް ކޭންޓް ހެލްޕް އިޓް އައިމް އިން ލަވް\nއަޑޭ ވިދްއައުޓްޔޫ އިސް ލައިކްއަ އިޔާ އިދްއައުޓް ރެއިން”\nއައިޝާގެ ޖާދުވީ އަޑުން ލަވަ ކިޔާލަމުން ނަށާލިއެވެ. އެލަވަޔަކީ އައިޝާ ދުވަހަކުވެސް ހިތުން ފިލާނެ ލަވަޔެއް ނޫނެވެ. ލޯމަރާލައިގެން ލަވަކިޔަމުން ދިޔައިރުގައި އަދިވެސް އެދުވަހުގެ ހަނދާންތަށް އެބަހުއްޓެވެ. ރެހާން ބަލަހަށްޓައިގެން ހުރިގޮތް ހަނދާންވުމުން އަދިވެސް ލަދުގަނެއެވެ.\nފަހަތުގައި މިމަންޒަރުތަށް ބަލަން ހުރި ރެހާންއަށް ބަޔާންކުރަން ދަތި އުފަލެއް ލިބިގެން ދިޔައެވެ. އަދިވެސް އޭނާގެ އޭޝް ދެގޮތެއްނުވާކަން ޔަގީންވިއެވެ. އެދުވަހު އަޑުގައިވި ލޯބި މިއަދުވެސް އެއަޑުގައި ވެއެވެ. އެއިރެކޭ އެއްފަދައިން މިޔަދުވެސް ނަށާލަމުން ލަވަކިޔަމުން ދިޔައިރު އެއްވެސް ހިޔާލެއް ފިކުރެއް ނެތެވެ. މޫނުމަތީގައިވާ ހިނިތުންވުން ފެނުމުން އައިޝާއަށް އެތަށް ހިތާމައެއް ކުރިމަތި ވެފައި ވާކަން މީހަކު ހީވެސްް ނުކުރާނެއެވެ.\n“ޔޫ ރިއަލީ ލަވް ރެއިން؟ ރައިޓް؟” އައިޝާގެ ލަވަކިޔުން ހުއްޓުނީ ދާދިގާތުން ފިރިހެންވަންތަ އަޑެއް އިވުމުންނެވެ. އެއަޑެއް އައިޝާއަކަށް ނޯޅޭނެއެވެ. އެއީ އައިޝާގެ ހިތާފުރާނައިން ލޯބިވި ރެއިންގެ އަޑެވެ. އެހާ ގާތުން އެއަޑު އިވުމުން އައިޝާގެ ގައިން ހީބިހި ނަގާލިއެވެ. މަޑުމަޑުން ލޯހުޅުވާ ބަލާލީ މީ ހީވާހިވުމަކަށް ވުމަށް ދުއާކުރަމުންނެވެ. ލޯބިވެތި ގޮތަކަށް ރެހާން އައިޝާއާ ދިމާއަށް ބަލަހަށްޓައިގެން ހުރިތަން އޭނަޔަަަށް ފެނުނެވެ. އެ ފަން އިސްތަށިކޮޅުގެތެރެއިން ބޮސްދެމުން ފައިބާ ފެންތިކިތަކަމެދު އައިޝާއަށް ހަސަދަވެރި ވެވުނެވެ. އެއީ ހަމައެކަނި އައިޝާގެ ހައްގެކޭވެސް ހިތަށް އެރިއެވެ. ހަމަ އަސްލަސްވެސް ރެހާން އެތާގައި ހުރިކަން ރޭކާލުމުން އައިޝާ ހާސްވިއެވެ. މިޔޮށް ހުރިހާ ދުވަސްވަންދެން ރެހާން އަށް ފޮރުވައިގެން އުޅުނު ކަންތަށް މި ފަޅާއެރީއެވެ. މިއަދު ހަމަ ރަނގަޅަށްވެސް ބޭޒާރު ވެއްޖެއެވެ. ގޭގެ ދޮރޯށި ތަޅުލައިފައި އުޅުނުނަމަ މިހެނެއް ނުވިސްއެވެ. މާރީއްޗަށް ލަވަކިޔަން އެނގިގެން އަޑުގަދަކޮށް ލަވަކިޔަން ވެއްްޖެޔޭ އައިޝާ ހިތަށްއެރިއެވެ. ލެންސް ނުލައްވާ ވާރޭތެރޭގަ އުޅުމުން އައިޝާގެ ލޮލުގެ އަސްލުކުލަޔަކީ މަޑު މުށިކުލައެއްކަން ރެހާންއަށް ޔަގީންވާނެއެވެ. އައިޝާއާ ސަނާޝްއަކީ އެކެއްކަން އެނގުމުން ރެހާން ކަންތަށް ކުރާނީ ކިހިނަކުން ބާއޭ އައިޝާ ހިތަށް އެރިއެވެ. ދެން ރެހާން އޭނާގެ ހަޔާތަށް އެނބުރި އަތުވެއްޖެނަމަ ހަދާނީ ކިހިނެއްބާއެެވެ. ރެހާންއަށް ހޫދަކީ އޭނާގެ ދަރިއެއްކަން މިއަދު އެނގޭނެއެވެ. ރެހާން ހޫދުއާއެކުގަ އުޅެން ބޭނުންވެއްޖެނަމަ އައިޝާ ދޭނީ ކޮން ޖަވާބެއްބާއެވެ.\nނޫނެެކެވެ. އައިޝާއާއި ހޫދުގެ ހަޔާތަށް އެނބުރި އައުމުގެ ހައްގެއް ރެހާންއަކަށް ނޯންނާނެއެވެ. އެދުވަހު އައިޝާއަށް ފުރަގަސްދިން މީހަކަށް މިއަދު އޭނަވެސް ފުރަގަސް ދޭނެއެވެ. އައިޝާ ހިތުގައި ޖައްސާ ރޮއްވާލިމީހަކަށް އޭނަ އެހާ ފަސޭހައިން މާފެއް ނުކުރާނެއެވެ. ރޮއިރޮއި އޮއްވާ އެއަތުން ދޫކޮއްލިއިރު އައިޝާދާނެ އިތުރު ތަނެއް ނުހުންނާނެކަން ރެހާންއަށް ހަމަ ރަނގަޅަށްވެސް އެނގޭނެއެވެ. މިފަދަ ހިޔާލުތަކުން އައިޝާގެ ބޮލަށް ބަރުވާހެން އޭނާޔަށް ހީވިއެވެ. ލޮލަށް ޖަމާވި ކަރުނަތަށް ހިފެހެއްޓުމެއްނެތި ދޫކޮއްލީ މިވާރޭގައި އެކަރުނަތަށް ރެހާންއަށް ފާހަގަ ނުވާނެކަމަށް ހީކޮށެވެ.\nރެހާންގެ ހިތުގައިވީ އެއްޗެއް އައިޝާއަށް އެނގޭނީ ކިހިނަކުން ހެއްޔެވެ. މީގެ ދެތިންދުވަސް ކުރިން ރެހާންއަސް އައިޝާއަކީ ކާކުކަމާއި ހޫދުއަކީ އޭނާގެ ދަރިޔެއްކަން އިނގުނުކަން އައިޝާއަށް އެނގޭނީ ކިހިނަކުންހެއްޔެވެ. އެހިތުގައި އަޅާވޭން އަދިވެސް އެދަނީ ފޮރުވަމުންނެވެ. އައިޝާގެ މައާފް ހޯދުމަށް ބޭނުންވެފައިވާ މިންވަރު ހިނިތުންވުމުގެ ފަހަތުގައި ފޮރުވާލައިގެން ހުރިއިރު ރެހާންއަށް އައިޝާ ރޯކަން އެނގުނެވެ. ހުރިހާ ހަގީގަތެއް ރެހާންއަށް އެނގިއްޖެޔޭބުނެ ލޯބިން އައިޝާގައިގައި ބައްދާލަން ރެހާން ބޭނުންވިއެވެ. އެލޮލުގައިވާ ކަރުނަތަށް ފުހެލަދޭން ބޭނުންވިއެވެ.\n” ދަރިފުޅާ ހޫޑީ. ހިނގާ އެތެރެޔަށް. މަންމި ހީކަރުވައިފި މިހާރު” އައިޝާގެ ކަރުނަތައް ފުހެލުމަށް ރެހާން އުފުލާލި އަތް މަޑުޖައްސާލީ އައިޝާ ހޫދުއަށް ގޮވާލުމުންނެވެ. އޭރު ހޫދު ރާއިންގެ އަތުގަ ހިފައިގެން އެތެރެއަށް ވަންނަނީއެވެ. ހޫދު އަދި ހުންނަން ބޭނުންކަމަށް ބުނުމުން އައިޝާ އެތެރަށް ވަދެގެން ދިޔައީ އިތުރަށް އެތާގައި އެންމެ އިރުކޮޅަކުވެސް ކެއްނުވާނެތީއެވެ. އައިޝާ ދިޔުމުން ރެހާން ހޫދުއާ އެކުގައި ވާރޭ ތެރޭގައި ސަކަރާތް ޖަހަން އުޅުނެވެ.\nއެހަފްތާގެ ކުރިޔަށް އޮތް ދުވަސްތަކުގައި އައިޝާ ސަލާމް ބުނެފައި ގޭގަ މަޑުކުރީ ރެހާންއާ ކުރިމަތިލާނެ ހިތްވަރު ނެތުމުންނެވެ. އަދިވެސް ރެހާންގެ ތޫނު ނަޒަރުން އައިޝާގެ ހިތުގެ އެންމެ ހިމަނާރާވެސް ކުޅެލައެވެ. އެހިތަށް ކިތަންމެ އަސަރެއް ކުރިނަމަވެސް އެކަން ފާޅުކުރާކަށް އައިޝާ ބޭނުމެއް ނުވެއެވެ. އެކަމަކު އެގޮތުގައި ރެހާން ކުރިމައްޗަށް ނާރައި އުމުރު ދުވަހު އުޅެވޭކަށްވެސް ނެތެވެ. މިރަށް ދޫކޮށް އައިޝާގެ އުފަން ރަށަށް ބަދަލުވިނަމަވެސް އައިޝާއަށް ލިބޭނެ މާބޮޑު ހިތްހަމަޖެހުމެއް ނޯންނާނެއެވެ. ބައްޕަ ނިޔާވުމަށްފަހު އެރަށުގައި އައިޝާގެ އާއިލާ މީހެއްވެސް ހުރީކީ ނޫނެވެ. ފިރިމީހާ ނުލައި ރަށުގަ އުޅެންވެއްޖެނަމަ މީހުން ފާޑުފާޑުގެ ވާހަކަތަށް ދައްކާނެއެވެ. އެކަމުން އައިޝާގެ އިއްޒަތާ އަބުރަށް ހުތުރެއް އަރާކަށް އޭނަ ބޭނުމެއް ނުވެއެވެ. ދެންހުރި އައިޝާ ބައްޕައެއްކަމުގައި ދެކުނު އިމްރާންއެވެ. އެބައްޕަވެސް ވީ މީގެ އަހަރުތަކެއް ކުރިން މިކެހިވެރި ދުނިޔެ ދޫކޮށް އަބަދުގެ ހަމަޖެހުން ލިބިގެންވާ އާލަމަށް ދަތުރުކޮށްފައެވެ. ބައްޕަ ކުރިވަސިއްޔަތަށް އަމަލުކުރަން ބޭނުންނަމަ މިރަށުގައި ހުރުން ނޫންގޮތެއް ނެތެވެ. ބައްޕަ އައިޝާއާ އެންމެ ފަހުން ދިމާވިދުވަހުގައިވަނީ އެރަށުން އައިޝާއަށް ގެޔެއް ހަދިޔާ ކޮއްފައެވެ. އަދި ރަށަކީ ރެހާންގެ މަންމަގެ ރަށް ކަމުގައި ވުމުން އެރަށުގައި ދިރިއުޅުން އާބާދު ކުރުމަށް ވަސިއްޔަތް ކުރިއެވެ. މިރަށުން ބަދަލުވެއްޖެނަމަ އެ ފުރަގަސް ދެވުނީ ހަމައެކަނި އިމްރާންގެ ވަސިއްޔަތަށް އެކަންޏެއްނޫނެވެ. ވޭތުވެދިޔަ ހައަހަރު ދުވަސްވަންދެން އައިޝާގެ އުފަލާ ހިތާމައިގައިވެސް ބައިވެރިވި ޒާމިންގެ އާއިލާއަށްވެސް ފުރަގަސްދެވެނީއެވެ. ބައްޕައެއް ނެތަސް ހޫދުއަށްވެސް ލިބިފައި އުފާވެރި އާއިލާ އެކުޑަކުއްޖާގެ އަތުން ނިގުޅައި ގަނެވެނީއެވެ. ރެހާން އަޔެއްކަމަކު އައިޝާއަށް އެލިބިފައިވާ އުފާވެރި ހަޔާތާ ދުރަށް ދާން ޖެހޭނެ ކަމަކަށް އޭނާ ގަބޫލެއް ނުކުރެއެވެ. އެހަޔާތާ ދުރަށް ދާންޖެހޭނީ ރެހާންއެވެ..\nގެއިން ބޭރަށް ނުނުކުތެއްކަމަކު ރެހާންމެން ބޭނުން ކޮންމެ ވަގުތެއްގައި ހޫދު ގެންދިޔުމުގެ ހުއްދަ އައިޝާ އެމީހުންނަށް ދެއެވެ. ރެހާންއާއެކުގަ ހެދަކުރެވޭ ވަގުތުތަކުގައި ހޫދު އުފާވާނަމަ އައިޝާއަށް އެއްވެސް މައްސަލައެއްނެތެވެ. އައިޝާ ރެހާންއާ ގުޅެން ބޭނުންނުވިނަމަވެސް ރެހާންއާ ހޫދު ދުރުކުރާކަށް އެއްވެސް މަސައްކަތެއް ނުކުރާނެއެވެ. ރެހާންގެ ގޭގައި ހޫދު ހޭދަކުރާ ވަގުތުތަކުގައި އޭނަ އުފާވާ ވަރު އެންމެ ރަނގަޅަށް އެގޭނެ މީހަކީ އައިޝާއެވެ. ހޫދުގެ އުފަލަށްޓަކާ އައިޝާ ހުންނަނީ ކޮންމެކަމެއް ކުރަންވެސް ތައްޔާރަށެވެ.\nގޭ ސޯފާގައި އައިޝާ އިށީނދެގެންއިނީ ވާހަކަފޮތެއް ކިޔާލާށެވެ. ހޫދު ރެހާންއާ އެކުގަ ދާވަގުތު ތަކުގައި އައިޝާ ވާހަކަކިޔުން ކަހަލަ ކަންކަން ކޮއްލައެވެ. ޒާމިންމެން ގެޔަށް ނުދިޔަ ނަމަވެސް އެމީހުންގެ ހާލުވެސް ބަލާ ހަދައެވެ. އައިޝާ ބަލިކަމަށް ބުނުމުން މިއަދު އެމީހުން ގެޔަށް އަންނަ ވާހަކަ ބުނުމުން އައިޝާ އަދިވެސް އެއިންނަނީ އެމީހުންގެ އިންތިޒާރުގައެވެ.\n“އައްސަލާމްއަލައިކުމް. ދޮރުމަތިން އިވިގެން ދިޔައަޑުން އެއީޒާމިންމެން މީހެއް ނޫންކަން އައިޝާއަށް އެނގުނެވެ. ސަލާމް ބަލައިގަތުމަށްފަހު ތެދުވެލީ އޭނަ ހޯދަން އައީ ކާކުތޯ ބަލާލުމަށެވެ. ދޮރުމަތީގައި މަޑުކޮއލައިގެން ތިބި އާސިމާއާއި ޖަނާން ފެނުމުން އައިޝާ ފޫހިވިނަމަވެސް ޕަލާސްޓިކް ހިނިތުންވުމެއް ދިނުމަށްފަހު އެތެރެއަށް އައުމަށް ދައުވަތު ދިނެވެ. ސޯފާގައި އިށީންނަމުން އާސިމާއާ ޖަނާން ގޭތެރެއަށް ރަނގަޅަށް ބަލާލިއެވެ. ދެމީހަކު އުޅެންވެސް ހަދާފައި އެހުރީ ކުޑަގެޔެއް ނޫންތާއެވެ. މިގެ އެހާ ސާފުކޮށް ރީއްޗަށް އޮންނަނީ ޔަގީނަށްވެސް ނޯކަރުން ގެންގުޅޭތީއޭ އާސިމާ ހިތަށް އެރިއެވެ.. ނޫންނަމަ އައިޝާފަދަ މިޒަމާނުގެ ކުއްޖަކަށް އެކަނިމާއެކަނި ދަރިއެއް ބަލަމުން ވަޒީފާއަށްދަމުން ގޭތެރެ މިހާ ފަރުވާތެރިކަމާއެކުގަ ނުބެލެހެއްޓޭނެއެވެ.\n“ނަންވެސް ބުނެނުލެވޭދޯ؟.. މީ އާސިމާ. ދައްތަ ކިޔަސް ރަނގަޅުވާނެ. ދެން މީނީ ޖަނާން އަހަރެންގެ ދަރިއެއް ކަހަލަ ކުއްޖެއް” އާސިމާއެހެން ބުނެލިއިރު އައިޝާގެ ހިތުގައިވީ ‘ނުބުންޏަސް އެގޭ’ މިޖުމްލައެވެ.\n” އަސްލު ޖެނީމެން މިގެޔަށް ވަދެލީ ނެއިބާސްވީމަ.. ހާލުއަހާލަން ވާނެ ދޯ. އޭރަކަންނު ރައްޓެހިންނަށްވެސް ވެވޭނީ” ޖަނާން ފޮނިގޮތަކަށް ބުނެލި ޖުމްލައިން ކުރިޔަށްވުރެވެސް ބޮޑާވެފައި ވާކަން އައިޝާއަށް ފާހަގަ ވިއެވެ.\n” ދައްތަމެން ކިހިނެއްތަ؟ އަންނާނަން އިނގޭ ބޯލާނެ އެއްޗެއް ހިފައިގެން” އާސިމާ ރަނގަޅޭ ބުނުމުން އައިޝާ އެތެރެއަށް ވަދެގެން ދިޔައެވެ. މާޒީގައި އެދެމީހުން އައިޝާއާ ދޭތެރޭ ކިތަންމެ ގޯސްކޮށް ކަންތައް ކޮއްފައިވިޔަސް އެކަން ހިތުއަޅައިގެން އަމަލުތަކުން ދައްކާކަށް އައިޝާ ބޭނުމެއް ނުވެއެވެ. މިއަދު އެމީހުން މިގެޔަށް ވަދެލީވެސް އައިޝާއަކީ އެއްދުވަސްވަރެއްގައި އެދެމީހުން އެންމެ ނަފުރަތު ކުރާ ކުއްޖާކަން ނޭނގޭތީއެވެ. އޭރާ ހިލާފަށް މިއަދު އައިޝާއަކީ ތަނަވަސް މީހަކަށް ވީމައެވެ.\n“ކޮބާ ދަރިފުޅު؟” ގޭތެރެއިން އިތުރު މީހެއްގެ ހިލަމެއް ނުވާތީ އާސިމާ އަހާލިއެވެ. ރައިންއާ އެކުގައި އެގެޔަށް ގޮސްއޭ އައިޝާ ބުނީ ގަސްތުގައެވެ. އައިޝާއަށް ބުނެވޭ އެއްޗަކުން އެމީހުންނަށް އެއީ ކާކުކަން އެނގޭކަށް ބޭނުމެއް ނުވެއެވެ.\n“ރާއިންއާ ރެއިން އެއި ދެބެންދޯ؟ އަހަރެންނަށްވެސް އެނގުނީ ކުރިން ދުވަހުގަ ނާޒް ބުނީމަ. ރެހާންގެ ފަރާތުން ކިހިނެއް އިނގެނީ. އޭނަ އަހަރުމެން ގެޔަށް ވަދެލަނީކީ ނޫންވިއްޔަ” އާސިމާ ނިކަން ހަމަޖެހިގެން ވާހަކަ ދައްކަމުން ދިޔައެވެ. ދައްކާހާ ވާހަކައަކަށް އައިޝާ ބޯޖަހަމުން ދިޔައީ ކިޔާނެ އިތުރު އެއްޗެއް ނޭނގޭތީއެވެ.\n“އަސްލު ރެއިން މިރަށަށް އައިފަހުން ވަރަށް ބަދަލު ވެއްޖެދޯ؟ މިބުނީ އައިޝާމެން ކުރިމަތީގަ އޭނަ އުޅެނީ މާ ހަރުކަށި ބޮސްއަކަށް ވެގެނެއްނު.” ޖަނާން ރެހާންގެ ވާހަކަ ފެށިއިރު ހީވަނީ އެއީ ޖަނާންއާ ވަރަށް ގާާތް މީހެއްހެންނެވެ. އަދިވެސް ޖަނާންގެ އެ ގޮތްގަނޑު ބަދަލު ނުވަނީބާއޭ އައިޝާ ހިތަށް އެރިއެވެ.\n“ކޮބާތަ ފިރިމީހާ؟ އައިޝާމެން އެހެން އުޅޭއިރުގަ މަދުމަދުން ފެނުނަސް އޭނަޔެއް ނުފެނޭ.. އަހަރެން ފުރަތަމަ ހީކުރީ ރާއިންކަމަށް އައިޝާގެ ފިރިޔަކީ” ކުޑަހުނުމަކާއެކު ޖަނާން އެހެން އަހާލީ އައިޝާއާ ރެހާންގެ އެއްވެސް ގުޅުމެއް ނެތްތޯ ޔަގީންކޮއްލުމަށެވެ. ރެހާންއަކީ އައިޝާގެ ފިރިމީހާކަމެއް އެމީހުންނަކަށް ނޭނގޭނެ ނޫންހެއްޔެވެ. އެމީހުންނަށް އެންމެފަހުން އައިޝާ ފެނުނުއިރާާ އަޅާބަލާއިރު މިހާރު އައިޝާ ހާސްބައި ތަފާތެވެ. ހައަހަރުކުރިން އާސިމާމެންނަށް ފެނިފައިވާނީ ވައް ކުކުޅުބިހެއްހެން ހުންނަ ސަނާޝްއެވެ. އެ ފަލަފަލަ ކުއްޖާއާ އައިޝާއާ އެއްވެސް ގުޅުމެއް ވާނެޔޭ އާސިމާމެން ހިތަށްވެސް ނާރާނެއެވެ.\n” ފިރިމީހާ ނެތް. މިބުނީ ބޭރުގަވަނީ” އައިޝާ އެދެމީހުންނަށް އޮޅުވާލިއެވެ. ކޮންމެހެން އެދެމީހުންނަށް އެނގޭކަށް ނުވެސް ޖެހޭނެޔޭ އޭނާ ހިތަށް އެރިއެވެ. އެހެން ބުނެލުމުން ޖަނާންގެ މޫނުމަތިން ކާމިޔާބީގެ ހިނިތުންވުން ފެނިގެން ދިޔައެވެ. ވާނީވެސް އެހެންތާއެވެ. ރެހާން ހާސިލް ކުރުމަށް އެއްވެސް ހުރަހެއް ނެތްކަން ޖަނާންއަށް ޔަގީންވިކަހަލައެވެ.\n“މަންމީ” ސޯފާގައި އިން އައިޝާ ދޮރާ ދިމާއަށް ބަލާލީ ހޫދުގެ އަޑުއިވުމުންނެވެ. އޭރު ނަސްރީނާއާ ހައިތަމްގެ އަތުގަ ހިފާލައިގެން ހޫދު އެތެރަށް ވަދެގެން އާދެއެވެ. ސޯފާގައިއިން އާސިމާ ފެނުމުން ނަސްރީނާއާ ހައިތަމްގެ މޫނުމަތި ބަނަވެގެން ދިޔަގޮތް އައިޝާއަށް ފާހަގަ ބިއެވެ. އާސިމާގެ މޫނުމަތިންވެސް ހީވީ ހުޅަގު މޫސުމުގެ ވިއްސާރަ ހަދާލިހެނެވެ. މިމީހުން މިގެޔަށް އައީ ކީއްކުރަން ބާއޭ އާސިމާ ހިތަށްއެރިއެވެ. އެތާގައި ނީނދެ އަވަހަށް ގެޔަށް ދާން އާސިމާ ބޭނުންވިއެވެ. ކަމެއް ހަނދާން ވެއްޖެ ކަމަށްބުނެ އާސިމާ ޖަނާން ގޮވައިގެން ނުކުތީ ކީއްވެކަން އައިޝާއަށް ވަރަށް ރަނގަޅަށް އިގުނެވެ.\nHii guyss salaam?miothy up kollevifa. Hope you all will like it. LYSM????\nWhen next ???\nMe first tha ???\nThanks darling?? inshaAllah tmrw\novenn….. damn ur suchawtiter? alhe i didn except this story to be seen rn?? but its q8asuprise soo thaaaanks ovennn.? im 16 soo i guess ur my sis..☺ hi sis .. ? it felt gud trryin it! btw the story is obbbi ness to da max.. LY to moon and back??\nHii li’l sis??thankyou so much dhoonigandaa?????LYMM❤❤❤\nlove it. haha alhey aasima akah v gotheh dhw so funny. cant wait for the next part <3 waiting for rain and ash to become one again\nMeehunah goas koh edhey meehakah dhimaavaanee egoiyy??\nMi bai ves Vrh rythiii❤Ehkam haadha kurey?\nOmggg..mi prt ves v rythi..nxt prt avas kohla dhyba awa\nThanks mysh?? tmrwga next ep?\nHiie….vvv reethi mi story… Hama asluvx… Whn nxt prt…. Waiting.. Waiting……\nHiii.. thanks dear.. inshaAllah tmrw\nWow v v v reethi. .awa doonee ly ? ? ? ? ❤ awa doonee ur grt. .\nJuvey dhoonii?? thankyou sm nd LYMM❤????\nVarah nice.. Dhen oiy part ves avas kohdheythi…\nThanks dear. I’ll try my best\nWooooooooo I’m impressed that. I’m 8th dhw. Heheheheheee ???????????????????????????☺☺☺☺☺☺☺☺☺???\nWow.. ??vvvv waiting. Next part Upkohladheyne kamah unmeedh kurann varah varah varah varah varah varah……\nLove You So Much Awa.\nHello dear.. thankyou sssssm????i’ll upload asap??love u more????\nEhnme kiyaa hiyvi thankolhunenimuny… ???\nHehehe..plastic hinithun vun..vvv reethi mi partves ❤\nHey awa this story is amazing … ??? keep it up.. and awa i need contact you .. may i?\nhw do u guys contact each other? if u dnt mind. im really curious\nThank layaa???????Yeh sure dear\nHaha .. she can contact me dear.. through gmail.. dhw awa\nYeh right. Layaa contact koffa angaalahchey. Eyrah gmail check kolleveynee??\nvrh reethi stry..\nThanks unaal dear???????\nMasha Allah v reethi??\nHeii xaaaan.. hw?\nThankyou so much dear??????\nWow!very beautiful ?????????????????????????????\nThanks sana dhoonii?????????\nThanks avahah up kohdhineema.. v nice.. ??\nVvvvvvv salhi stry….nxt prt ah vvvv inthixaaru kurevey…whn nxt prt??\nThanks dear???inshaAllah tmrwga genesdheynan\nVarah ves reethi mi baives♡♡♡. Superb.waiting for next part.\nAwa ehnyaa up kohlaahen konme dhuvahaku2part up kohdheeba pls\nSorry dear. Kurin v free koh ulhunee. Ehnve daily2part upkohdhiny. Bt now v busy. Still daliy up kolla dheveythw balaanan?\nwow….its lovely..waiting for next part….can’t sleep without reading this story..???\nAwwwwn.. thanks hammu??????\nawa dont mind when we say to up ur story 2,3 timesaday , or when we say its short… aslu ehen buneveny mi story ehaa reethi veema… hama gaimuves ishaa dhuvaalaku ethah faharah balaalan hama ekani mi story up kohli thw..every episode i read until another episode is released.. hehe.. ? this is the bestest story in this site.. nd imabig fan of yurs.. even though i dont knw much abt… i can understand yuh too will have private life problems or reasons.. thank yuh for ur hard work..?????\n* every episode i read as many times i can until the another episode is released.. ?\nHeii ishaa..Aslu egothah up kollan buneema ufaa vanee.. n thankyou guyss v boakh bcox mi vaahakaah thihaa support dheythee??i’m really hapy t know??LYSM???????????\nmiadhu kihaairaku up kolha dheynee\nMireyga kanneyge up kolleveynee.. miadhu v busy koh miulheny.lap ga innanee. So phn ah alhan vx kuda vaguthukolheh beynun vaane. Bt mireyga avahah up kolleveythw v try kuraanan?\nWooooowww ????? v.nice..waiting4next part\nalhey waiting 🙁\nހިތާމަ ލޯބި July 23, 2016\nކުށަކާނުލާ.. (13 ވަނަ ބައި)


ދިރާގު ދިރާގުޓިވީގެ ޚިދުމަތް ކާށިދޫ އާއި ކެޔޮދޫގައި ތަޢާރަފްކޮށްފި\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް,7ސިކުންތު\nރާއްޖޭގައި އެންމެ ފުޅާދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތްކަމަށްވާ، ދިރާގުޓިވީގެ ޚިދުމަތް ކ. ކާށިދޫ އަދި ވ. ކެޔޮދޫގައި ރަސްމީކޮށް އިފްތިތާހްކޮށްފިއެވެ.\nމާލެއާއި އަތޮޅުތެރޭގައި ފޯރުކޮށްދޭ ދިރާގުގެ ޓީވީ ޚިދުމަތުމަތުގައި އެއްވެސް ތަފާތުކުރުމެއްނެތި ދިރާގު ޓީވީގައި ދިވެހި ހުރިހާ ޗެނަލްތަކެއްގެ އިތުރުން ބޭރުގެ މަޝްހޫރު ގިނަ ޗެނަލްތަކެއް ހިމެނެ އެވެ. ހަބަރާއި މުނިފޫހިފިލުވުމުގެ ޗެނަލްތަކުން ފެށިގެން އެންމެ ފަހުގެ ހިންދީ އަދި އިނގިރެސި ފިލްމާ މިއުޒިކް ޗެނެލްތައް އަދި ކުޑަކުދިންނަށް ޚާއްސަ ޗެނަލްތައް ދިރާގު ޓީވީގައި ހިމެނޭނެއެވެ. މި ޗެނަލްތަކުގެ ތެރޭގައި އޭއެކްސްއެން، ކަލަރސް، ސޮނީ، ޓެން ސްޕޯޓްސް އަދި ޑިޒްނީގެ ޗެނަލްތައް ހިމެނެ އެވެ.\nދިރާގު ޓީވީ އަކީ ފިކްސްޑް ބްރޯޑްބޭންޑް ކަނެކްޝަން ޒަރީއާއިން ޖޯއިބޮކްސް މެދުވެރިކޮށް ހޯދާ ހިދުމަތެކެވެ. އެހެން ނަމަވެސް، ދިރާގު ޓީވީގެ ސަބަބުން ގޭގެ ފިކްސްޑް ބްރޯޑްބޭންޑް އިންޓަނެޓް ޚިދުމަތް ބޭނުން ކުރުމަށް އިތުރު ހަރަދެއް ނުހިނގާނެއެވެ. މީގެ އިތުރުން ދިރާގުޓީވީގެ އެކައުންޓް ބޭނުންކޮށްގެން ރާއްޖޭގެ ކޮންމެތަނެއްގައި ކޮންމެ ވަގުތެއްގައި ލެޕްޓޮޕް، ޓެބްލެޓް އަދި ސްމާޓްފޯން ބޭނުންކޮށްގެން ޓީވީ ބެލޭނެއެވެ.


ބުދަ ،31 މާރޗް 2021 / 13:16\nމަސްތުވާތަކެއްޗާ ދެކޮޅަށް ފުލުހުން ކުރަމުންގެންދާ މަސައްކަތްތަކުގެ ތެރެއިން، މަސްތުވާތަކެއްޗާއި ބަނގުރާގެ މައްސަލަތަކެއްގައި ފަސް މީހަކު ހައްޔަރުކޮށްފިއެވެ.\nއެގޮތުން އއ. ތޮއްޑޫގައި ހިންގި މަސްތުވާތަކެތީގެ އޮޕަރޭޝަނަކީ މާލެއިން ފުރައިގެން އެ ރަށަށް ދާ ބޯޓަކުން މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. ރަސްދޫ ޕޮލިސް ސްޓޭޝަނާއި، ތޮއްޑޫގައި މަސައްކަތްކުރާ ފުލުހުން އަދި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި 27 އަހަރުގެ ދިވެހި ފިރިހެނަކު ހައްޔަރުކޮށްފައި ވެއެވެ. މި މާރިޗު މަހުގެ 30 ވަނަ ދުވަހު ހިންގި އެ އޮޕަރޭޝަނުގައި އެރަށު ބަނދަރުމަތިން އޭނާ ހުއްޓުވައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 19 ރަބަރު ޕެކެޓު ފެނިފައިވެއެވެ.\nހއ. އިހަވަންދޫގައި ހިންގި މަސްތުވާތަކެތީގެ އޮޕަރޭޝަނަކީ އެރަށުގައި މަސްތުވާތަކެތި ގެންގުޅެ އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. މި މާރިޗު މަހުގެ 30 ވަނަ ދުވަހު ފުލުހުންގެ އިންޓެލިޖެންސާ އިހަވަންދޫގައި މަސައްކަތްކުރާ ފުލުހުން ގުޅިގެން ހިންގި އެ އޮޕަރޭޝަނުގައި 21 އަހަރުގެ ދިވެހި ފިރިހެނެއް ހައްޔަރުކޮށްފައިވެއެވެ.\nރ. ދުވާފަރުގައި ހިންގި މަސްތުވާތަކެތީގެ އޮޕަރޭޝަނަކީ އެރަށުގައި މަސްތުވާތަކެތި ގެންގުޅެ، އެތަކެތީގެ ވިޔަފާރި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެކެވެ. އެ އޮޕަރޭޝަނުގައި އެރަށުން 31 އަހަރުގެ ދިވެހި ފިރިހެނަކު ހައްޔަރުކޮށްފައިވެއެވެ. މި މާރިޗު މަހުގެ 29 ވަނަ ދުވަހު ދުވާފަރުގައި މަސައްކަތްކުރާ ފުލުހުންނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި އޭނާ ހުއްޓުވައި ބަލައި ފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއް ހުރި 15 ރަބަރު ޕެކެޓާއި ދެ ސެލޯފިންކޮޅު ފެނިފައިވެއެވެ.\nއޭގެ އިތުރުން، ދަރަވަންދޫގައި ބަނގުރާ ގެންގުޅޭކަމަށް ލިބުނު މައުލޫމާތަކާ ގުޅިގެންވެސް އޮޕަރޭޝަނެއް ހިންގާފައިވެއެވެ. އިންޓެލިޖެންސާ ދަރަވަންދޫގައި މަސައްކަތްކުރާ ފުލުހުން ގުޅިގެން މި މާރިޗު މަހުގެ 30 ވަނަ ދުވަހު ހިންގި އެ އޮޕަރޭޝަނުގައި ކޯޓު އަމުރެއްގެ ދަށުން އެރަށު ގެއެއް ބަލައި ފާސްކުރިއިރު ބަނގުރާކަމަށް ޝައްކުކުރެވޭ އެއްޗެއް ހުރި ބޮޑު ހަމަކާއި، ބަނގުރާ ކެއްކުމަށް ބޭނުންކުރާ ކަމަށް ބެލެވޭ ސާމާނުތަކެއް ފެނިފައިވެއެވެ. މި މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވެއެވެ.\nއަދިވެސް އޭގެ އިތުުރުން، ހުޅުމާލޭ އެމްޕީއެލް ސަރަހައްދުގައި އޮތް ޓެކްސީއެއްގައި ބަނގުރާ ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ވެސް އޮޕަރޭޝަނެއް ހިންގާފައިވެއެވެ. ހުޅުމާލެ ޕޮލިހާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި 32 އަހަރުގެ މީހަކާއި 27 އަހަރުގެ މީހަކު ހައްޔަރުކޮށްފައިވެއެވެ. މި ދެމީހުންނަކީވެސް ބަންގްލަދޭޝް ރައްޔިތުންނެވެ. މި މާރިޗު މަހުގެ 29 ވަނަ ދުވަހު ހިންގި އެ އޮޕަރޭޝަނުގައި އެ ދެމީހުން ހުއްޓުވައި ބަލައި ފާސްކުރިއިރު އެ ދެމީހުން ތިބި ޓެކްސީގެ ފަހަތު ޝީޓުން 28 ފުޅި ބަނގުރާ ފެނިފައިވެއެވެ.


Klinsmann vakikoh Hertha Berlin ge board Lehmann\nކްލިންސްމަން ވަކިކޮށް ހާތާ ބާލިންގެ ބޯޑަށް ލީމަން\nޖަރުމަންގެ ކުރީގެ ކީޕަރު ޖެންސް ލީމަން\nޖަރުމަންގެ ހާތާ ބާލިންގެ ބޯޑުން، އެ ޓީމުގެ ކޫރީގެ ކޯޗް ޔާގަން ކްލިންސްމަން ވަކިކޮށް، ޖަރުމަންގެ ކުރީގެ ކީޕަރު ޖެންސް ލީމަން ހަމަޖައްސައިފި އެވެ.\nބުންޑެސްލީގާގެ ކުލަބުގެ ސްޕައިވަޒަރީ ބޯޑަށް، އޭސީ މިލާން އާއި އާސެނަލްގެ ކުރީގެ ކީޕަރު ލީމަން ހަމަޖެއްސީ ސްޕޯޓިން ކޮންސަލްޓަންޓެއް ގޮތު ގަވެ. އެއީ ކުރިން، ޖަރުމަންގެ ކޫރީގެ ކޯޗް ކްލިންސްމަން އަދާ ކުރި ދައުރެވެ.\nކްލިންސްމަންގެ މަގުބޫލުކަން ބޯޑުގެ މެންބަރުންގެ މެދުގައި ގެއްލުނީ، ކުލަބުގެ ކޯޗް ކަމުން ފެބްރުއަރީ މަހު އޭނާ އިސްތިއުފާ ދިނުމުންނެވެ. އެ ކުލަބުގެ އިސް އިންވެސްޓަރެއް ކަމަށްވާ، ލާސް ވިންޓޯސްޓް ބުނީ، ނުވަ މެޗަށް ފަހު ކޯޗް ކަމުން ކްލިންސްމަން އިސްތިއުފާ ދިނުމުން، ކުލަބުން އޭނާ އާ މެދު އޮތް އިތުބާރު ގެއްލިފައިވާ ކަމަށާއި ބޯޑުން އޭނާ ވަކި ކުރީ އެހެންވެ ކަމަށެވެ. ލާސް ވިންޓޯސްޓް ވަނީ މިދިޔަ އަހަރު ހާތާއަށް 250 މިލިއަން ޔޫރޯ އިންވެސްޓް ކޮށްފަ އެވެ.\nޑޯޓަމަންޑާއި ޝާލްކޭއަށް ވެސް ކުޅުނު ކީޕަރު ވަނީ، ބުންޑެސްލީގާ ގައި 394 މެޗު ކުޅެފަ އެވެ. އަދި އިނގިރޭސި ޕްރިމިއާ ލީގްގައި 148 މެޗު ކުޅުނެވެ. ވަރަށް ފަހަކާ ޖެހެންދެން އޭނާ މަސައްކަތް ކުރީ ފުޓްބޯޅަ އެނަލިސްޓެއްގެ ގޮތުގަ އެވެ.\nލީމަން ބުނީ، ލާސް ވިންޓޯސްޓްގެ ދައުވަތަށް ބާލިންގެ ބޯޑަށް ދިޔައީ، ފުޓްބޯޅައިގެ ކުރިމަގު ބިނާ ކުރުމަށް ރަނގަޅު ޕްރޮޖެކްޓެއް އެޓީމުގައި އޮތުމުން ކަމަށެވެ. އޭނާ ބުނީ ޔޫރަޕްގައި މިވަގުތު އޮތް އެންމެ ރަނގަޅު ފުޓްބޯޅަ ޑިވެލޮޕްމެންޓްގެ ޕްރޮޖެކްޓް އޮތީ ބާލިންގެ ކުލަބުގައި ކަމަށެވެ. ހާތާގައި ލީމަން މަސައްކަތް ކުރަނީ، ކުލަބުގެ ބޯޑުގައި ވިންޓޯސްޓްގެ ފަރާތުންނެވެ.\nވިންޓޯސްޓް އަތުގައި ކުލަބުގެ 49.9 ޕަސަންޓް ހިއްސާ އޮތުމުން ކުލަބުގެ ސުޕަވައިޒަރީ ބޯޑަށް އޭނާގެ ފަރާތުން ދެ މެންބަރުން އައްޔަން ކުރުމުގެ ފުރުސަތު ލިބެ އެވެ. އޭނާ ވަނީ ދެ ވަނަ މެންބަރެއްގެ ގޮތުގައި ފުޓްބޯޅަ އެޖެންޓް މާކް ކޮޒިކޭ ހަމަޖައްސާފަ އެވެ. ކޮޒިކޭގެ ކްލައިންޓުންގެ ގޮތުގައި ލިވަޕޫލްގެ ކޯޗް ޔާގަން ކްލޮޕް އާއި ލައިޕްޒިގްގެ ކޯޗް ޔޫލިއަން ނާގެލްސްމަން ހިމެނެ އެވެ.\nމި ސީޒަންގައި ހާތާއިން ހޭދަ ކުރަމުން ދަނީ ދަށް ހާލަތެއްގަ އެވެ. އެ ޓީމު އޮތީ 18 ޓީމު ހިމެނޭ ލީގްގެ 13 ވަނައިގަ އެވެ. މީ ސީޒަންގައި މިހާތަނަށް އެ ޓީމުގައި ހަތަރު ކޯޗުން މަސައްކަތް ކޮށްފި އެވެ. ފުރަތަމަ ސީޒަން ފެށީ އެ ޓީމުގެ ކުރީގެ މިޑްފީލްޑާ އަންޓޭ ކޮވާކް އާއެކު އެވެ. އޭނާ އާއެކު ނަތީޖާ ދަށް ވުމުން، ކްލިންސްމަން ކޯޗް ކަމަށް ހަމަޖެއްސީ ނޮވެމްބަރު 27 ގަ އެވެ. ތިން މަސް ފަހުން ކްލިންސްމަން އިސްތިއުފާ ދިނީ ކުލަބުގެ ޓްރާންސްފާގައި އޭނާގެ ބާރު ނެތް ކަމަށް ބުނުމަށް ފަހު އެވެ. އޭގެ ފަހުން އެ ޓީމުގައި ވަގުތީ ގޮތުން މަސައްކަތް ކުރީ އެސިސްޓެންޓް ކޯޗެއްގެ ގޮތުގައި މަސައްކަތް ކުރީ، ވާޑާ ބްރޭމަންގެ ކުރީގެ ކޯޗް އެލެގްޒެންޑާ ނައުރީ އެވެ. ދާއިމީ ކޯޗެއްގެ ގޮތުގައި މިދިޔަ މަހު ހަމަޖެއްސީ ބަޔާން ލެވަކުސަން އާއި ވުލްފްސްބާގްގެ ކުރީގެ ކޯޗް ބުރުނޯ ލާބާޑި އާ އެވެ.


Stormy Ge Ufan Dhuvahu Kylie Ah Rovijje - Vaguthu\n7 މަސް ކުރިން ( ފެބުރުއަރީ 2, 2021 )\nކީޕިން އަޕް ވިތް ދަ ކާޑޭޝިއަންގެ ތަރި ކައިލީ ޖެނާ އަށް އޭނާގެ ދަރިފުޅު ސްޓޯމީގެ އުފަން ދުވަހުގައި ރޮވިއްޖެއެވެ. ސްޓޯމީ އަށް ތިން އަހަރު ފުރުމާ ގުޅިގެން ކައިލީ މީސްމީޑިއާގައި ކުރި ޕޯސްޓަކަށް ކުރީގެ ލޯބިވެރިޔާ، ސްޓީމީގެ ބައްޕަގެ ފޮޓޯއެއްވެސް ވަނީ ލައިފައެވެ.\nކުޑަކުޑަ ސްޓޯމީގެ އުފަން ދުވަހުގައި ކައިލީ ކުރި ޕޯސްޓުގައި ބުނީ ސްޓޯމީ ލިބުމުން ވަރަށް ޝުކުރުވެރިވާ ކަމަށެވެ. އަދި ވަގުތު ނުހުއްޓޭތީ ރޮވޭ ކަމަށާއި އެއީ ސްޓޯމީގެ ކުޑަކުޑަ ކަންތައްތައް މަތީން ވަރަށް ހަނދާން ވާތީ ކަމަށް އޭނާ ވަނީ ބުނެފައެވެ.\nސްޓޯމީ އަލަށް ތަޖުރިބާ ކުރާ ކަންތައްތައް ބެލުމަށް ކައިލީ ވަރަށް ބޭނުންވާ ވާހަކަ ބުނަމުން އޭނާ ބުނީ ފާއިތުވި އަހަރުތަކުގައި ކުރެވުނު އެންމެ އުފާވެރި ކަންކަމަކީ އެއީކަމަށް ބުނެފައެވެ. އަދި ސްޓޯމީ ބޮޑުވާތަންވެސް ބަލަން ވަރަށް ބޭނުންވެފައި ހުރިކަން ކައިލީ ވަނީ ފާހަގަކޮށްފައެވެ.\nލިޕްސްޓިކް ކުންފުނީގެ ވެރިޔާ ކައިލީ ވަނީ އޭނާގެ ދަރިފުޅު ސްޓޯމީގެ ހާއްސަ ދުވަހާ ގުޅިގެން ކުރިން ފޭނުންނަށް ނުދައްކާ ފޮޓޯތަކެއް ވެސް ޢާންމު ކޮށްފައެވެ. އެގޮތުން ބައެއް ފޮޓޯތަކުގައި ކައިލީ އާއި ސްޓޯމީ ފެނިގެންދާ އިރު އަނެއް ބައި ފޮޓޯތަކުގައި ސްޓޯމީގެ ބައްޕަ ޓްރެވިސް ސްކޮޓް ވެސް ފެނެއެވެ. އަދި ސްޓޯމީ ބީޗުގައި ދުވާ ތަނުގެ ފޮޓޯއެއްވެސް ވަނީ ހިއްސާ ކޮށްފައެވެ.\nސްޓޯމީގެ އުފަން ދުވަހުގައި ކާޑޭޝިއަން އާއިލާގެ މީހުން ސްޓޯމީއަށް ވަނީ އުފަންދުވަހުގެ ތަހުނިޔާ ކިޔަން ޕޯސްޓުތައް ކޮށްފައެވެ. އޭގެ ތެރޭގައި ސްޓޯމީގެ ބޮޑުދައިތަ ކިމް ކާޑޭޝިއަން އާއި ސްޓޯމީގެ މާމަ ކްރިސް ޖެނާ ހިމެނެއެވެ.\nކައިލީ ބަލިވެއިންކަން ރަސްމީކޮށް އިއުލާންކޮށްފި\nކައިލީ ކުއްޖަކު ހޯދަން އަހަރެއްހާ ދުވަސް ހޭދަކުރި


އެމްޑީޕީގެ ނައިބު ރައީސްގެ ސައިކަލު ވަގަށް ނަގައިފި – Maldivian Democratic Party\nއެމްޑީޕީގެ ނައިބު ރައީސްގެ ސައިކަލު ވަގަށް ނަގައިފި\nއެމްޑީޕީގެ ނައިބު ރައީސް އަދި ފޭދޫ ދާއިރާގެ މެންބަރު އަލްހާން ފަހުމީގެ ސައިކަލު ވަގަށް ނަގައި، އޭނާގެ ކޮއްކޮ އަޒްބާން ފަހުމީގެ ގެއަށް އިދިކޮޅު ސިޔާސީ ފަރާތްތަކުގެ ރޭވުމުގެ މަތިން ބަޔަކު ގެއްލުންދީފިއެވެ.\nއަލްހާންގެ ސައިކަލު ވަގަށް ނަގާފައިވާކަން އެނގުނީ އިއްޔެ ހެނދުނު ކަމަށާއި، ސައިކަލު ގެއްލުނީ އަލްހާން ދިރިއުޅުއްވާ ގޭގެ ކުރިމަތީގައި ބަހައްޓާފައި ހުއްޓާ ކަމަށް އެމްޑީޕީ ވެބްސައިޓަށް ވަނީ މަޢުލޫމާތު ލިބިފައެވެ. އަދި އަޒްބާން ދިރިއުޅޭ މއ.އަކިރިފުއްޓަށް ކޯރާޑިއެއް ހިފައިގެން 8 މީހުންގެ ގްރޫޕަކުން ވަދެ އެގޭގެ ބިއްލޫރިތައް ތަޅާލައި، އައިސް އަލަމާރިއަށާއި، މީޓަރު ބޯޑަށް ވަނީ ގެއްލުންދީފައެވެ.\nއަލްހާން ތުހުމަތު ކުރައްވާ ގޮތުގައި މި އަނިޔާވެރި އަމަލަކީ އެމްއެމްއޭ ކައިރީގައި، އިދިކޮޅު ފަރާތްތަކުން ކުރަމުންދާ މުޒާހަރާގައި ހަމަނުޖެހުން ހިންގުމަށް އުމަރު ނަސީރު ގޮވާލެއްވުމާ ގުޅިގެން އެ ޕާޓީން ހިންގާފައިވާ އަމަލެއް ކަމަށް އަލްހާން ތުހުމަތު ކުރައްވައެވެ.\nއަލްހާން ވިދާޅުވީ އޭނާގެ ކޮއްކޮ އަޒްބާންގެ ގެއަށް ގްރޫޕަކުން ވަދެ އެގެއަށް ގެއްލުންދިން އިރު، އަޒްބާން ގޭގައި ނޫޅޭ ކަމަށާއި، ގޭގައި އެވަގުތު ތިބި މީހުން ބިރުން ދެވަނަ ބުރިއަށް އަރާފައިވާ ކަމަށެވެ. އަދި އެ މީހުންނަށް ނަފްސާނީ ގޮތުން ގެއްލުންވެފައިވާ ކަމަށާއި، އެގޭ ކުޑަކުއްޖަކު ބިރުން ހުން އައިސްފައިވާ ކަމަށް ވެސް އަލްހާން ވިދާޅުވިއެވެ.


ޔޫއޭއީން ވަނީ މުސްލިމުނަށް ހިޔާނާތްވެފަ – ޚާމަނާއީ - DhiDaily\nޔޫއޭއީން ވަނީ މުސްލިމުނަށް ހިޔާނާތްވެފަ – ޚާމަނާއީ\nދާދީ ފަހުން ޔޫއޭއީ އިން އިޒްރޭލާއި އެކު ގުޅުން ބަދަހި ކުރުމުގެ ސަބަބުން އީރާނުގެ ރޫހާނީ ލީޑަރު އާޔަތުﷲ ޚާމަނާއީ އެގައުމަށް ވަރަށް ބޮޑަށް ފާޑުވިދާޅުވެއްޖެއެވެ.\nއެމަނިކުފާނު ވިދާޅުވީ ޔޫއޭއީ އިން އެވީ ގައްދާރުވުން ދުވަހަކުވެސް ހަނދާނުން ފިލާގެން ނުދާނެ ކަމަށާއި، އެގައުމުން އިޒްރޭލާކު ގުޅުން ބަދަހި ކުރުމަށް ނިންމި ނިންމުން މާގިނަ ދުވަހަކަށް ދެމި ނޯންނާނެ ކަމަށެވެ. އަދި އެގައުމުން ވަނީ އިސްލާމީ މުޅި އުއްމަތަށް ހިޔާނާތް ވެފައި ކަމަށާއި އެކަމުގެ ބަދަލު އެގައުމަށް ލިބޭނެ ކަމަށްވެސް ޚާމަނާއީ ވަނީ ވިދާޅުވެފައެވެ.\n”ހަމަ ޔަގީނުން ވެސް ޔޫއޭއީގެ އެ ޣައްދާރުވުން މާގިނަ ދުވަހަށް ދެމިގެން ނުދާނެ. އެކަމަކު އެ މީހުން އެ ކުރި ކަންތައް ދިގު މުއްދަތަކަށް ހަނދާނުގައި ހުންނާނެ. އެ މީހުން ވަނީ ފަލަސްތީން މަތިން ހަނދާން ނައްތާލައި، ޒަޔަނިސްޓް ދައުލަތަށް ފުރުސަތު ދީފައި،“ ޚާމަނާއީ ވިދާޅުވިއެވެ.\nއިޒްރޭލާއި އެކު ޔޫއޭއީ އިންވީ އެއްބަސްވުން ދިފާއުކޮށް އެގައުމުން ބުނެފައިވަނީ، އެކަމުގެ ފައިދާ ފަލަސްތީނަށް ކުރާނެ ކަމަށާއި އަދި އިޒްރޭލުން މިހާރު ވަނީ ހުޅަނގު އައްސޭރީގެ ބިންތައް މިލްކު ކުރަން ހުއްޓާލަން އެއްބަސްވެފައި ކަމަށް ވެސް ޔޫއޭއީން ބުނެފައިވެ އެވެ.\nޔޫއޭއީގެ ފޮރިން މިނިސްޓަރު ޝެއިޚް އަބްދުﷲ ބިން ޒައިދު އަލް ނަހްޔާން ވިދާޅުވީ އިރުމަތީ ގުދުސް އަކީ ވެރިރަށުގެ ގޮތުގައި ކަނޑައަޅައި މިނިވަން ފަލަސްތީނުގެ ދައުލަތެއް އުފެއްދުމަށް ޔޫއޭއީން މަސައްކަތް ކުރާކަމުގެ ޔަގީންކަން ފަލަސްތީނަށް ދޭން ބޭނުންވާ ކަމަށެވެ.


އެއްފަސް ކުރުމުގެ އޮޑިޓް: ކުދި އާބާދީތަކާ ނުބައްދަލު ތަރައްގީއަށް ދެގުނަ ހަރަދު! - Suvaadheeb\nއާޓިކަލް ޕޯސްޓްކުރީ ސުވާދީބު 8 މަސް ކުރިން فبراير 13, 2020 092\nއއ.ގެ ދެ ރަށް ކަމައްވާ އުކުޅަސް އާއި ފެރިދޫއަށް ރައީސް އިބްރާހިމް މުހައްމަދު ސޯލިހު ކުރެއްވި ދަތުރުފުޅުގައި ރައީސަށް މަރުހަބާ ކިޔުމަށް ރައްޔިތުން އެއްވެފައި.\n22،180 އާބާދީގެ ތިން ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް –2މިލިއަން ރުފިޔާ\n21،743 އާބާދީގެ 22 ރަށުގައި ޒުވާނުންގެ މަރުކަޒާއި ސްޓޭޑިއަމް އެޅުމަށް – 15 މިލިއަން ރުފިޔާ\n19،541 އާބާދީގެ ހދ. އަތޮޅު ކައުންސިލް ހިންގުމަށް – ބޮލަކަށް 2،786 ރުފިޔާ\n1،811 އާބާދީގެ ވ. އަތޮޅުގެ އިދާރީ ހިންގުމަށް – ބޮލަކަށް 12،326 ރުފިޔާ\nސީއެޗްއެސްސީގެ ދަރިވަރުންތަކެއް މަޑުކޮށްލައިގެން.:\nހައި ކޯޓުގެ ހުކުމާ ގުޅިގެން އަނަސްގެ މަރުގެ މައްސަލައަށް ހުރަސްތަކެއް\nކޯލިޝަންގެ ކޯޅުން މިއީ ކިހިނެއް ނިމެނޭނެ ކަމެއް؟\nސުވާދީބު2އަހަރު ކުރިން مارس 26, 2019\nކޮންޓްރޯލަރ އޮފް އިމިގުރޭޝަން ފުރަތަމަ ވެސް ކުރަންޖެހޭ ކަމަކީ މަގުމަތިން ހޮވާ މީހުން ލައްވާ މަސައްކަތް ނުކުރުވޭނެ ގޮތް ހެދުން- ކެރޭނެބާ!\nސުވާދީބު2އަހަރު ކުރިން دجنبر 25, 2018\nޓޫރިޒަމް މިނިސްޓަރު ރިސޯޓްތަކަށް ކުރައްވާ “ހިލޭ” ދަތުރުތައް ކޮންޓްރޯލް ކުރުން\nސުވާދީބު2އަހަރު ކުރިން فبراير 20, 2019


Nasheed ge ninmevumakee gaumah libeyne hamajehumeh: Umar\nނަޝީދުގެ ނިންމުމަކީ ގައުމަށް ލިބޭނެ ހަމަޖެހުމެއް: އުމަރު\nއަންނަ ރިޔާސީ އިންތިހާބުގައި ވާދަ ނުކުރެއްވުމަށް އެމްޑީޕީގެ ރައީސް މުހައްމަދު ނަޝީދު ނިންމެވި ނިންމެވުމަކީ ގައުމަށް ހަމަޖެހުން ލިބޭނެ ކަމެއް ކަމަށް ކުރީގެ ހޯމް މިނިސްޓަރު އުމަރު ނަސީރު މިއަދު ވިދާޅުވެއްޖެ އެވެ.\nރައީސް ނަޝީދުގެ ނިންމެވުމާމެދު އެކި ބޭފުޅުން ތަފާތު ޝުއޫރުތައް ފާޅުކުރައްވަމުން ދަނިކޮށް އުމަރު ފޭސްބުކްގައި ކުރެއްވި ޕޯސްޓެއްގައި ވިދާޅުވީ، ރައީސް ނަޝީދު އިންތިހާބަށް ކުރިމަތި ނުލައްވަން ނިންމައި އެގޮތަށް އަމަލު ކުރައްވައިފިނަމަ އެކަން ވެގެން ދާނީ ގައުމަށް ލިބޭނެ ހަމަޖެހުމަކަށް ކަމަށެވެ.\n"އަޅުގަނޑު ވެސް އެންމެ އިސްކަން ދޭނީ ޖަލުގަ ހައްޔަރު ކުރެވިފައިވާ އަޅުގަނޑުމެންގެ އަހުން އަވަހަށް މިނިވަން ވާނެ ގޮތެއް ހޯދުމަށް،" ރިޔާސީ އިންތިހާބުގައި ވާދަ ކުރައްވާނެކަން އިއުލާން ކުރައްވާފައިވާ އުމަރު ވިދާޅުވި އެވެ.\nރިޔާސީ އިންތިހާބުގައި ވާދަ ނުކުރައްވަން ރައީސް ނަޝީދު ނިންމެވިއިރު އެމަނިކުފާނު ވަކިން ކެމްޕެއިން ކުރައްވާތީ ޖުމްހޫރީ ޕާޓީގެ އިސް ބޭފުޅުން އެކަމާ ތިއްބެވީ ނުރުހުންވެފަ އެވެ. ބައެއް ބޭފުޅުން ރައީސް ނަޝީދަށް ފާޅުގައި ފާޑުވިދާޅުވެފައިވެ އެވެ. ގާސިމް އިބްރާހިމް އެމްޑީޕީ ނުހިމަނައި ހިޔަނި ކެބިނެޓް ވެސް އިއުލާން ކުރެއްވި އެވެ.\nއީސް ނަޝީދުގެ ނިންމުމާއެކު އިދިކޮޅު ފަރާތްތަކުގެ ތައުރީފް އެމަނިކުފާނަށް އަމާޒުވެފައިވާއިރު އިދިކޮޅު އެއް ކެންޑިޑޭޓެއްގެ އުއްމީދު އަނެއްކާވެސް ވަނީ އާވެފަ އެވެ.\nރިޔާސީ އިންތިހާބުގައި ވާދަ ނުކުރައްވާނެކަން ނަޝީދު އިއުލާން ކުރެއްވީ ޖޮއިިންޓް ޕީޖީ ގްރޫޕަށް މިއަދު ފޮނުއްވި މެސެޖެއްގަ އެވެ.\nއަޑުފެތުރުފައިވާ ގޮތުގައި، ނަޝީދު އެމްޑީޕީގެ ރިޔާސީ ޓިކެޓް ދޫކޮށްލެއްވުމަށް ފަހު ދެން ރިޔާސީ ޓިކެޓް ހަވާލު ކުރާނީ އެ ޕާޓީގެ ޕީޖީ ލީޑަރު އިބްރާހިމް މުހައްމަދު ސޯލިހަށެވެ.\nއެމްޑީޕީ ރައީސް މުހައްމަދު ނަޝީދު އުމަރު ނަސީރު\nވޯޓުންވެސް މަގުމަތިންވެސް އެމްޑީޕީ ބަލިކުރެވޭނެ: އުމަރު\nދޮގު ވާހަކަތަކުގެ ޒިންމާ އެމްޑީޕީން ނަގަންޖެހޭ: އުމަރު


Minivan dhuvahaa dhimaakoh nilandhoo gai volley mubaaraatheh feshigen kuriyah dhany - AO News\nގއ.ނިލަންދޫގައި އެކުވެރިކަމުގެ ވޮލީ ޓޯނަމެންޓެއް ފަށައިގެން ކުރިޔަށް ގެންދާކަމަށް އެރަށު ކައުންސިލުން ވިދާޅުވެއްޖެއެވެ.\nނިލަންދޫ ކައުންސިލް މެންބަރ ޒިޔާދު މުހައްމަދު އޭއޯ ނިއުސްއަށް މައުލޫމާތުދެއްވަމުން ވިދާޅުވީ މިޓޯނަމެންޓަކީ މިނިވަންދުވަހާ ގުޅިގެން ކައުންސިލުން އިސްނަގައިގެން ރަށުގެ ޒުވާނުންނަށް ހާއްސަކޮށްގެން ކުރިޔަށް ގެންދާ ޓޯނަމެންޓެއް ކަމަށާއި މިޓޯނަމެންޓުގެ ޗެމްޕިއަން ޓީމަށް ފައިސާގެ އިނާމެއް ހުށަހެޅިފައި ނެތްކަމުގައިވިޔަސް ޓްރޮފީއެއް ދެވޭނެކަމަށެވެ.\n.މުބާރާތުގެ ކުޅުނު ފިރިހެން ޑިވިޝަނުގެ ފުރަތަމަ މެޗްގައި ބައްދަލުކުރީ ޓީމް ކަންޖީރާ އެސް.ސީ އާއި ޓީމް ބޮން ބޮންއެވެ. މިމެޗް 3-1 އަކުން ކާމިޔާބުކުރީ ޓީމް ކަންޖީރާއެވެ. މިމެޗުގެ މޭން އޮފް ދަ މެޗް އަކަށް ހޮވިފައިވަނީ ކަންޖީރާ ޓީމުގެ ޖާޒީ ނަންބަރ 10 އަލީ ހަމީދު (ގަޓު) އެވެ.\nމިމުބާރާތުގެ އަންހެން ޑިވިޝަންގެ ފުރަތަމަ މެޗް މިރޭ 20:30ގައި ނިލަންދޫ “ކުޅިވަރު އެކުވެނި” ގައި ކުރިޔަށްދާނެކަމަށް ކައުންސިލުން މައުލޫމާތުދީފައިވެއެވެ.\nކޮވިޑް-19ގެ މިހާލަތުގައި ރައްކާތެރިކަމުގެ ފިޔަވަޅުތަކާއެކު އެޗް.ޕީ.އޭގެ އިރުޝާދުގެ ދަށުން އަޟުހާ އީދާއި ދިމާކޮށް ރާއްޖޭގެ ހުރިހާ ރަށެއްގައި އީދުމިވަނީ ފާހަގަކޮށްފައެވެ. އެގޮތުން ނިލަންދޫގައިވެސް މިފަހަރު އީދުވަނީ ވަރަށް ކުލަގަދަކޮށް ފާހަގަކޮށްފައެވެ. ނިލަންދޫގައި ބޭއްވުނު އީދުގެ ހަރަކާތްތަކަށް ބަލާލާއިރު ފެންކުޅި، މާލި ނެށުން، ކޯޑި ކެޑުމުގެ އިތުރުން ދަފި ނެގުން އަދި އީދު ޝޯ ވެސް ބޭއްވުނެވެ.\nމިނިވަންދުވަސްމޮލީ މުބާރާތްގއ. ނިލަންދޫ


ކަސްޓޯޑިއަލް ސުޕަރވިޝަން ކޯހުގެ ތިން ބެޗެއް މާލޭ ޖަލުގައި ފަށައިފި\nސަރޓިފިކެޓް 1 އިން ކަސްޓޯޑިއަލް ސުޕަރވިޒަން ކޯސް ކުރިއަށް ދަނީ.\nމޯލްޑިވްސް ކަރެކްޝަނަލް ސަރވިސްއިން ޖަލުތަކުގައި މަސައްކަތްކުރާ އޮފިސަރުން ކުރިއެރުވުމުގެ ގޮތުން އޮފިސަރުންނަށް އަމާޒުކޮށްގެން ކަސްޓޯޑިއަލް ސުޕަރވިޝަން ކޯހުގެ 6،7އަދި 8 ވަނަ ބެޗް މާލޭ ޖަލުގައި އިއްޔެ ފަށައިފިއެވެ.\nމިކޯހަކީ ޖަލުތަކުގައި މަސައްކަތްކުރާ އޮފިސަރުންގެ ތެރެއިން ކޯޕްރަލް ރޭންކުން ދަށުގެ އޮފިސަރުންނަށް އަމާޒުކޮށްގެން ކުރިއަށް ގެންދާ ކޯހެކެވެ. ހަތަރު ހަފުތާގެ މުއްދަތަށް ކުރިއަށްގެންދާ މި ކޯހުގައި ކިޔަވައިދެއްވަނީ އިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް)ގެ މުދައްރިބުންނެވެ.\nމިކޯހުގައި ޖަލުގެ މިނިމަމް އަދި މީޑިއަމް ސެކިއުރިޓީ ޔުނިޓްތައް އޮޕަރޭޓްކުރުމުގައި އަމަލުކުރަންވީ ގޮތްތަކާއި، ސެކިއުރިޓީ ނިޒާމް ދެމެހެއްޓުމުގައި އަމަލުކުރަންވީ ގޮތްތަކާއި، ޤައިދީންނަށް ދެވޭ އިނާޔަތްތަކާއި އަދި ޤައިދީންނަށް އިނާޔަތްތައް ދިނުމުގައި ޢަމަލުކުރަންޖެހޭ ގޮތްތަކާއި، ޔުނިޓްތަކުގައި ޑިއުޓީ އަދާކުރާ އޮފިސަރުން މެނޭޖްކުރާނެ ގޮތާއި، ޤަނޫނީ ގޮތުން ޤައިދީންނަށް ލިބިދޭ ހައްޤުތައް ކިޔަވައި ދިނުމަށް ވަނީ ހަމަޖެހިފައެވެ. އަދި ޤާނޫނީ ގޮތުން އޮފިސަރުންނަށް ލިބިދޭ ބާރުތަކާއި، ބާރުގެ ބޭނުންކުރާނެ ގޮތްތައްވެސް މި ކޯހުގައި ކިޔަވައިދެއްވާނެކަމަށް “އައިކޯސްޓް” އިން މައުލޫމާތު ދެއްވައެވެ.\nމީގެއިތުރުންވެސް “އައިކޯސްޓް” އިން ދަނީ އޮފިސަރުންނަށް އަމާޒުކޮށްގެން ތަފާތު ކޯސްތައް ރާވާ އަދި ހިންގަމުންނެވެ.


Vakeelunnai Bahdhaluvumah Huras Alhaanama Kuvverin Dhookuran Jehidhaanekamuge Inzaaru! - Vaguthu\nވަކީލުންނާއި ބައްދަލުވުމަށް ހުރަސްއަޅާނަމަ ކުށްވެރިން ދޫކުރަން ޖެހިދާނެކަމުގެ އިންޒާރު!\nތަފާތު ކުށްތަކުގައި ބަންދުގައި ބަހައްޓާފައިވާ ފަރާތްތަކުން އެފަރާތްތަކުގެ ދިފާއީ ޤާނޫނީ ވަކީލުންނާ ބައްދަލުކުރުމަށް ހުރަސް އަޅާނަމަ ބަންދުން މިނިވަން ކުރަންޖެހިދާނެކަމުގެ އިންޒާރު ކްރިމިނަލް ކޯޓުން ދީފިއެވެ.\nބުރާސްފަތި ދުވަހު ބޭއްވި ޔާމީން ރަޝީދު މަރާލިކަމުގެ ތުހުމަތު ކުރެވޭ ފަރާތްތަކުގެ މައްޗަށް ހިންގި ޝަރީއަތުގެ މަޖިލީހުގައި، ދައުވާލިބޭ ފަރާތްތަކުގެ ދިފާއީ ވަކީލުންގެ ފަރާތުން ޝަރީއަތުގައި ކުރި އެންމެ ބޮޑު ޝަކުވާއަކަށް ވެފައިވީ ކޯޓަށް ހާޒިރުވުމުގެ ޗިޓެއް ނެތި މުވައްކިލުންނާ ބައްދަލު ނުވުމާއި، ޗިޓާ އެކުވެސް ބައްދަލު ކުރުމަށް ކުރިމަތި ކުރުވާ އިދާރީ ހުރަސްތަކެވެ.\nއެ ޝަކުވާތަކަށް ޖަވާބުދެއްވަމުން ކްރިމިނަލް ކޯޓުގެ ގާޒީ އިބްރާހީމް ޢަލީ ވިދާޅުވީ، މި މައްސަލައިގެ ޝަރީއަތް އަވަސްކަމާއެކު ހިންގުމަށް ބޭނުންވާތީ ވަކީލުންނާ ބައްދަލުކުރުމަށް ފަހި ކޮށްދިނުމަށް މީގެ ކުރިންވެސް ކަރެކްޝަންސް ސަރވިސްގައި ކޯޓުން އެދިފައިވާނެ ކަމަށެވެ. ނަމަވެސް ދައުވާ ލިބޭ ފަރާތްތަކުގެ ވަކީލުން ތަކުރާރުކޮށް ބުނަމުންދިޔައީ ކޯޓުން އެދުނު ނަމަވެސް އެކަން އެގޮތަށް ނުވާ ކަމަށެވެ.\nމި ޝަކުވާތައް އިންތިހާއަށް ބޮޑުވުމުން ގާޒީ އިބްރާހީމް ޢަލީ ވިދާޅުވީ، އަދިވެސް މި މައްސަލަ ހައްލު ކޮށްދިނުމަށް ކަރެކްޝަންސްގައި އެދޭނެ ކަމަށާއި، އެކަން ހައްލު ނުކޮށްދިނަމަ ތުހުމަތުގައި ހައްޔަރުކޮށްފައިތިބި ފަރާތްތަށް "ޖަލު ބަންދުން މިނިވަންކޮށްގެން" ވިޔަސް ޝަރީއަތް ހިންގާނެ ކަމަށެވެ. ގާޒީ ވިދާޅުވީ، ޝަރީއަތަށް ދަތިވާގޮތަށް ކަރެކްޝަންސް އިން އަމަލުކުރާނަމަ އެންމެ ފަހު ފިޔަވަޅެއްގެ ގޮތުގައި ބަންދުގައި ތިބޭ ފަރާތްތަށް ދޫކޮށްލުމުގެ އިހުތިޔާރު ކޯޓަށް ލިބިގެންވާ ކަމަށެވެ.\nދިފާއީ ވަކީލުން މި ޝަކުވާ ކުރަނީ ހަމައެކަނި ކްރިމިނަލް ކޯޓަކުވެސް ނޫނެވެ. އިސްތިއުނާފު އަޑުއެހުންތަކުގައި ހައިކޯޓުގައިވެސް ދިފާއީ ވަކީލުން މި މައްސަލަ ދިޔައީ ފާހަގަކުރަމުންނެވެ. ނަމަވެސް ހުރަހަކަށް ވެފައިވީ ބަންދުގައި ތިބޭ ފަރާތްތަކާ ބައްދަލުކުރުމުގައި އަމަލުކުރަން މީގެ ދުވަސްކޮޅެއް ކުރިން ކަރެކްޝަންސް އިން އެކުލަވާލު އައު އުޞޫލެވެ. އެ އުޞޫލުގައިވާގޮތުން ބަންދުގައި ހުންނަ މީހަކާ ޤާނޫނީ ވަކީލަކަށް ބައްދަލުކުރެވޭނީ ކޯޓެއްގައި އެމީހެއްގެ މައްސަލަ ތާވަލުކޮށް ކޯޓުން ޗިޓު ހަވާލުކުރުމުން ޗިޓުގެ ކޮޕީއަކާ އެކު ކަރެކްޝަންސް އަށް ހުށަހަޅައިގެނެވެ. އެހެންކަމުން އެ ނޫން ހާލަތެއްގައި ބަންދުގައި ހުންނަ ފަރާތްތަކަށް ޤާނޫނީ ވަކީލުންނާ ބައްދަލު ކުރެވޭނެ ފުރުޞަތެއް ނޯވެއެވެ.\nކަރެކްޝަންސްގެ އުޞޫލު ދައުލަތަށް ކަމަކު ނުދޭ:\nމޯލްޑިވްސް ކަރެކްޝަންސް ސަރވިސް އިން އަމަލު ކުރަމުންދާ ބަންދުގައި ހުންނަ ފަރާތްތަކާ ބައްދަލުކުރުމުގެ އުޞޫލު ރަނގަޅު ނޫންކަމަށް ނިމިދިޔަ ހަފްތާގައި ދައުލަތުގެ ވަކީލުން ވަނީ ދިވެހިރާއްޖޭގެ ހައިކޯޓުގައި ވިދާޅުވެފައެވެ. މިވަގުތު ބަންދުގައި ހުރި ކުރީގެ ގާޒީ ނިހާންގެ މައްޗަށް އުފުލާފައިވާ ޓެރަރިޒަމްގެ ދައުވާގެ އިސްތިއުނާފު އަޑުއެހުމުގައި ދިފާއީ ވަކީލުންގެ ފަރާތުން މި ޝަކުވާ ކުރުމުން ހައި ކޯޓުގެ ފަނޑިޔާރުން ވަނީ އެ އުޞޫލާމެދު ދައުލަތާ ސުވާލުކުރައްވާފައެވެ.\nދައުލަތުގެ ވަކީލުން ހައިކޯޓުގައި ވިދާޅުވީ، ޗިޓު އޮވެގެން ނޫން ގޮތަކަށް ވަކީލުންނާ ބައްދަލު ނުކުރެވޭގޮތަށް އެކުލަވާލާފައިވާ އުޞޫލު ރަނގަޅުކަމަށް ދައުލަތަށްވެސް ޤަބޫލު ނުކުރެވޭ ކަމަށެވެ. އަދި އެ އުޞޫލު ރަނގަޅު ނޫންކަމަށް ދެކޭތީވެ، އުޞޫލު ދިރާސާ ކުރުމަށް އެ އުޞޫލުގެ ކޮޕީއެއް ފޯރުކޮށްދިނުމަށް ކަރެކްޝަންސްގައި އެދިފައިވީ ނަމަވެސް މިހާތަނަށް އެ އުޞޫލުގެ ކޮޕީއެއް ކަރެކްޝަންސް އިން ފޯރުކޮށްދީފައި ނުވާކަމަށެވެ.\nބަންދުގައި ތިބޭ ފަރާތްތަކާއި، ދައުލަތުގެ ކަންބޮޑުވުމާއެކު އެ އުޞޫލުގެ ކަންކަން ޕްރޮސެކިއުޓަރ ޖެނެރަލްގެ އޮފީހުން ވަރަށް ސީރިއަސް މައްސަލައެއްގެ ގޮތުގައި ބެލުމަށް ދިވެހިރާއްޖޭގެ ހައިކޯޓުގެ ފަނޑިޔާރުން ދައުލަތުގެ ވަކީލުންގެ އަރިހުގައި އެދިލެއްވިއެވެ. އަދި އެކަން އަވަސް ފުރުޞަތެއްގައި ބައްދަލަވާނެކަމަށް ދައުލަތުންވެސް ވިދާޅުވިއެވެ.\nކަރެކްޝަންސްގެ ބެލުމުގެ ދަށުގައި ބަންދުގައި ބަހައްޓާ ފަރާތްތަކާ ބައްދަލު ކުރުމުގައި ދަތިތަކެއް ކުރިމަތިވެފައިވާއިރު، ފުންނާބު އުސް ޤާނޫނީ ވަކީލުންވެސް މިކަމާ އިންތިހާއަށް ކަންބޮޑުވެލައްވައެވެ. ޤާނޫނީ ވަކީލުން ވިދާޅުވަނީ، ކަރެކްޝަންސްގެ އުޞޫލު އޮތްގޮތުން ހުކުމެއް އިއްވާފައިވާ ފަރާތަކާ ޤާނޫނީ ވަކީލަށް ބައްދަލު ކުރެވޭނެ އެއްވެސް ހަމައެއް ނެތް ކަމަށެވެ. ނަމަވެސް އެ ފަރާތްތަކަށްވެސް ޤާނޫނީ އެހީތެރިކަން ބޭނުންވާނެ ވިޔަފާރިއާއި، އާއިލީ މައްސަލަތައް ހުންނާނެ ކަމަށް ވަކީލުން ފާހަގަކުރައްވައެވެ.\nފުންނާބު އުސް ޤާނޫނީ ވަކީލުން ވިދާޅުވަނީ، ކަރެކްޝަންގެ މި އުޞޫލަކީ ޤާނޫނު އަސާސީއާ ޚިލާފަށް އެކުލަވާލާފައިވާ އުޞޫލެއް ކަމަށާއި، ޤާނޫނީ ވަކީލުންނާ ބައްދަލުކުރުމުގެ ހައްޤަށް ހުރަސް ނޭޅޭނެ ކަމަށެވެ. ބޮޑެތި ތުހުމަތުތަކުގައި ހައްޔަރުކޮށްފައިވާ ބޮޑެތި ކުއްވެރިންތަކެއް މަގުމައްޗަށް ދޫވުމުގެ ކުރިން ޤާނޫނީގޮތުން އުފެދިފައިވާ މި މައްސަލައަށް ހައްލެއް ލިބުމަށް ޤާނޫނީ ބޭފުޅުން އެދިލައްވައެވެ.\nއޮކްޓޯބަރ 13, 2018 10:25\nކުތްތަކެއް ކޮށްފައިނުވާ މީހުންނަށްވެސް. ކޯޓުތަކުންވަނީ ސަރުކާރުގެ އެދުމަށް އެތައްބައެއްގެ މިނިވަންކަންނަގާލާފަދަ ތަފާތު އެތައް އަމުރު. ތަކަކާއި ހުކުމްތަކެއް ކޮށްފައިކަން މިދަނީ ޝައްކެއް ނެތް މިންވަރަށް ހާމަވަމުންނެވެ. އެހެންކަމުން މިފަދަ އަމުރުތައް ވީ އެންމެ އަވަހަކަށް ބާތިލު ކުރުމަން ގޮވާލަމެވެ. އޭ މުސްލިމުންނޭ އަނިޔާވެރިކަމަކީ ނުބައިކަންބޮޑު ކަމެއްނޫންތޯއެވެ.\nއޮކްޓޯބަރ 13, 2018 10:38\nކުށްވެރިން ދޫކޮށްނުލާ އެ ޤަވާޢިދު އިސްލާހުކުރަން ކޯޓުން އަމުރުކުރައްވާ! ޤާޟީވެސް ސިޔާސީވެނުލައްވާ! ރުޅި އިސްނުކުރައްވާ! އަމިއްލައެދުން އިސްނުކުރައްވާ! ޤާޟީގެ އަތްޕުޅުގައި ބާރު އޮންނާނެ. ޤަވާޢިދު އިސްލާޙުކުރުމަށާއި އަދި ހަފްތާއަކު އެއްދުވަހު3ގަޑިއިރު ބައްދަލުވެވޭނެކަމަށް ނިޔާއެއް އިއްވަވާ! އޭރުން އެކަން ނިމުނީއެއްނު.


މާޅޮސްމަޑުލު އުތުރުބުރީ މާކުރަތު ކައުންސިލްގެ އިދާރާ، ރ. މާކުރަތު\nކޯޕަރޭޓިވް އެފެއާޒް ޔުނިޓު (ޔުނިޓް ބީ)\n1- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ އާއި އެހެނިހެން އެލަވަންސް.\n2- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޚިދުމަތް.\n1. ކޮންމެ ރަސްމީ ދުވަހަކު އެއްފަހަރު ކައުންސިލްގެ އިދާރާގެ ގޯތިތެރެ އާއި ކައުންސިލްގެ އިދާރާގެ އެތެރެ ކުނިކަހައި ސާފުކޮށް ބެލެހެއްޓުން. އަދި ކޮމްޕިއުޓަރ، މޭޒު،ފަންކާ ފަދަ ތަކެއްޗާއި ތަންތަނުގެ ހިރަފުސް ފޮޅާ ސާފުކުރުން.\n2. ހަފްތާ އަކު އެއްފަހަރު ކައުންސިލްގެ އިދާރާގެ އެތެރޭގައި މޮޕްލައި ސާފުކުރުމާއި، ކައުންސިލް އިދާރާގެ ފާޚާނާތައް މަދުވެގެން ދުވާލަކު އެއްފަހަރު ސާފުކުރުން.\n3. ކައުންސިލް އިދާރާގެ ގޯތެރޭގައި ހުންނަ ރުއްގަސް ކޮށާ، ގަސްތަކަށް ފެންދީ ބެލެހެއްޓުމާއި، ކައުންސިލް އިދާރާގެ ގޯތިތެރެ ޒީނަތްތެރިކުރުމަށް ގޯތިތެރޭގައި ގަސް އިންދުން.\n4. ކައުންސިލްގެ ބެލުމުގެ ދަށުގައި ހުންނަ އިމާރާތްތަކާއި އިމާރާތްތަކުގެ ގޯތިތެރެއާއި ވަށައިގެއްވާ މަގުތައް ކައުންސިލްގެ އިދާރާއިން އަންގަވާ ގޮތެއްގެ މަތިން ކުނިކަހާ ސާފުކޮށް ބެލެހެއްޓުން.\n5. އޮފީހަށް ޙާޟިރު ކުރަންޖެހޭ މީހުން ޙާޟިރުކުރުމާއި، ޖަލްސާ / ބައްދަލުވުން ފަދަ ކަންކަމަށް މީހުންނަށް ކިޔުމާއި، އެކިއެކި ފަރާތްތަކަށް ޙަވާލުކުރަންޖެހޭ ލިޔެކިއުންތައް ކައުންސިލް އިދާރާގެ ވެރިން އަދި މުވައްޒަފުން އަންގަވާ ގޮތެއްގެ މަތިން ހަވާލުކުރުން.\n6. ކައުންސިލް އިދާރާގެ ފަރާތުން އިންތިޒާމުކުރާ ޖަލްސާތަކާއި/ ބައްދަލުވުންތަކާއި މުބާރާތްތަކާއި، އެކިއެކި މުނާސަބަތުތައް ފާހަގަ ކުރުމަށް ހިންގޭ ހަރަކާތްތަކަށް ކައުންސިލް އިދާރާގެ ވެރިން އަންގާ ގޮތެއްގެ މަތިން، ތައްޔާރު ކުރަންޖެހޭ ތަންތަން ތައްޔާރުކުރުމާއި ގޮޑި މޭޒު ފަދަތަކެތި ފޮހެ ސާފުކުރުން.\n7. ކައުންސިލްގެ އިދާރާއިން ޢާންމު ކުރަންޖެހޭ އިޢުލާނު، ދެންނެވުން، އިސްތިހާރުފަދަ ތަކެތި ކައުންސިލްގެ އިދާރާއިން އަންގަވާ ގޮތެއްގެ މަތިން ރަށުގެ އެކި ހިސާބުތަކުގައި ތަތްކޮށް، އަދި އާއްމުކޮށް އަންގަންޖެހޭ އެންގުންތައް ކައުންސިލް އިދާރާއިން އަންގަވާ ގޮތެއްގެ މަތިން ގޮވާލުމާއި، އެކަމާއި ގުޅޭގޮތުން ކުރަންޖެހޭ ކަންކަން ކުރުން.\n8. ކައުންސިލް އިދާރާއިން ފާހަގަކުރާ ދުވަސްތައް ފާހަގަކުރުމުގައި މުވައްޒަފުން ގުޅިގެން މަސައްކަތް ކުރުން.\n9. ކައުންސިލް އިދާރާއަށް ނުވަތަ ކައުންސިލް އިދާރާއާއި ގުޅިގެން ރަށަށް ޒިޔާރަތްކުރާ ޓީމުތަކާއި ދައުލަތުގެ ވެރިން ރަށަށް ޒިޔާރަތްކުރުމާއި ގުޅިގެން އެފަރާތްތަކަށް މަރުހަބާ ދެންނެވުމުގެ ގޮތުން ކުރަންޖެހޭ މަސައްކަތައް ކައުންސިލް އިދާރާގެ ވެރިން ނުވަތަ ސްޕަވައިޒަރ އަންގަވާ ގޮތެއްގެ މަތިން ކުރުން.\n10. ކައުންސިލް އިދާރާގެ އެކިއެކި ބޭނުންތަކާށާއި ރައްޔިތުންގެ ބޭނުންތަކަށް ހޯދާ މުދަލާއި ތަކެތި، ކަމާބެހޭ މުވައްޒަފަކު އަންގަވާ ގޮތެއްގެ މަތިން ގުދަންކޮށް ރައްކާކުރުމާއި ގުދަނުން މުދާ ނެރެންޖެހޭ ހާލަތްތަކުގައި މުދާނެރެ ހަވާލު ކުރަންޖެހޭ ފަރާތްތަކަށް ހަވާލު ކުރުން.\n11. ކައުންސިލުން ކުރުމަށް ނިންމާ ރަށު ތަރައްޤީއަށްކުރާ މަސައްކަތްތަކާއި، ކައުންސިލުން ދޭންޖެހޭ ޚިދުމަތާކާއި ގުޅިގެންކުރާ މަސައްކަތްތައް އަދި ކައުންސިލް އިދާރާއަށް އިތުރުވާ މަސައްކަތްތައް އިދާރާގެ ޒިންމާދާރުވެރިޔާ އަދި ސްޕަވައިޒަރު އަންގާ އުސޫލެއްގެ މަތިން ކުރަމުން ގެންދިއުން.\n12. ރަށަށް ދިމާވާ ކުއްލި ނުރައްކަލުގެ ވަގުތު ތަކުގައި އަދި ކައުންސިލް އިދާރާއަށް ކުއްލިއަކަށް ދިމާވާ ނުރައްކާތެރި ހާލަތްތަކުގައި ކައުންސިލް އިދާރާގެ ހުރިހާ މުވައްޒަފުން ގުޅިގެން މަސައްކަތް ކުރުމަށް ކައުންސިލް އިދާރާއިން ނިންމަވާ އުސޫލެއްގެ މަތިން ސްޕަވައިޒަރުގެ ލަފަޔާ މަޝްވަރާގެ މަތިން މަސައްކަތުގައި ކެތްތެރިކަމާއި އެކު ހަރަކާތްތެރިވުން.\n13. މީގެ އިތުރުންވެސް ކައުންސިލް އިދާރާއިން ޢާއްމު ރައްޔިތުންނަށް ދޭންޖެހޭ ޚިދުމަތް މެދުނުކެނޑި ކުރިޔަށް ގެންދިއުމަށާއި، ޚިދުމަތުގެ ފެންވަރު ރަނގަޅުކުރުމަށް ހުރިހާ މުވައްޒަފުން ގުޅިގެން ކުރަންޖެހޭ މަސައްކަތްތަކުގައި ޒިންމާދާރު ވެރިޔާ ނުވަތަ ސްޕަވައިޒަރ އަންގަވާ ގޮތެއްގެ މަތިން ބައިވެރިވެ މަސައްކަތްތައް ކުރަމުން ގެންދިއުން.\n14. ކައުންސިލްގެ އިދާރާއިން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި ކައުންސިލް އިދާރާގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n15. ކައުންސިލް އިދާރާގެ މަސައްކަތްތަކުގެ ތެރެއިން ޚާއްޞަ ޙާލަތްތަކުގައި ހަވާލުކުރެވޭ މަސައްކަތްތައް ކުރުން.\n16. އިދާރާގެ މުވައްޒަފަކު ޙާޟިރު ނުވާ ދުވަސްތަކުގައި އެމުވައްޒަފުންގެ މަސައްކަތް، ސުޕަރވައިޒަރ ނުވަތަ ޒިންމާދާރު ވެރިޔާ ހަމަޖައްސަވާ ގޮތެއްގެ މަތިން ކުރުން.\n17. އިދާރާގެ މަސައްކަތްތަކާއި ގުޅިގެން ހަވާލުކުރެވޭ މިނޫން މަސައްކަތްތަކާއި، އިދާރާގެ މަސައްކަތު މީހާގެ ޙައިޞިއްޔަތުން އަދާކުރަންޖެހޭ އެހެނިހެން މަސްޢޫލިއްޔަތުތައް އަދާކުރުމާއި ޖަވާބުދާރީވުން.\nމިމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 އޭޕްރީލް 2019 ވާ ބުރާސްފަތި ދުވަހުގެ މެންދުރުފަހު 14:00 ގެ ކުރިން، މާޅޮސްމަޑުލު އުތުރުބުރީ މާކުރަތު ކައުންސިލްގެ އިދާރާ އަށެވެ.\nވަޒީފާއަށްއެދޭ ފޯމާއި ލިޔުންތައް އީމެއިލް info@maakurathu.gov.mv ނުވަތަ maakurathuoffice@gmail.com އީމެއިލް މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ދުވަސް އިތުރުކޮށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 28 އޭޕްރީލް 2019 އާއި 09 މެއި 2019 އާއި ދެމެދު މާޅޮސްމަޑުލު އުތުރުބުރީ މާކުރަތު ކައުންސިލް އިދާރާގައެވެ.\nމިއިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580015 ނަންބަރު ފޯނާއެވެ. އީ-މެއިލް ކުރާނީ info@maakurathu.gov.mv އަށެވެ.\n11 ޝަޢްބާން 1440


Raajjey gai terrorism aa dhekolhah masakkai kuraa sarahahdhee...\nރާއްޖޭގައި ޓެރަރިޒަމާ ދެކޮޅަށް ކުރާ މަސައްކަތް\nރާއްޖޭގައި ޓެރަރިޒަމާ ދެކޮޅަށް މަސައްކަތްކުރާ ސަރަހައްދީ އިދާރާއެއް ޤާއިމްކުރަނީ\nސަލްމާން މިސްކިތް ވެގެންދާނީ ރާއްޖޭގައި ހުރި އެންމެ ބޮޑު މިސްކިތަށް\nއެ މިސްކިތް ވެގެންދާނީ ދެޤައުމުގެ ދެމެދުގައި އޮންނަ ގާތް އަޚުވަންތަކަމުގެ ގުޅުމުގެ ރަމްޒަކަށް\nކ. މާލެ | 26 ނޮވެންބަރ 2020 | ބުރާސްފަތި 22:24 | 3,670\nމިނިސްޓަރ ޝާހިދު، މުސްލިމް ވޯލްޑް ލީގްގެ ސެކްރެޓަރީ ޖެނެރަލް ޑރ. މުޙައްމަދު ބިން އަބްދުލްކަރީމް އަލް އީސާ އާ ބައްދަލުކުރައްވަނީ - ފޮރިން މިނިސްޓްރީ\nރާއްޖޭގައި ޓެރަރިޒަމާ ދެކޮޅަށް މަސައްކަތްކުރާ ސަރަހައްދީ އިދާރާއެއް ޤާއިމްކުރުމާ ބެހޭ ގޮތުން މަޝްވަރާކޮށްފިއެވެ.\nމި މަޝްވަރާކޮށްފައި ވަނީ ރާއްޖޭގެ ފޮރިން މިނިސްޓަރު އަބްދުﷲ ޝާހިދު މުސްލިމް ވޯލްޑް ލީގްގެ ސެކްރެޓަރީ ޖެނެރަލް ޑރ. މުޙައްމަދު ބިން އަބްދުލްކަރީމް އަލް އީސާ އާއި އެކު ބުރާސްފަތި ދުވަހު ސަޢޫދީ ޢަރަބިއްޔާގެ ވެރިރަށް ރިޔާޟްގައި ބޭއްވެވި ބައްދަލުވުމުގައެވެ.\nދިވެހިރާއްޖެއާއި މުސްލިމް ވޯލްޑް ލީގާއި ދެމެދު ފާއިތުވި އަހަރުތަކުގައި އޮތް ގާތް ބަދަހި ގުޅުމާ ބެހޭ ގޮތުން ވާހަކަ ދައްކަވަމުން މިނިސްޓަރު ޝާހިދު ވަނީ ރާއްޖޭގައި މުސްލިމް ވޯލްޑް ލީގްގެ އޮފީހެއް ހުޅުވުމާއި، ޓެރަރިޒަމާ ދެކޮޅަށް މަސައްކަތްކުރާ ސަރަހައްދީ އިދާރާއެއް ރާއްޖޭގައި ޤާއިމްކުރުމާ ބެހޭ ގޮތުންވެސް މަޝްވަރާކުރައްވާފައެވެ.\nވެރިރަށް މާލޭގައި ކުރިއަށްދާ ކިންގް ސަލްމާން މިސްކިތުގެ މަސައްކަތުގެ އެންމެ ފަހުގެ މައުލޫމާތު ސެކްރެޓަރީ ޖެނެރަލާއި ޙިއްސާކުރައްވާ, މިނިސްޓަރު ވިދާޅުވީ، ދެ ޙަރަމްގެ ޚާދިމް، ރަސްގެފާނު ސަލްމާން ބިން ޢަބްދުލްޢަޒީޒް އާލް ސަޢޫދުގެ ދީލަތި އެހީފުޅާއެކު ކުރިއަށްދާ އެ މަސައްކަތް ނިމުމުން މިސްކިތް ވެގެންދާނީ ރާއްޖޭގައި ހުރި އެންމެ ބޮޑު މިސްކިތަށް ކަމަށާއި، އަދި އެ މިސްކިތް ވެގެންދާނީ ދެ ޤައުމުގެ ދެމެދުގައި އޮންނަ ގާތް އަޚުވަންތަކަމުގެ ގުޅުމުގެ ރަމްޒަކަށް ކަމަށެވެ.\nރާއްޖޭގައި މުސްލިމް ވޯލްޑް ލީގްގެ އޮފީހެއް ހުޅުވުމާއި، ޓެރަރިޒަމާ ދެކޮޅަށް މަސައްކަތްކުރާ ސަރަހައްދީ އިދާރާއެއް ރާއްޖޭގައި ޤާއިމްކުރުމާ ބެހޭ ގޮތުންވެސް ދެ ބޭފުޅުން ވަނީ މަޝްވަރާކުރައްވާފައެވެ.\nމިނިސްޓަރ ޝާހިދު ވަނީ އިސްލާމް ދީނުގެ ދައުވަތު ފުޅާކޮށް، ކީރިތި ޤުރުއާނާއި ކީރިތި ރަސޫލާ (ޞޢވ) ގެ ސުންނަތުން އައިސްފައިވާ އިސްލާމްދީނުގެ ހަމަތައް އުނގަންނައި ދިނުމަށް މުސްލިމް ވޯލްޑް ލީގުން ކުރަމުންދާ މަސައްކަތުގައި ސެކްރެޓަރީ ޖެނެރަލް ކުރައްވާ މިންނެތް ބުރަ މަސައްކަތް ފާހަގަކުރައްވާފައެވެ.


UNSC ge gondeege massalaiga Shahid ge rahdhu Dr. Shaheed ah | Mihaaru\nކުރީގެ ފޮރިން މިނިސްޓަރު ޝާހިދު: ސަލާމަތީ މަޖިލީހުގެ މެމްބަރު ކަމަށް ރާއްޖެއިން ކުރިމަތިލާން 2008 ގައި ނިންމި ނިންމުން ޝާހިދު ދިފާއު ކުރޭ --ފޮޓޯ/މިހާރު\nޝާހިދުގެ ރައްދު ޑރ. ޝަހީދަށް: ސަލާމަތީ މަޖިލީހުގެ ގޮނޑިއަށް ރާއްޖެ ކުރިމަތިލުމަކީ ކުށްވެރިކުރަން ޖެހޭ ކަމެއް ނޫން\n10 ޖޫން 2018 - 14:40 21 comments\nއދ. ގެ ސަލާމަތީ މަޖިލީހުގެ މެމްބަރުކަމުގެ ގޮނޑި ރާއްޖެއިިން ކުރިމަތިލާން 2008 ގައި އޭރުގެ ސަރުކާރުން ނިންމި ނިންމުމަކީ ވަކި މީހަކު ކުށްވެރިކުރަން ޖެހޭ ކަމެއް ނޫން ކަމަށް ވިދާޅުވެ، ޑރ. އަހުމަދު ޝަހީދަށް އޭރުގެ ފޮރިން މިނިސްޓަރު އަބްދުﷲ ޝާހިދު ރައްދު ދެއްވައިފި އެވެ.\nޝާހިދު އެގޮތަށް ވިދާޅުވީ ސަލާމަތީ މަޖިލީހުގެ މި ދައުރުގެ ގޮނޑިއަށް ރާއްޖެއިން ކުރިމަތިލާން 2008 ގައި އޭރުގެ ރައީސް މައުމޫން އަބްދުލްގައްޔޫމްގެ ސަރުކާރުން ނިންމި ނިންމުމަށް ކުރީގެ ފޮރިން މިނިސްޓަރު ޑރ. އަހުމަދު ޝަހީދު ފާޑު ވިދާޅުވުމުންނެވެ. ސަލާމަތީ މަޖިލީހަށް މެމްބަރުން ހޮވަން މިދިޔަ ހުކުރު ދުވަހު އދ. ގެ ޖެނެރަލް އެސެބްލީގައި ނެގި ވޯޓުގައި އިންޑޮނީޝިއާއާ ވާދަކޮށް، ބޮޑު ތަފާތަކުން ރާއްޖެ ބަލިވުމުން ޝަހީދުގެ ފާޑު ކިޔުން އަމާޒުކުރީ މައުމޫންގެ ސަރުކާރަށެވެ.\nޝަހީދު ވިދާޅުވެފައިވާ ގޮތުގައި އެފަދަ ޒިންމާދާރު ކަން ކުޑަ ނިންމުމެއް ނިންމި ސަބަބު އޭރުގެ ވެރިން ސާފުކޮށްދޭން ޖެހޭނެ އެވެ. އޭރު މައުމޫންގެ ސަރުކާރުގައި ފޮރިން މިނިސްޓަރަކަށް ހުންނެވީ ޝާހިދެވެ.\nޑރ. ޝަހީދުގެ އެ ވާހަކަތަކާ ގުޅިގެން ޝާހިދު ވިދާޅުވީ ސަލާމަތީ މަޖިލީހުގެ މެމްބަރު ކަމަށް އޭރު ރާއްޖެއިން ކުރިމަތިލާން ނިންމީ އިންސާނީ ހައްގުތައް ކުރިއަރުވައި، ބައިނަލްއަގްވާމީ ގޮތުން ބަސްވިކޭ ގައުމަކަށް ރާއްޖެ ހެދުމަށް ކަމަށެވެ. ސަލާމަތީ މަޖިލީހުގެ މެމްބަރުކަން ހޯދުމަކީ އުނދަގޫ ކަމެއް ކަން ފާހަގަ ކުރައްވައި، ޝާހިދު ވިދާޅުވީ އޭރު ސަލާމަތީ މަޖިލީހަށް ވާދަކުރަން އޭރުގެ ސަރުކާރުން ނިންމީ ފަހުން އަންނަ ބަޔަކަށް ވެސް އޭގެ ފައިދާތަކެއް ހޯދައި ދިނުމުގެ މަގްސަދުގަ އެވެ. އަދި އެއީ ވަކި ބަޔަކު ކުށްވެރި ކުރަންޖެހޭ ކަމެއް ނޫން ކަމަށް އޭނާ ވިދާޅުވި އެވެ.\n"ހިއުމަން ރައިޓްސް ކައުންސިލްގެ މެމްބަރު ކަމަށް ކުރިމަތިލާން ހުށަހެޅީ ވެސް އަޅުގަނޑު ފޮރިން މިނިސްޓަރަކަށް ހުރި ދުވަސްވަރު. އަދި އދ. ގެ ސަލާމަތީ މަޖިލީހުގެ ގޮނޑިއެއް ކާމިޔާބު ކުރެވެން އަންނަނީ އެކަމަށް ވަރަށް ދުރާލާ މަސައްކަތްތަކެއް ކޮށްގެން. އަދި ވަރަށް ފަހަކާ ޖެހެންދެން މި ދައުރުގައި އޭޝިއާ ޕެސިފިކް ސަރަހައްދުން ވާދަކުރަން އޮތީ ވެސް ރާއްޖެއިން އެކަނި. އެހެންވީމަ އަޅުގަނޑު ދެކޭ ގޮތުގައި މީގައި ވަކި މީހަކު ކުށްވެރި ކުރުމަކީ އެއީ ހިތާމަ ހުރި ކަމެއް." ރައްޔިތުންގެ މަޖިލީހުގެ ރައީސް ކަން ވެސް ކުރެއްވި ޝާހިދު ވިދާޅުވި އެވެ.\nޑރ. ޝަހީދަށް ރައްދު ދެއްވައި، ޝާހިދު ވަނީ ސަލާމަތީ މަޖިލީހަށް ވާދަކުރަން ރާއްޖެއިން ހުށަހެޅި ހުށަހެޅުން ޝަހީދު އޭރު އަނބުރާ ނުގެންނެވީ ކީއްވެގެންތޯ ވވެސް ސުވާލު ކުރައްވައިފަ އެވެ. ކުރީގެ ރައީސް މުހައްމަދު ނަޝީދުގެ ވެރިކަމުގައި ފުރަތަމަ ފޮރިން މިނިސްޓަރަކަށް ހުންނެވީ ޑރ. ޝަހީދެވެ.\n"ޑރ. ޝަހީދަށް އެ ހުށަހެޅުން ގަބޫލުފުޅު ނުކުރެއްވޭ ނަމަ ޑރ. ޝަހީދަށް އޮތް އެ ހުށަހެޅުން އަނބުރާ ގެނައުމުގެ ފުރުސަތު ވެސް. އެއިރެއްގައި އޮންނަ ސަރުކާރެއްގެ ބާރުގެ ދަށުގައި އޮންނަ ކަމެއް އެއީ. ރާއްޖޭގެ ހުށަހެޅުން އަނބުރާ ގެންނަން އޭރުގެ ރައީސް ނަޝީދަށް ޑރ. ޝަހީދު ލަފާ ދެއްވިތޯ އެބަ ޖެހޭ ބަލާލަން،" މަޖިލީހުގެ ހެންވޭރު އުތުރު ދާއިރާގެ މެމްބަރު ކަން ވެސް ކުރައްވާ ޝާހިދު ވިދާޅުވި އެވެ.\nސަލާމަތީ މަޖިލީހުގެ މެމްބަރު ކަން ލިބިއްޖެ ނަމަ ގިނަ ފިއްތުންތަކެއް ރާއްޖެއަށް ކުރިމަތިވާނެ ކަމަށް ވިދާޅުވެ، ޝަހީދު ވިދާޅުވެފައިވަނީ އެ ގޮނޑި ރާއްޖެ އަށް ލިބުނު ނަމަ އެއީ ކުރިމަތިވާނެ ބޮޑު ބަދު ނަސީބެއް ކަމަށެވެ. އަދި އެ ގޮނޑި ކާމިޔާބު ނުވުމަކީ މި ސަރުކާރުގެ މައްސަލައެއް ނޫން ކަމަށް ވެސް ޝާހިދު ވިދާޅުވެފައިވެ އެވެ.\nއެ ވާހަކަތަކަށް ރައްދު ދެއްވައި، ޝާހިދު ވިދާޅުވި ގޮތުގައި ރާއްޖެ އަށް ފިއްތުންތަކެއް ކުރިމަތި ކޮށްގެން އެއްވެސް ގައުމަކަށް ސަލާމަތީ މަޖިލީހުގައި ހާސިލް ކުރެވޭނެ ކަމެއް އޮންނާނެ ކަމަށް އޭނާ ގަބޫލެއް ނުކުރައްވަ އެވެ. އޭގެ އެންމެ ބޮޑު ހެއްކަކީ ސަލާމަތީ މަޖިލިސް ފިޔަވައި ދެވަނަ އަށް އެންމެ ވާދަވެރި އިންސާނީ ހައްގުތަކާ ބެހޭ ކައުންސިލްގެ މެމްބަރު ކަން ރާއްޖެއިން ކޮށްފައި އޮތުން ކަމަށް ޝާހިދު ވިދާޅުވި އެވެ.\n"އޭގެ ވަރަށް ބޮޑު ހެއްކެއް އދ. ގެ ހިއުމަން ރައިޓްސް ކައުންސިލް މެމްބަރު ކަން ރާއްޖެ އިން ކުރުން. ހިއުމަން ރައިޓްސް ކައުންސިލްގައި ރާއްޖެއަށް ފިއްތުންތަކެއް ކުރިމަތިވި ނަމަ އެކަން އެނގިވަޑައިގަންނަވާނީ ޑރ، ޝަހީދަށް. އެއީ އޭރު މިނިސްޓަރަކަށް ހުންނެވީ ވެސް ޝަހީދު. އެކަމަކު އަޅުގަނޑު މިނިސްޓަރަކަށް ހުރިއިރު އަދި އޭގެކުރިން ވެސް، ކިތަންމެ އެކުވެރި ގައުމަކުން ކަމަށްވީ ނަމަވެސް ފިއްތުންތަކެއް ކުރިމަތިކޮށްގެން އަޅުގަނޑުމެން ލައްވައި ކަމެއް ހާސިލް ކުރުވިފައެއް ނެތް،" ޝާހިދު ވިދާޅުވި އެވެ.\nޝާހިދު ވިދާޅުވި ގޮތުގައި ސަލާމަތީ މަޖިލީހުގެ ގޮނޑި ރާއްޖެއަށް ކާމިޔާބު ނުވި ހަމައެކަނި ސަބަބަކީ ރައީސް އަބްދުﷲ ޔާމީންގެ ސަރުކާރުގެ ސިޔާސަތުތަކުގެ ސަބަބުންނެވެ. އިންސާނީ ހައްގުތަކުގެ ދާއިރާއިންނާއި ބޭރުގެ ޖަމާއަތްތަކުގެ ނިންމުންތަކަށް އަމަލު ނުކުރުމަކީ އޭގެ މިސާލެއް ކަމަށް އޭނާ ދެކެވަޑައިގަންނަވަ އެވެ. ރާއްޖޭގެ ޚާރިޖީ ދާއިރާގައި ތައުލީމީ ގާބިލް ބޭފުޅުން ތިއްބަސް، ހުރިހާ ކަމެއް ހަލާކު ކުރަނީ ސިޔާސީ ފިކުރުތަކުގެ މީހުން ކަމަށް ޝާހިދު ވިދާޅުވި އެވެ.\n"އެކަމަށް ގާބިލް ބޭފުޅުން ރާއްޖޭގައި އެބަތިބި މިހާރު ވެސް. އެކަމަކު ސިޔާސީ މީހުންނާއި އެހެން ބައެއް ފިކުރުތަކުގެ މީހުން ވަދެ ކަންކަން މި ހަރާބު ކޮށްލަނީ. އެއީ ފޮރިން ސާވިސް ވިޔަސް އަދި އެހެން ކަންކަން ވެސް އޮތީ މިފަދަ ގޮތަކަށް،" ޝާހިދު ވިދާޅުވި އެވެ.\nސަލާމަތީ މަޖިލީހުގެ މެމްބަރު ކަން ރާއްޖެއަށް ކާމިޔާބު ނުވުމުން އިދިކޮޅު ފަރާތްތަކުގެ ބޮޑު ފާޑުކިޔުންތަކެއް ސަރުކާރަށް އަމާޒުވި އެވެ. އިދިކޮޅު ފަރާތްތަކުން ބުނަމުންދަނީ އެ ގޮނޑި ކާމިޔާބު ނުވީ ސަރުކާރުން ބޭރުގެ ޖަމާއަތްތަކުގެ ނިންމުންތަކަށް އިހްތިރާމް ނުކުރުމުގެ ނަތީޖާއެއްގެ ގޮތުން ކަމަށެވެ. އެކަމަކު ސަރުކާރުން ބުނެފައިވަނީ އެ ގޮނޑި ކާމިޔާބު ނުވުމުން އެނގިގެންދަނީ ކުދި ގައުމުތަކަށް ސަލާމަތީ މަޖިލީހުގައި ފުރުސަތު ހަނިވެފައިވާ މިންވަރު ކަމަށެވެ.\nއދ. ގެ އެންމެ ވާދަވެރި އަދި އެންމެ ބާރުގަދަ ސަލާމަތީ މަޖިލީހުގެ މި ސަރަހައްދުގެ ގޮނޑި އިންޑޮނީޝިއާ އިން ކާމިޔާބުކުރީ 144 ގައުމެއްގެ ވޯޓު ލިބިގެންނެވެ. ރާއްޖެއަށް ލިބުނީ އެންމެ 46 ގައުމެއްގެ ވޯޓެވެ. މިއީ ރާއްޖެއިން އެ ކައުންސިލަށް ވާދަކުރި ފުރަތަމަ ފަހަރު ކަމަށްވިޔަސް، އިންޑޮނީޝިއާ އިން މީގެ ކުރިން ތިން ފަހަރެއްގެ މަތިން ސަލާމަތީ މަޖިލީހުގެ މެމްބަރުކަން ކޮށްފަ އެވެ.\nޖުމްލަ 15 މެމްބަރުންގެ މައްޗަށް އެކުލެވޭ އެ ކައުންސިލްގެ 10 މެމްބަރުންނަކީ ދުނިޔޭގެ އެކި ސަރަހައްދުތަކުން ދެ އަހަރުގެ މުއްދަތަށް އިންތިޚާބުކުރާ މެމްބަރުންނެވެ. ބާކީ ތިބޭ ފަސް މެމްބަރުންނަކީ ދާއިމީ މެމްބަރުންނެވެ. އެއީ އެ މަޖިލީހަށް ހުށަހެޅޭ ކަންކަން ވީޓޯކޮށް، ބޭރުކޮށްލުމުގެ ބާރު ލިބިފައިވާ ދުނިޔޭގެ ބޮޑެތި ބާރުތައް ކަމަށްވާ، އެމެރިކާ އާއި ރަޝިއާ އާއި ޗައިނާގެ އިތުރުން އިނގިރޭސިވިލާތް އަދި ފްރާންސެވެ.\nއިތުރު ލިޔުންތައް އ.ދ. އަބްދުﷲ ޝާހިދު، ފޮރިން މިނިސްޓަރު ޑރ. އަހުމަދު ޝަހީދު ޑިޕްލޮމެޓިކް ގުޅުން އދ ސަލާމަތީ މަޖިލިސް ރާއްޖެ-އ.ދ ރާއްޖޭގެ ޚާރިޖީ ސިޔާސަތު ޑިޕްލޮމެސީ\nގޮނޑި ކާމިޔާބު ނުވުމުން ޝަހީދުގެ ޚިޔާލު ވަރަށް ތަފާތު\nއދ.ވޯޓުގައި ރާއްޖެއާ ދެކޮޅަށް އިންޑިޔާ ކެމްޕޭން ކުރި\n"ވޯޓުން އެނގުނީ ކަންކަން އިސްލާހު ކުރަންޖެހޭ ކަން"


BML aharee aanmu jalsaa mi mahu 31 gai\nބީއެމްއެލްގެ އާންމު އަަހަރީ ޖަލްސާގެ ތެރެއިން-- ފޮޓޯ: މިހާރު\nބޭންކް އޮފް މޯލްޑިވްސްގެ އަހަރީ އާންމު ޖަލްސާ މި މަހު 31 ގައި އޮންލައިންކޮށް ބޭއްވުމަށް އެ ބޭންކުން ނިންމައިިފި އެވެ.\nއެގޮތުން މި ޖަލްސާގައި ބައިވެރިވާން ބޭނުންވާ ހިއްސާދާރުންނަށް ރަޖިސްޓްރީވުމުގެ ފުރުސަތު އަންނަ އަންގާރަ ދުވަހު ހުޅުވާލާނެ ކަމަށް ބީއެމްއެލުން ހިއްސާދާރުންނަށް ފޮނުވި ނޯޓިސްގައި ބުނެފައި ވެއެވެ.\nމި ޖަލްސާ އޮންނާނީ މި މަހު 31 ވަނަ ދުވަހުގެ ހެނދުނު 10:00 ގައި މޯލްޑިވްސް ސެކިއުރިޓީ ޑިޕޮޒިޓަރީ (އެމްއެސްޑީ)ގެ އޮންލައިން މީޓިން މެނޭޖްމެންޓް ސިސްޓަމް، "ފަހިވޯޓް" މެދުވެރިކޮށެވެ.\nއަހަރީ އާއްމު ޖަލްސާގައި ބައިވެރިވޭނީ މި މަހު 18އާ ހަމައަށް ބޭންކުގެ ހިއްސާދާރުންގެ ދަފުތަރުގައި ރަޖިސްޓްރީ ކުރާ ހިއްސާދާރުންނަށް އެކަންޏެވެ. އެ މުއްދަތުގައި ދަފުތަރުގައި ރަޖިސްޓްރީވާ ހިއްސާދާރުން މި މަހުގެ 29ގެ ކުރިން އަހަރީ އާއްމު ޖަލްސާގައި ބައިވެރިވާން ރަޖިސްޓްރީ ވާން ޖެހޭނެ ކަމަށް ވެސް ބީއެމްއެލުން ބުންޏެވެ.\nއެގޮތުން، ޖަލްސާއަށް ޕްރީ-ރަޖިސްޓަރީ ކުރަން ބޭނުންވާ ހިއްސާދާރުން އެމްއެސްޑީގެ އޮންލައިން ސިސްޓަމް "އިންފިނިޓީ" http://infinity.mv/ މެދުވެރިކޮށް ނުވަތަ ފޯމު ހުށަހަޅައިގެން ވެސް ރަޖިސްޓްރީ ކުރެވޭނެ އެވެ.\nބީއެމްއެލުން ބުނީ ރަޖިސްޓްރީކޮށްފައިވާ ކުންފުންޏަކުން ޖަލްސާއަށް މީހަކު ފޮނުވާ ނަމަ އެއީ ކުންފުނި ތަމްސީލުކުރުމަށް ކުންފުނީގެ ބޯޑުން ފާސްކޮށްފައިވާ ގަރާރަކުން ހުއްދަ ދީފައިވާ މީހަކަށް ވާން ޖެހޭނެ ކަމަށެވެ. އަދި ހިއްސާދާރުގެ ބަދަލުގައި އެހެން މީހަކު ބައިވެރިވާ ނަމަ ޖަލްސާގެ 48 ގަޑިއިރު ކުރިން ޕްރޮކްސީ ފޯމު ހުށަހަޅައި އީމެއިލްއަކުން އެކަން އެންގުމަށެވެ.\nޖަލްސާއާ ގުޅޭ އެއްވެސް މައުލޫމާތެއް ސާފުކުރަން ބޭނުންވާ ނަމަ ނުވަތަ ޖަލްސާގެ އެޖެންޑާއަކަށް އެއްވެސް ސުވާލެއް ހުށަހަޅަން ބޭނުންވާ ނަމަ [email protected] އަށް މެއިލް ކުރުމަށް ބީއެމްއެލުން އެދެ އެވެ.


Adh. Atoll volley mubaaraathuge firihen champion kan Vaadhoo ah, anhen champion kan Fiyoaree ah - One Online\nމުބާރާތުގެ އަންހެން ޑިވިޝަން ކާމިޔާބުކުރީ ފިޔޯރީ --- ފޮޓޯ/ ވީއޭއެމް\nވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އިން މުޅި ރާއްޖެއަށް ހުޅުވާލައިގެން ބާއްވާ "ރާއްޖެ އެޓޯލް ވޮލީބޯލް ޗެމްޕިއަންޝިޕް"ގެ ގދ. އަތޮޅު މުބާރާތުގެ ފިރިހެން ޑިވިޝަނުގެ ޗެމްޕިއަންކަން ވާދޫގެ ސޮސައިޓީ ފޯ ވާދޫ ޔޫތުން ހޯދިއިރު، އަންހެން ޑިވިޝަނުގެ ތަށި ފިޔޯރީގެ ސޮސައިޓީ ފޯ ފިޔޯރީ ޔޫތު އެންޑް އެމްޕަވާމަންޓުން ހޯދައިފިއެވެ.\nވާދޫގައި ބޭއްވި އަތޮޅު މުބާރާތުގެ އަންހެން ޑިވިޝަންގައި ވާދަކުރީ ފިޔޯރީގެ އިތުރުން ވާދޫ އާއި އެއަތޮޅު ހޯޑެއްދޫގެ ކާއްޑޭ ސްޕޯޓްސް އެކެޑަމީއެވެ. ފިރިހެން ޑިވިޝަނުގައި ވާދޫގެ އިތުރުން ދެން ވާދަކުރީ ފިޔޯރީއެވެ. ފިރިހެން ޑިވިޝަންގައި ދެޓީމު ވާދަކުރީ ތިން މެޗުގެ ސީރީސްއެއްގައެވެ.\nވާދޫން މުބާރާތުގެ ފިރިހެން ޑިވިޝަންގެ ތަށި ޔަގީންކުރީ ސީރީސްގެ ފުރަތަމަ ދެމެޗުން މޮޅުވެގެންނެވެ. ވާދޫން ފުރަތަމަ މެޗުން މޮޅުވީ 25-23، 25-21 އަދި 25-14 އިންނެވެ. ދެވަނަ މެޗުވެސް ވާދޫ ސީދާ ތިން ސެޓުން ކާމިޔާބު ކޮށްފައިވާ އިރު، ދެވަނަ މެޗުގެ ސެޓުތައް އެ ޓީމުން ގެންދިޔައީ 25-20، 25-22 އަދި 25-17 އިންނެވެ.\nފިރިހެން ޑިވިޝަނުގެ 21 އަހަރުން ދަށުގެ އެންމެ މޮޅު ކުޅުންތެރިއަކީ ވާދޫ ޓީމުގެ މުހައްމަދު ނާއިލެވެ. އެންމެ މޮޅު ކުޅުންތެރިއަކަށް ވާދޫގެ އުސާމަތު އަހުމަދު ހޮވުނުއިރު، އެންމެ މޮޅު ކޯޗަކީ އެ ޓީމުގެ އަހުމަދު ސައީދެވެ.\nއަންހެން ޑިވިޝަނުގެ ފައިނަލުގައި އިއްޔެ ވާދަކުރީ ފިޔޯރީ އާއި ހޯޑެއްދޫއެވެ. އެ މެޗުން ފިޔޯރީ މޮޅުވީ ސީދާ ތިން ސެޓުންނެވެ. ސެޓުތައް ގެންދިޔައީ 25-19، 25-14 އަދި 25-23 އިންނެވެ. ފައިނަލް މެޗުގެ މޮޅު ކުޅުންތެރިއަކީ ފިޔޯރީގެ އައިމިނަތު އިބްރާހީމެވެ. 21 އަހަރުން ދަށުގެ އެންމެ މޮޅު ކުޅުންތެރިއަކީ ވާދޫ ޓީމުގެ އަރޫޝާ އިބްރާހީމެވެ. އެންމެ މޮޅު ކޯޗަކީ ފިޔޯރީގެ ކޯޗު ޒާދީ އިބްރާހީމެވެ.\nމުބާރާތް ނިންމުމުގެ ރަސްމިއްޔާތު ޝަރަފުވެރިކޮށްދެއްވީ ގދ. އަތޮޅު ކައުންސިލްގެ ރައީސް ހަސަން ފައިހަތު ގުދުރަތުﷲ އެވެ.\nފިރިހެން ޑިވިޝަންގެ ތަށި އުފުލައިލި ވާދޫ --- ފޮޓޯ/ ވީއޭއެމް\nރާއްޖެ އެޓޯލް ޗެމްޕިއަންޝިޕްގައި މިހާތަނަށް ނިމިފައިވަނީ ދެ އަތޮޅެއްގެ މެޗުތަކެވެ. ފ. އަތޮޅުގެ ފިރިހެން ޗެމްޕިއަންކަން ބިލެއްދޫން ހޯދިއިރު، އަންހެން ތަށި ގެންދިޔައީ މަގޫދޫންނެވެ.\nއެޓޯލް ވޮލީބޯޅަ ޗެމްޕިއަންޝިޕަކީ މުޅި ރާއްޖެއަށް ހުޅުވާލެވިގެން ބާއްވާ ވޮލީގެ އެންމެ ބޮޑު މުބާރާތެވެ. ވީއޭއެމުން ނިންމާފައި އޮތީ އަތޮޅު މުބާރާތުގެ އަތޮޅު ބުރު، އަތޮޅު ކައުންސިލުތަކުން ހުޅުވާލައިގެން އިންތިޒާމު ކުރާ ގޮތަށެވެ. ވީއޭއެމާއި ޔޫތު މިނިސްޓްރީ އަދި އަތޮޅު ކައުންސިލުތަކާއި ރަށު ކައުންސިލުތަކުގެ އެހީތެރިކަމާއެކު 20 އަތޮޅުގައި 20 މުބާރާތް ބޭއްވުމުގެ ޓާގެޓެއް ވީއޭއެމްގެ އެބައޮތެވެ.\nއެޓޯލް ވޮލީބޯލް ޗެމްޕިއަންޝިޕްގެ އަތޮޅު މުބާރާތްތައް ނިމުމުން ދެން އޮންނާނީ ހަތް ޒޯނެއްގެ މެދުގައި ކުޅެވޭ ޒޯން މުބާރާތްތަކެވެ. ޒޯން އެކެއްގައި އޮތީ ހއ، ހދ އަދި ށ އެވެ. ޒޯން ދޭއްގައި އޮތީ ނ، ޅ، ބ އަދި ރ އެވެ. ޒޯން ތިނެއްގައި އޮތީ ކ، ވ، އއ އަދި އދ އެވެ. ޒޯން ހަތަރެއްގައި އޮތީ މ، ފ އަދި ދ އެވެ. ޒޯން ފަހެއްގައި އޮތީ ތ އަދި ލ އެވެ. ޒޯން ހައެއްގައި އޮތީ ގއ އާއި ގދ އެވެ. އަދި ޒޯން ހަތެއްގައި އޮތީ އައްޑޫ އާއި ފުވައްމުލަކެވެ.\nޒޯން ޗެމްޕިއަނުންނަށް އެސޯސިއޭޝަން ކަޕްގެ ތެރެއިން ގައުމީ މުބާރާތުގައި ވާދަކުރުމުގެ ފުރުސަތު ލިބޭނެއެވެ. އެއީ ހަތް ޒޯން ޗެމްޕިއަނުން އެސޯސިއޭޝަން ކަޕްގެ ފައިނަލް ބުރުގައި ކުޅެގެންނެވެ.\nގުޅޭ ޓެގު ވޮލީ ބޯލް ވޮލީބޯޅަ އެސޯސިއޭޝަން ގދ. ވާދޫ ގައުމީ ވޮލީބޯޅަ ލީގު ގދ. ފިޔޯރީ


ސޮނާކްޝީ, އިންނާނެ މީހަކު ހޯދަނީ! ހުރީ ކައިވެނި ކުރަން ކެތްމަދުވެފައި! – Haftha\nSun,7June, 2020, 1:37 pm\nބޮލީވުޑްގެ ބަތަލާއިންގެ ތެރެއިން ސޮނާކްޝީ ސިންހާ މިދުވަސްކޮޅު އުޅެނީ އޭނާގެ ކުރިއަށްއޮތް މެގަ ޕްރޮޖެކްޓް “ކަލަންކް”ގެ ޕްރޮމޯޝަންގައެވެ. ފިލްމު ރަނގަޅަށް އިސްތިހާރުކޮށް ކާމިޔާބު ފިލްމަކަށް ހެދުމަށް ފިލްމުގެ މުޅި ކާސްޓުން ނުފޮރުޅުވާ އެންމެ ގަލެއް ވެސް ނުބާއްވަން ދަނީ މަސައްކަތް ކުރަމުންނެވެ.\nއެގޮތުން ފިލްމު ޕްރޮމޯޓް ކުރުމަށް އެ ފިލްމުގެ ކޯ ސްޓާރުންގެ ގޮތުގައި ފެނިގެންދާ ވަރުން ދަވަން އަދި އާލިއާ ބަޓްއާއެކު ޓީވީ ޝޯއެއްގައި ދާދިފަހުން ސޮނާކްޝީ ވަނީ ބައިވެރިވެފައެވެ. މި ތިން ތަރިންނަކީ ވެސް އެމީހުންގެ ލޯބީގެ ގުޅުންތަކާއި ކައިވެނީގެ ޕްލޭންތަކާ ގުޅިގެން ހެޑްލައިންތަކުން ޖާގަ ހޯދަމުންދާ ތަރިންނެވެ.\nއެގޮތުން އެ ޝޯގެ ޝޫޓިންގައި، އެންމެ އަވަހަށް ކައިވެނިކުރަން ބޭނުންވަނީ ކާކުތޯ ތިން ތަރިން ކައިރީގައި އެހުމުން އެންމެ ފުރަތަމަ ޖަވާބުދިން ތަރިއަކީ ސޮނާކްޝީއެވެ.\nސޮނާކްޝީ ބުނީ، ވަރުން އާއި އާލިއާއަށްވުރެ އަވަހަށް އޭނާ ކައިވެނިކުރަން ބޭނުންވާ ކަމަށާއި ކައިވެންޏަށް އޭނާ ތައްޔާރު ކަމަށެވެ. އަދި ބޭނުންވަނީ ވީހާވެސް އަވަހަށް ދިރިއުޅުމައިގެން ހަމަޖެހިލަން ކަމަށާއި ކައިވެނިކުރަން ރަނގަޅު މީހަކު ހޯދަމުންދާ ކަމަށް ވެސް އޭނާ ބުނެފައިވެއެވެ.\nކައިވެނިކުރަން ބޭނުންވަ ކަމަށާއި އިންނާނެ މީހަކު ހޯދަމުންދާ ކަމަށް ސޮނާކްޝީ ބުނިއިރު، ނޯޓްބުކްގެ ތަރި ޒަހީރު އިގްބާލްއާ އޭނާ ޑޭޓް ކުރަމުންދާކަމުގެ ވާހަކަތަކެއް މިދޭތެރެއިން މީޑިއާތަކުގައި ފެތުރުނެވެ. ނަމަވެސް އެކަމާ ގުޅިގެން ދެމީހުން ވެސް އެއްޗެކޭ ބުނެފައެއް ނުވެއެވެ.\nސޮނާކްޝީ އެންމެ އަވަހަށް ދެން ފެނިގެންދާނެ ފިލްމު “ކަލަންކް” އަކީ އަބިޝެކް ވަރްމަންގެ ފިލްމެކެވެ. ފިލްމު ރިލީޒް ކުރަން ހަމަޖެހިފައިވަނީ މިމަހުގެ 17 ވަނަ ދުވަހުއެވެ. ކަލަންކްގެ އިތުރުން ސޮނާކްޝީ ދެން ފެނިގެންދާނީ “ދަބަންގް 3” އަދި “މިޝަން މަންގަލް” އިންނެވެ.


Dhiraagu khidhumathuge upgrade: customer ina bodu bolu rihumaka! – adduLIVE\nLast Updated: July 16, 11:17\nދިރާގުގެ ހިދްމަތުގެ އަޕްގްރޭޑު: ކަސްޓަމަރުންނަށް ބޮޑު ބޮލު ރިހުމަކަށް!\n1 Feb 06, 2019, 09:08 އަލީ ހުޒާމް\nދިރާގު ހެޑް އޮފީސް - ފޮޓޯ: ހުސެއިން އިބްރާހިމް (ވީނިއުސް)\nދިރާގުން ދެމުން އަންނަ ޚިދުމަތްތަކުގެ ފެންވަރު ރަނގަޅު ކުރުމުގެ މަސައްކަތް ކުރުމަށްޓަކައި މިދިޔަ ބުރާސްފަތި ދުވަހުން ފެށިގެން ބައެއް ޚިދުމަތްތައް މެދުކަނޑާލުމަށް ފަހު އަލުން ހިދްމަތް ދޭން ފަށާފައިވާ އިރު ގިނަ ހިދްމަތްތައް ލިބުމުގައި ދަތިތައް ދިމާވަމުންދާތީ ކަސްޓަމަރުންގެ ޝަކުވާ ބޮޑުވެއްޖެއެވެ.\nދިރާގުން ހިދްމަތް އަޕްގްރޭޑު ކުރުމަށް ނެރުނު ބަޔާނުގައި ބުނެފައިވަނީ ބިލްތަކަށް ފައިސާ ދެއްކުމުގެ ޚިދުމަތް ފިޔަވައި އެހެން ހިދްމަތަކަށް ބުރޫ ނާރާނެކަމަށެވެ. ނަމަވެސް ޕްރީޕެއިޑް ކަސްޓަމަރުންނާއި ޕޯސްޓުޕެއިޑް ކަސްޓަމަރުން ދަނީ އިންޓަނެޓު ބޭނުން ކުރުމާއި ފޯނު ކުރުމަށް ދަތިތަކާއި ކުރިމަތިވަމުންނެވެ.\nThee customers ge ithubaaru gelifa uvaalan jehey kunfunye. Adhives Feb3 ontimeahurihaa masakathe nimije ye kiyaafa dhogu hadhaa. #dhiraagu failed\n— MageyWathan🇲🇻 ✌ (@DhivehRaaje) February 5, 2019\nއެގޮތުން ބައެއް ޕޯސްޓްޕެއިޑް ކަސްޓަމަރުންނަށް އިއްޔެ ހަވީރު ފޯނު ކުރުމަށް ދަތިތަކާއި ކުރިމަތިލާން ޖެހިފައިވެއެވެ. އަދި ރެއިން ފެށިގެން ރީލޯޑު ކުރުމާއި ޑޭޓާ ނުލިބުމުގެ މައްސަލަ ދަނީ ކުރިމަތިވަމުންނެވެ. އަދި ރީލޯޑު ކުރުމުން ފައިސާ ބަރާބަރަށް ނުލިބޭކަމުގެ ޝަކުވާވެސް ކަސްޓަމަރުން ދަނީ ކުރަމުންނެވެ.\nދިރާގު ހިދްމަތްތަކަށް ލިބުމުގައި ބައެއް ކަސްޓަމަރުންނަށް ދަތިތަކާއި ކުރިމަތިވެފައިވާ އިރު މައްސަލަ ހައްލުކުރެވިއްޖެކަމަށް ބުނެ ދިރާގުން ވަނީ ޓްވީޓުކޮށްފައެވެ. ނަމަވެސް އަދިވެސް މައްސަލަ އުޅޭކަމަށް ބުނެ ކަސްޓަމަރުން ދަނީ ޝަކުވާ ކުރަމުންނެވެ.\nއެގޮތުން ޝަކުވާ ކުރި ބައެއް ކަސްޓަމަރުން ބުނެފައިވަނީ ދިރާގަކީ އިތުބާރު ގެއްލިފައިވާ ކުންފުންޏެއް ކަމަށާއި ހިދްމަތް އަޕްގްރޭޑު ކުރެވިއްޖެކަމަށް ބުނެ ދޮގު ހަދާފައިވާ ކަމަށެވެ.\n@Dhiraagu furihama khidhumai dheyn vehje noontho… 4g nulibe, 3g nulibe, evarun nuvegen irukoakolhaaa internet kedey.. meetho thiya beyfulhunge khidhumathaky??\nDhiraagu customer ekey bunan ladhuganna hisaaabah gossi egeytho..#dhiraagufail\n— Hassan Maaidh (@hassanmaaidh) February 5, 2019\n"4ޖީ ނުލިބޭ، 3ޖީ ނުލިބޭ، އެވަރުން ނުވެގެން އިރުއިރުކޮޅާ އިންޓަނެޓު އެބަކެނޑޭ، މިއީތޯ ތިބޭފުޅުންގެ ހިދްމަތަކީ؟، ދިރާގު ކަސްޓަމަރެކޭ ބުނަން ލަދު ގަންނަ ހިސާބަށް ގޮސްފި"\nދިރާގުން 4ޖީ ހިދްމަތްތައް ރާއްޖޭގެ އެކި ހިސާބުތަކުގައި ލިބުމުގައި ދޭތެރެ މެދުކެނޑޭއިރު ކަސްޓަމަރުންގެ ޝަކުވާ އިންތިހާއަށް ބޮޑުވެއެވެ.


Vaccine ge furathama dose iyye 115 meehakah jahaifi | Jazeera\tފުރަތަމަ ޑޯޒް އިއްޔެ 115 މީހަކަށް ޖަހައިފި - Jazeera\nވެކްސިންގެ ފުރަތަމަ ޑޯޒް އިއްޔެ 115 މީހަކަށް ޖަހައިފި\nއިބްރާހިމް މުޢާން އަބްދުﷲ June 22, 2021 532 views0\nއަންގާރަ ދުވަހު ރާއްޖޭން ވެކްސިންގެ ފުރަތަމަ ޑޯޒް ޖަހާފައިވަނީ 115 މީހަކު ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ މައުލޫމާތުތަކުން ދައްކައިފި އެވެ.\nއެޗްޕީއޭގެ މައުލޫމާތުތައް ދައްކާގޮތުން ފާއިތުވި 24 ގަޑިއިރުތެރޭ ވެކްސިންގެ ފުރަތަމަ ޑޯޒް ޖަހާފައިވަނީ 115 މީހެކެވެ. އެއީ މާލެ ސަރަހައްދުން ވެކްސިން ޖެހި 74 މީހަކާއި، އަތޮޅުތެރެއިން ޖެހި 41 މީހެކެވެ.\nGreater Malé Area: 74\nGreater Malé Area: 247\nAtolls: 592 pic.twitter.com/LKa7Nohlq2\nވެކްސިންގެ ދެވަނަ ޑޯޒް އިއްޔަ ޖެހިފައިވަނީ ޖުމްލަ 839 މީހަކަށެވެ.\nއެޗްޕީއޭއިން ބުނެފައިވާގޮތުގައި ގްރޭޓާ މާލެ ސަރަހައްދުން 247 މީހަކަށް ވެކްސިންގެ ދެވަނަ ޑޯޒް ޖަހާފައިވާއިރު، އަތަޅުތެރެއިން ޖަހާފައިވަނީ 592 މީހަކަށެވެ. މިހާތަނަށް ރާއްޖޭގައި ވެކްސިންގެ ދެވަނަ ޑޯޒް ޖެހިަފއިވަނީ 184,212 މީހަކަށެވެ.\nފުރަތަމަ ޑޯޒް އިއްޔެ 115 މީހަކަށް ޖަހައިފި


މާލެ ރައްޔިތުން ދެެން ފެނަކަށް ނުޖެހޭނެ- އެމްޑަބްލިޔުއެސްސީ – Dhen.mv\nޢާއިޝަތު ނުޒުހާ November 8, 2020 - 10:40 am\nމާލެ ރައްޔިތުން މީގެ ކުރިން ފެނަށް ޖެހިފައި ވީނަމަވެސް ދެން ފެނަށް ނުޖެހޭނެ ކަމަށާއި ފެނުގެ ކާރިސާއެއް ކުރިމަތިނުވާނެ ކަމަށް މާލެ ވޯޓަރ އެންޑް ސްވަރޭޖް ކޮމްޕެނީ (އެމްޑަބްލިއުއެސްސީ) އިން ބުނެފިއެވެ.\nރާއްޖެ ޓީވީގައި ވާހަކަ ދައްކަވަމުން އެ ކުންފުނީގެ މެނޭޖިންގ ޑިރެކްޓަރ ޝާހު ވިދާޅުވީ މިހާރު މާލޭގައި އިތުރު ދެ ތަނަކުން ފެން އުފައްދާ ރިޒާވު ކުރެވޭނެ ގޮތެއް ހަމަޖައްސާފައި ވާނެ ކަމަށެވެ. މީގެ ކުރިން މާލޭގައި ފެނުގެ ރިޒާވު ހުންނަނީ އެންމެ ދުވަހަކަށް ވާވަރަށް ކަމަށާއި މިހާރު ފެނުގެ ރިޒާވް ބޮޑުތަނުން އިތުރުކުރެވިފައިވާ ކަން އޭނާ ފާހަގަ ކުރެއްވިއެވެ.\nއަލަށް ފެން އުފައްދާ ރިޒާވު ކުރެވޭނެ ގޮތް ހަމަޖައްސާފައި ވަނީ ހަވީރީ ހިނގުމުގައާއި ކަލާފާނު ސަރަހައްދުގައި ހުންނަ ޕްލާންޓްތައް ބޭނުން ކުރެވިގެންނެވެ،\nމީގެ އިތުރު ޝާހު ވިދާޅުވީ ކަލާފާނު ސަރަހައްދުގައި ހުންނަ ރިޒާވާއި ހުޅުމާލެގެ ފެނުގެ ވިއުގައާ ގުޅާލުމުގެ މަސައްކަތް ކުރަމުންދާ ކަމަށާއި މިހާރު މި މަސައްކަތް ކޮންޓްރެކްޓަރާއި ހަވާލުކުރެވިފައިވާ ކަމަށެވެ.\n2014 ގައި އެމްޑަބްލިއުއެސްސީ ފެން ޕްލާންޓްތަކަށް ކަރަންޓް ދޭން ބޭނުންކުރާ ޕެނަލެއްގައި ރޯވެ، މާލެ ފެނަށް ޖެހި ބޮޑު ކާރިސާއެއް ކުރިމަތިވިއެވެ. ނަމަވެސް އެކަންތައް ގިނަ ދުވަސްތަކެއް ނުވެ ސަރުކާރުން ވަނީ ހައްލު ކުރައްވާފައެވެ.


America ge khaarijee vazeeru kamun Tillerson vaki koffi | Mihaaru\nއެމެރިކާގެ ޚާރިޖީ ވަޒީރުކަމުގެ މަގާމުން މިއަދު ދުރުކުރި ރެކްސް ޓިލަސަން.\nއެމެރިކާގެ ޚާރިޖީ ވަޒީރުކަމުން ޓިލަސަން ވަކިކޮށްފި\n13 މާޗް 2018 - 18:02 1 comment\nވޮޝިންޓަން (މާޗް 13) - އެމެރިކާގެ ޚާރިޖީ ވަޒީރުކަމުގެ މަގާމުން ރެކްސް ޓިލަސަން މިއަދު ވަކިކޮށްފި އެވެ.\nރައީސް ޑޮނަލްޑް ޓްރަމްޕް ވަނީ ޓިލަސަންގެ ބަދަލުގައި ސީއައިއޭގެ ޑިރެކްޓަރު މައިކް ޕޮމްޕިއޯ ޚާރިޖީ ވަޒީރު ކަމަށް ހަމަޖައްސަވައިފަ އެވެ. ސެންޓްރަލް އިންޓެލިޖެންސް އެޖެންސީ ހިންގުމަށް ޓްރަމްޕް ވަނީ ގިނާ ހަސްޕެލްއާ ހަވާލުކޮށްފަ އެވެ. މިއީ އެ މަގާމަށް އަންހެނަކު ހަމަޖެއްސި ފުރަތަމަ ފަހަރެވެ.\nޓްރަމްޕް ކުރެއްވި ޓްވީޓެއްގައި ވަނީ ޓިލަސަންގެ ޚިދުމަތަށް ޝުކުރު އަދާކުރައްވައިފަ އެވެ. އަދި އާ ޚާރިޖީ ވަޒީރުގެ ފަރާތުން ފުރިހަމަ ޚިދުމަތެއް ލިބޭނެ ކަމަށް އުއްމީދު ކުރައްވާ ކަމަށް ވިދާޅުވެފައިވެ އެވެ.\nއެގްޒިންމޮބިލްގެ ކުރީގެ ޗީފް އެގްޒެކެޓިވް ޓިލަސަން އެމެރިކާގެ ޚާރިޖީ ވަޒީރުކަމާ ހަވާލުވެވަޑައިގެންނެވީ މީގެ އަހަރެއްހާ ދުވަސް ކުރިންނެވެ.\nޚާރިޖީ ވަޒީރުކަމުން ޓިލަސަން ދުރުކުރި އިރު ރައީސް ޓްރަމްޕްއާ ބައެއް މައްސަލަތަކުގައި ވަނީ ޚިޔާލު ތަފާތުވެފަ އެވެ. ވޮޝިންޓަން ޕޯސްޓުން ބުނެފައި ވަނީ މަގާމުން އިސްތިއުފާ ދިނުމަށް ޓްރަމްޕް ވަނީ ޓިލަސަން އަށް ހުކުރު ދުވަހު ދަންނަވައިފަ އެވެ. މިދިޔަ ހޯމަ ދުވަހު ޓިލަސަން ވަނީ އެފްރިކާ އަށް ކުރެއްވި ދަތުރުފުޅު ކުރު ކުރެއްވުމަށް ފަހު ވޮޝިންޓަނަށް ވަޑައިގެންފަ އެވެ.\nއިތުރު ލިޔުންތައް އެމެރިކާ ތިލާސަން\n20 hours ago 116


ނ. ވެލިދޫ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nނ. ވެލިދޫ ކައުންސިލް އިދާރާ / ނ. ވެލިދޫ މިސްކިތް\nދުވަހު ހާޒިރީގައި ސޮއިކޮށްފައިވަނިކޮށް، ހަމަ އެދުވަހު ކަމެއް ދިމާވެގެން މިސްކިތަށް ދިއުމަށް އުޒުރުވެރިވާނަމަ، ނުވަތަ ސަލާމުގެ ޗުއްޓީގައި ހުންނަ ދުވަހެއްނަމަ، އެ ދުވަހުގެ ބާކީ އޮތްބައި ފުރިހަމަކުރުމަށް، ކީރިތި ޤުރްއާން ތަޖްވީދުގެ ހަމަތަކާ އެއްގޮތަށް ކިޔަވަން ދަންނަ، އަޑުހަރުކޮށް ބަންގިގޮވޭފަދަ ޤާބިލުމީހަކާ، މިސްކިތުގައި އިމާމުވެ ނަމާދުކުރަން ހަވާލުކޮށްފައި، ކައުންސިލް އިދާރާއަށް އެކަން އެންގުން.\nމިސްކިތަށް ލިބޭ ގެއްލުންތަކާއި، ދަތިވާ ކަންކަން ކައުންސިލްގެ އިދާރާއަށް ހުށަހަޅައި އެކަންކަން ރަނގަޅުކުރުމަށް މަސައްކަތް ކުރުން.\nސަޕޯޓިންގ ކޯ އެލަވަންސް 2: 700ރުފިޔާ\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ފެބުރުއަރީ 19 ވާ އަންގާރަ ދުވަހުގެ 12:00 ގެ ކުރިން، ނ. ވެލިދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް secretariate@velidhoo.gov.mv މެދުވެރިކޮށްވެސް އަދި ފެކްސް 6560010 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ފެބުރުއަރީ 24 އާ5މާރޗް އާ ދެމެދު،\nނ. ވެލިދޫ ކައުންސިލް އިދާރާގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560010 ، 3020218 ނަންބަރު ފޯނާއެވެ. އީ-މެއިލް ކުރާނީ secretariate@velidhoo.gov.mv އަށެވެ.\nސުންގަޑި: 19 ފެބުރުވަރީ 2019 1200


Banguraa Fulhi Thakakaa Eku Faresmaathodaa In Bayaku Hayyarukohffi ބަނގުރާ ފުޅިތަކަކާއެކު ފަރެސްމާތޮޑާއިން ބަޔަކު ހައްޔަރުކޮށްފި – Huvadhoo News Banguraa Fulhi Thakakaa Eku Faresmaathodaa In Bayaku Hayyarukohffi Huvadhoo News\nބަނގުރާ ފުޅިތަކަކާއެކު ފަރެސްމާތޮޑާއިން ބަޔަކު ހައްޔަރުކޮށްފި\nބަނގުރާ ފުޅިތަކަކާއެކު ގދ ފަރެސްމާތޮޑާއިން ބަނގުރާ ފުޅިތަކަކާ އެކު ތިން މީހަކު ހައްޔަރުކޮށްފިއެވެ.\nފުލުހުން ބުނީ ފަރެސްމާތޮޑާއަށް ބަނގުރާ އެތެރެކުރަން އުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ފުލުހުންގެ އިންޓެލިޖެންސާއި ފަރެސްމާތޮޑާގައި މަސައްކަތްކުރާ ފުލުހުން ގުޅިގެން މި ސެޕްޓެމްބަރު މަހު 13 ވަނަ ދުވަހު ހިންގި އޮޕަރޭޝަނެއްގައި އެރަށުން ތިން މީހަކު ހައްޔަރުކޮށްފައިވާ ކަމަށެވެ.\nއެއޮޕަރޭޝަނުގައި ހައްޔަރުކޮށްފައިވަނީ 21 އަހަރުގެ މީހަކާއި 24 އަހަރުގެ މީހެއްގެ އިތުރުން 28 އަހަރުގެ މީހެއް ކަމަށާއި، މި ތިން މީހުންނަކީވެސް ދިވެހި ފިރިހެނުން ކަމަށްވެސް ފުލުހުން މައުލޫމާތު ދެއްވިއެވެ. އެގޮތުން އެމީހުން ހުއްޓުވައި ބަލައި ފާސްކުރި އިރު އެމީހުންގެ އަތުން ދެ ކޭސް ބަނގުރާ ފެނިފައިވާ ކަމަށްވެސް ފުލުހުން ބުންޏެވެ.\nމި މައްސަލައާ ގުޅިގެން އެ ތިން މީހުންގެ ބަންދާމެދު ގޮތެއް ނިންމުމަށް ގދ. ތިނަދޫ މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބޭތިއްބުމަށް ފަސް ދުވަހުގެ މުއްދަތު ދީފައިވާކަމަށްވެސް ފުލުހުން ބުންޏެވެ.


Londhi kihaeh kahala faahaga\nލޮނދި ހިކައެއް ކަހަލަ ފާހަގަ\nފާހަގައާ ގުޅޭ ގޮތުން ތަރުޖަމާނު މުއާޒު ވަނީ ފިސާރި ވާހަކައެއް ތިލަ ކުރައްވާފައި\nކ. މާލެ 15 އޮކްޓޯބަރ 2018 | ހޯމަ 19:05 25,847\nސެޕްޓެމްބަރު 23، 2018: ވޯޓު ގުނުމުގެ މަސައްކަތުގައި އުޅުނު އޮފިޝަލުން ވޯޓު ކަރުދާސް ވަކިވަކިން ދައްކަނީ - ރާއްޖެ އެމްވީ\nސެޕްޓެމްބަރ މަހުގެ 23 ވަނަ ދުވަހު ބޭއްވި ރިޔާސީ އިންތިޚާބްގެ ނަތީޖާ ރައީސް ޔާމީންއަށް ގަބޫލުފުޅު ނުކުރެއްވިގެން އުޅުއްވާ ވާހަކަ އަކީ އެއްމެންދަންނަ ވާހަކަ އެކެވެ.އިންތިޚާބުން ބަލިވެ ވަޑައިގަތުމުން އެކަން ހަޖަމް ނުކުރެއްވިގެން އުޅުއްވާ ވާހަކަ އާއި ކޮއްމެ ގޮތެއް ހައްދަވައިގެން ނަމަވެސް ވެރިކަމުގައި ބަގުޑި ބައްދަވައިގެން ބާރަށް ދަތްއަޅުއްވައިގެން ހުންނަވަން އުޅުއްވާ ވާހަކަ އަކީވެސް އެއްމެން ދަންނަ ވާހަކަ ތަކަކެވެ. އަޖައިބެއް ފަދަ ވާހަކަ ތަކެއްނަމަވެސް ލިޔެވޭ އަނގޮޓިއަކާ، ކުލަފިލާ ގަލަމަކާ ،ވޯޓް ކަރުދާހުގާ އުނގުޅާ ތެލެއްގެ ވާހަކަ އަކީވެސް ޚިޔާލީގޮތުން ރައީސް ޔާމީން ގެންގުޅުއްވާ އެއްޗެހި ތަކެއްކަމީ އެއްމެންވެސް ދަންނަ ވާހަކަ އެކެވެ.\nމި ހުރިހާ ވާހަކަ ތަކެއް އިވިއިވި އެއްގޯސް ވެފާހުއްޓާ ރައީސް ޔާމީންގެ ތަރުޖަމާން މުޅިން އާވާހަކަ އެއް ދައްކާއިފި ކަމުގެ ޚަބަރު ރަށުތެރޭގައި ފަތު އަޑު ކިޔާފާ ފެތުރިގެންފިއެވެ. އެއީ ފިސާރި ވާހަކަ އެކެވެ. އެއީ ސިހުރަކަށް ވުރެ ނުބައި ޖާދޫ އަކަށް ވުރެ މޮޔަ ޚިޔާލަކަށްވުރެ ނުރައްކާ ވާހަކަ އަކަށްވުރެ އުނި ރައިވަރަކަށް ވުރެ އޮޅުން ބޮޑު ފަރިއްސަކަށް ވުރެ ދިގު ދޮގަކަށް ވުރެ ދޮގުކަން ބޮޑު ވާހަކައެކެވެ. އެވާހަކަ ހިފައިގެން މީހުން ގަނޑު ތެދުވެގަތީ ތަނެއް ދޮރެއް ބަލާފައެއް ނޫނެވެ.\nވޯޓު ގުނުމުގެ މަސައްކަތް އޮބްޒާވަރުންނާއި މޮނީޓަރުންނާއި އާންމުންގެ ކުރިމަތީގައި ކުރިއަށް ދަނީ-- ފޮޓޯ/ ރާއްޖެއެމްވީ\nކޮންމެއަކަސް ތަރުޖަމާނު ދެއްކި މި ވާހަކައެއް އޮޅުންފިލުވާލަން ބައެއް މީހުން ގާތު ސުވާލު ކޮށްލައިފީމެވެ. އެމީހުން ބުނީ އޭނާ ދެއްކީ ވޯޓް ކަރުދާހުގާ ޖަހާ ފާހަގައެއްގެ ވާހަކަ ކަމުގައެވެ. އެއީ އަޖައިބެއްފަދަ ފާހަގައެކެވެ. ރަބަރު ދޫވެފައި އޮންނަ ހަރުވާޅެއްފަދަ އެއްޗެކެވެ. މަތީ އޮންނަ ގޮޅީގައި ޖެހުމުން ތިރިއަށް ވެއްޓެނީއެވެ. ލޮންދިކަމުން ހިފަހައްޓައެއް ނުލެވެއެވެ. މަތީއޮންނަ ގޮޅީގައި ޖެހުމުގެ ކުރިން އަތުތެރެއިން ދެމިގެންވެސް ވެއްޓެނީއެވެ. އެއީ ދިރޭރަހަ ކޮޅެއްކަހަލަ އެއްޗެކެވެ. ހުދު ކާފޫރު ކޮޅެއް ފަދައެވެ،ބިއްލޫރި ކޮޅެއް ފަދަ އެއްޗެކެވެ.\nއިންތިޚާބުން އިދިކޮޅު ކެންޑިޑޭޓް މޮޅު ކުރުމަށް އިލެކްޝަން ކޮމިޝަނުން ދިން އެ ފާހަގަ ޖެހުމުން ބަލަބަލާ ހުއްޓާ އެ ފާހަގަ ވެއްޓުނު ތަން ދުއްމީހުންނާ، ވަޔަށް އަރައިގެން ދިޔަ މަންޒަރު ދުއް މީހުންނާ ، ފާހަގަ ބިންމައްޗަށް ވެއްޓި ތަޅާއިގެން ދިޔަ ތަން ދުއްމީހުންނާ، އެއް ނަމްބަރު ގޮޅީގާ އޮތް ފާހަގަ ހުދުހިފާ ގޮސް ދެ ނަމްބަރު ގޮޅިއަށް ޖެއްސި މަންޒަރު ދުއްމީހުންނާ، ހަތަރެސްފާ ޖަހާފައި ފާގަ ދުއްވާގެން ތަން ދުއް މީހުން ތަރުޖަމާނު ގާތު އެވާހަކަ ކިޔައިދީފިޔޭ ވެސް އެމީހުން ބުންޏެވެ. ބައެއް މީހުން އަޅުގަނޑަށް ކިޔާ ދިން ގޮތުގާ ޕީޕީއެމްގެ ބައެއް މީހުން ޖެހި ފާހަގަ ހަރު ނުލައިގެން ހީރަސް ޖަހައިގެން ފާހަގަ ހިފެހެއްޓި ކަމަށާ ބަންނަ ރަބަރު އަޅުވާއިގެން ފާހަގަ ގޮޅީގައި ބަނތް ވާހަކަވެސް ތަރުޖަމާނަށް ވަނީ ކިޔާދީފަ އެވެ. އަދި ވޯޓު ލާ ނިމުނު އިރު ބައެއް މީހުން ޖެހި ފާހަގަތައް މޭޒުމަތީގައި ހުރި ވާހަކަ އާއި އެތަން ކުނިކެހި މީހުންނަށް ބިންމައްޗަށް ފައިބާފާ ހުރި އެތައް ފާހަގައެއް ފެނުނު ވާހަކައާއި، ވޯޓް ފޮށީގެ ބައެއް އޮފިޝަލުންގެ ގައިގާ ދިޔާވެފައި ހުރި ބައެއް ފާހަގަތަށް އުންގުޅިފައި ހުރި މަންޒަރު ފެނުނުކަމަށް ތަރުޖަމާނަށް ބަޔަކު މީހުން ކިޔާ ދީފިއޭވެސް އެމީހުން އަޅުގަނޑު ގާތުގައި ބުންޏެވެ. އަދި މީ ހުސް ހެކި ކަމުގަޔާ މީރައީސް ޔާމީން އަށް ލިބުނު ވޯޓްތަކެއް ކަމަށް ވެސް ތަރުޖަމާނު ގާތު ބަޔަކު ކިޔާ ދިން ކަމަށް އެ މީހުން ބުންޏެވެ.\nކޮންމެޔަކަސް މި ވާހަކަ އަޑު އިވުމާއި އެކު އޅުގަނޑަށް ވެސް ލިބުނީ ޝޮކެކެވެ. އެބުނާ ފާހަގައެއް ސިފަ ކުރަން ނޭންގި އެތެއް އިރަކު ހުރެފާ އަޅުގަނޑަށްވެސް ބުނެވުނީ ތަރުޖަމާނުވެސް އެ ބުނާ ހެންނެވެ. ތެދުފުޅެކެވެ. އެއީ ހަމަ ލޮނދި ހިކައެއްކަހަލަ ފާހަގަ އެކެވެ.


Sri Devi Ge Janaazaagai Jacqueline Hevifai Hurumun Gina Bayaku Rathah - Vaguthu\nސްރީ ދޭވީގެ ޖަނާޒާގައި ޖެކޮލިން ހެވިފައި ހުރުމުން ގިނަ ބަޔަކު ރަތަށް\nމިދިޔަ ބުދަ ދުވަހު އިންޑިއާގެ ފިލްމް އިންޑަސްޓްރީގައި ރަނިކަން ކުރަމުން ދިޔަ ސްރީ ދޭވީގެ ޖަނާޒާ ކަންތައް ކުރިއަށްދިޔައެވެ. ސްރީ ދޭވީއަށް އެންމެ ފަހުގެ އިހުތިރާމް ކުރުމަށް ގިނަ ތަރިންތަކެއް ދިޔައިރު، އެންމެން ކަހަލަ ގޮތަކަށް ތިބީ ހިތާމައިން ރޮވޭ ހާލުގައެވެ.\nއެހެން ނަަމަވެސް އެ އެންމެންގެ ތެރޭގައި ފިލްމީ ތަރިއަކު ހީލާފައި ހުރި ފޮޓޯއެއް ފެނިގެން ޓްވިޓާގައި ގިނަ ބަޔަކު މިހާރު ދަނީ ރުޅިގަދަވެ ފާޑުކިޔަމުންނެވެ. އެއީ ބޮލީވުޑްގެ އެކްޓަރ ޖެކޮލިން ފާނާންޑޭޒް އެވެ.\nޖެކޮލިންގެ ފޮޓޯ ނަގާފައި ވަނީ ލޮޚަންދްވަލާގެ ސެލެބްރޭޝަން ސްޕޯޓްސް ކްލަބްގައެވެ. އެއީ ސްރީ ދޭވީއަށް އެންމެ ފަހުގެ އިހްތިރާމް އަދާ ކުރުމަށް އާއްމުންނަށްވެސް ވަދެވޭނެހެން ބާއްވާފައި އޮތް ތަނެވެ.\nއެ ފޮޓޯ ނެގި ވަގުތުކޮޅަކީ ޖެކޮލިން ހެވިފައި ހުރި ވަގުތެވެ، އެއިރު އޭނާ ހުރީ އެތަނަށް އަންނަ އެހެން އެކްޓަރުންނަށް ސަލާމް ކުރާށެވެ.\nއެކަމާއި ގިނަ ބަޔަކު ފާޑުކިޔަމުންދާއިރު، އެކަމުން ދޭހަވަނީ ޖެކޮލިން އެ ހަރަކާތައް އެއްވެސް އިހުތިރާމެއް ނުކުރާކަން ކަމަށް ގިނަ ބަޔަަކު ދަނީ ބުނަމުންނެވެ. އަދި ޖެކޮލިން ހުރީ މީހެއްގެ ޖަނާޒާއެއްގަތޯ އޭނާއަށް ނޭގުނީތޯ ގިނަ ބަޔަކު ވަނީ ސުވާލު އުފައްދާފައެވެ. މީގެ އިތުރުންވެސް، އޭނާ އެހާ ހެވިފައި ހުރީ، އެވޯޑެއް ލިބިގެންތޯވެސް ބައެއް މީހުން ވަނީ ސުވާލުއުފައްދާފައެވެ.\nމިދިޔަ ހޮނިހިރު ދުވަހުގެ ރޭގެ ވަގުތެއްގައި ސްރީ ދޭވީ ބިލިގާއެއްގެ ތެރޭގައި ގެނބިގެން މަރުވިއިރު، އޭނާގެ ހަށިގަނޑު އަންދާލާފައި ވަނީ ބުދަ ދުވަހުގެ ހަވީރުއެވެ.\nޜަތްލާޖެހި ބޮޑެތި ކާފަރުންގެ މިކަހަލަ ވާހަކަ ނުގެނޭ\nމާޗް 3, 2018 10:45\nމަޖުބޫރެއް ނޫން ދެފައިތަޅާފަ ރޯކަށް.. ސްރީދޭވީ އެއީ ވަކި ކާކުތަ؟\nމާޗް 3, 2018 13:30\nހިނި އަންނާނެ ދޯ.. ސީރިޔާގަ ނިކަމެތި ކުޑަކުދިން ނުހައްގިން މަރާއިރު އެކަކުވެސް އެއްޗެކޭ ނުބުނެ..ހަމަ ސްރީދޭވީ މަރުވާއިރަށް އެތަނަށް އައިއްސި... އަދި އެންމެ ހިނި އައީ މަށަށްވެސް އެތަނަށް އާދެވުނީމަ... އަޅެ ކަލޭމެންނަމަ ހިނި ނާންނާނެތަ؟؟؟


"Hurihaa insaanunnah ei hamaeigai insaanee haggu kashavaru kohdheyn jehey" - vNews.mv\n"ހުރިހާ އިންސާނުންނަށް އެއްހަމައެއްގައި އިންސާނީ ހައްގު ކަށަވަރުކޮށްދޭން ޖެހޭ"\nއައިޝަތު އިބްރާހީމް Male' | 10 December 2021, 15:49\nބައިނަލްއަގްވާމީ ފެންވަރުގައި އިންސާނީ ހައްގުތަކުގެ ދުވަސް ފާހަގަކުރަން ފަށާފައިވަނީ އދ. އިން އިންސާނީ ހައްގުތަކުގެ ބައިނަލްއަގްވާމީ މުއާހަދާ ފާސްކުރުމާއި ގުޅިގެން 1948 ވަނަ އަހަރުއެވެ. މި މުއާހަދާ ތަންފީޒް ކުރަން ފެށިފަހުން މިވީ ދިގު ތާރީހުގައި އިންސާނީ ހައްގުތަކުގެ ރޮނގުން ބޮޑެތި ކާމިޔާބީތަކެއް ވަނީ ހާސިލްކުރެވިފައެވެ.\nމިއަދަކީ ރާއްޖޭގައި އިންސާނީ ހައްގުތަކަށް މަސައްކަތް ކުރުމަށް "ހިއުމަން ރައިޓްސް ކޮމިޝަން އޮފް ދަ މޯލްޑިވްސް"ގެ ނަމުގައި ވުޖޫދުވިތާ 18 އަހަރު ފުރު ދުވަސްވެސް މެއެވެ.\nކޮންމެ އަހަރެއްގެވެސް ޑިސެމްބަރު މަހުގެ 10 ވަނަ ދުވަސް ފާހަގަ ކުރަނީ ބައިނަލްއަގްވާމީ ގޮތުން ފާހަގަކުރާ އިންސާނީ ހައްގުތަކުގެ ދުވަހުގެ ގޮތުގައެވެ. މިއަހަރުވެސް މިދުވަސް އަޅުގަނޑުމެންނާ މިވަނީ ބައްދަލުކޮށްފައެވެ. ބައިނަލްއަގްވާމީ އިންސާނީ ހައްގުތަކުގެ ދުވަހުގެ މިއަހަރުގެ ޝިއާރަކީ: "އީކުއަލިޓީ-ރިޑިއުސިންގް އިންއީކުއަލިޓީސް، އެޑްވާންސިންގް ހިއުމަން ރައިޓްސް"\nބައިނަލްއަގްވާމީ ގޮތުން ފާހަގަކުރާ އިންސާނީ ހައްގުތަކުގެ ދުވަސް މިއަދު ފާހަގަކުރަމުންދާއިރު އިންސާނީ ހައްގުތަކަކީ އިންސާނަކަށް ވީތީ އޭނާއަށް ފިތުރީގޮތުން ލިބިފައިވާ ހައްގުތަކެއްކަން ދަންނަން ޖެހެއެވެ. އެކުވެރި ދައުލަތްތަކުން ފާސްކޮށްފައިވާ އިންސާނީ ހައްގުތަކާބެހޭ ބައިނަލްއަގްވާމީ މުއާހަދާގެ ދަށުން އެއްވެސް ތަފާތުކުރުމެއްނެތި، ހުރިހާ އިންސާނުންނަށް އެއް ހަމައެއްގައި އިންސާނީ ހައްގުތައް ކަށަވަރުކޮށްދޭން ޖެހެއެވެ.\nނަސްލާއި، ކުލައާއި، ދީނާއި، ޖިންސާއި، ބަހާއި، މުދަލާއި، އުފަންވީ ތަނާއި އަދި، ސިޔާސީ ފިކުރަށް ބެލުމެއްނެތި، ހުރިހާ އިންސާނުންނަށް، ހަމަހަމަކަމާއެކު، އިންސާނީ ހއްގުތައް މި މުއާހަދާގެ ދަށުން ކަށަވަރުކޮށްދޭން ޖެހެއެވެ.\nއިންސާނީ ހައްގުތަކުގެ ވާހަކަ މިހާރަކަށް އައިސް މާގަދައަށް ދެކެވެމުން އައިކަމުގައި ވީނަމަވެސް، މީގެ އެތައް ސަތޭކަ އަހަރު ކުރިން މާތްﷲ ބާވާލައްވާފައިވާ ކީރިތި ޤުރުއާނުގައި އެހައްގުތަކުގެ ވާހަކަތައް ވަނީ ވަރަށް ފުރިހަމައަށް ބަޔާންކޮށްދެއްވާ އަންގަވާފައެވެ.\nކީރިތި ޤުރުއާނުގައި އަންގަވާފައިވާ މިފަދަ ހައްގުތަކުގެ ވާހަކަތައް އަޅުގަނޑުމެން ދައްކާއިރު މިއަދު މުޖުތަމައުއިން ފެންނަނީ ބާރުގަދަ މީހުން އެއްވެސް އާރެއް ބާރެއް ނެތް ދެރަ ނިކަމެތިންގެ މައްޗަށް އަތްގަދަކޮށް، ލާއިންސާނީ އެތައް ޖަރީމާއެއް ހިންގަމުން ދާ ހިތާމެވެރި މަންޒަރެވެ.\nއެންމެންގެ މެދުގައި ހަމަހަމަކަން ގާއިމުކޮށް މުޖުތަމަޢު ތަކުގައި ކުރިން ނިކަމެތިކޮށްލާފައިވާ އަންހެނުންގެ ހައްގުތައް ހިމާޔަތް ކޮށްދިނީ އިސްލާމް ދީނުގެ ތެރެއިން އައި ކަންކަމުން ކަމީވެސް ދެބަސްވެވެން ނެތް ހަގީގަތެކެވެ. މިކަމުންވެސް ދޭހަކޮށްދެނީ އިސްލާމް ދީނުގައި އިންސާނީ ހައްގުތައް ރައްކާތެރިކޮށް ދީފައިވާ މިންވަރެވެ.\nއިންސާނީ ހައްގުތައް ރާއްޖެ ރިޕޯޓް


Mashroou thakugai lasthakeh ulhey kamah bununan: Nasheed\nރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދުގެ ދާއިރާގެ ރައްޔިތުންނާއި ބައްދަލު ކުރައްވައި ދެއްކެވި ވާހަކަފުޅު އެމަނިކުފާނު މާނަ ކޮށްދެއްވައިފި އެވެ.\nމި މަހުގެ 13ވަނަ ދުވަހުގެ ރޭ ނަޝީދުގެ ދާއިރާ ރައްޔިތުންނާއި ބައްދަލު ކުރައްވާ އެމަނިކުފާނު ވިދާޅުވީ ސަރުކާރުގެ ތެރޭގައި ކޮންމެވެސް ވަރަކަށް ''ޓައިމްލެގެއް'' ނުވަތަ ލަސްކަމެއް އުޅޭ ކަމަށް ހީފުޅުވެވަޑައިގެންފައިވާ ކަމަށެވެ.\nމިދިޔަ ހަފްތާގައި ރައީސް ނަޝީދުގެ ދާއިރާކަމަށްވާ މައްޗަންގޮޅި މެދު ދާއިރާގެ ރައްޔިތުންނާއި ބައްދަލު ކުރައްވައި ރައީސް ނަޝިދުވަނީ ސަރުކާރުގެ ތެރޭގައި ލަސްކަމެއް އުޅޭކަމަށް ވިދާޅުވެފަ އެވެ. އެގޮތުން ލަސްކަން އުޅެނީ ކޮން ދާއިރާތަކެއްގައި ކަމަށްވެސް އެމަނިކުފާނުވަނީ ވިދާޅުވެފައެވެ.\nއެމަނިކުފާނުގެ އެވާހަކަތައް އޮޅޭ ގޮތައް ބައެއް ފަރާތްތަކުން ވާހަކަދައްކަވަމުން ގެންދާތީ މިއަދު ކުރެއްވި ޓުވީޓެއްގައި ވިދާޅުވީ، ސަރުކާރުގެ މަސައްކަތްތަކާއި ގުޅޭ ގޮތުން އެމަނިކުފާނު ދެންނެވީ ބައެއް އިދާރީ ހިންގުމުގައި ލަސްތަކެއް އުޅޭ ކަމުގެ ވާހަކަ ކަމަށެވެ. މަޝްރޫއުތައް ލަސް ކަމަށް ދެކިވަޑައި ނުގަންނަވާ ކަމަށް ރައީސް ނަޝީދު ވިދާޅުވިއެވެ.\nނަޝީދު މިފަދައިން ވާހަކަފުޅު ދެއްކެވުމުން ބައެއް ފަރާތްތަކުން ރައީސް ނަޝީދާއި ރައީސް ސޯލިހާއި ދެމެދު މައްސަލައެއް ޖެހިގެން އުޅޭ ކަމަށްބުނެ ވާހަކަތަކެއް ދެެއްކިއެވެ. ނަމަވެސް ރައީސް ސޯލިހު ވިދާޅުވީ އެދެބޭފުޅުންގެ ދެމެދުގައި އެއްވެސް މައްސަލައެއް ނުޖެހޭ ކަމަށެވެ.\nބައެއްމީހުން ހަމައިން ނެއްޓެގަޑިގައި ދައްކާވާހަ ހަމާއިގައި ތިބޭމިހުން ޤަބޫލު ކުރާކަށް ނުވާނެ!


އަލްއިމާމު މާލިކު: مالك بن أنس – إمام دار الهجرة –2– DhiSalafiyyah\nއަލްއިމާމު މާލިކު: مالك بن أنس – إمام دار الهجرة – 2\n11/12/2014 ޢިލްމުވެރިން, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nޢިލްމު ޙާސިލްކުރެއްވުމާއި އެކަލޭގެފާނަށް ޢިލްމުވެރިން ކިޔުއްވާފައިވާ ޘަނާ\n“އިމާމް މާލިކުގެފާނު އެކަލޭގެފާނުގެ ޢުމުރުން ދިހައަހަރާއި ނަވާރަ އަހަރާދެމެދު ޢިލްމު ޙާޞިލްކުރެއްވުމުގައި (އަވަދިނެތި) އުޅުއްވިއެވެ. އަދި އެކަލޭގެފާނު ޢުމުރުން އެކާވީސް އަހަރުގައި ފަތުވާ ދެވޭ ފެންވަރުގެ ބޭފުޅެއްކަމުގައި ވެވަޑައިގެންނެވިއެވެ. އަދި އެކަލޭގެފާނުގެ ޢުމުރުން އެކާވީސް އަހަރުގައި މީސްތަކުން އެކަލޭގެފާނުގެ މަޖުލީސްތަކުގައި އިށީނދެ ފައިދާ ނަންގަވަމުން ގެންދެވިއެވެ. އަދި އެކަލޭގެފާނުގެ ޢުމުރުން އެންމެ ޒުވާން ދުވަސްވަރުން ފެށިގެން ގިނަ ޢަދަދެއްގެ ބޭފުޅުން އެކަލޭގެފާނުގެ އަރިހުން ޙަދީޘް ރިވާކުރައްވައެވެ. އަދި أبو جعفر المنصوريގެ ދައުލަތުގެ ފަހު ދުވަސްވަރާއި އަދި އޭގެފަހުންވެސް، ދުނިޔޭގެ އެކި ކަންކޮޅުތަކުން އެކަލޭގެފާނުގެ އަރިހަށް ޢިލްމު ޙާޞިލު ކުރެއްވުމަށްޓަކައި ކިޔަވާކުދިން އާދެއެވެ. އަދި ހާރޫނުއް ރަޝީދުގެ ޚިލާފަތުގެ ދުވަރުންގޮސް އެކަލޭގެފާނު އަވަހާރަ ވަންދެން އެކަލޭގެފާނުގެ އަރިހަށް ޢިލްމު ޙާޞިލްކުރަން އަންނަ ކުދިން ގިނަވެ ތޮށްޖެހިގެން ދިޔައެވެ.”\nعبد الله بن مبارك ގެއަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“މާލިކު ބުން އަނަސް އަށް ވުރެ މީސްތަކުންގެ ކުރިމަތީގައި މަޤާމާއި ޤަދަރު އުފުލުނު ބޭކަލެއް ތިމަންކަލޭގެފާނު ދެކިވަޑައި ނުގަންނަވަމެވެ. އެކަލޭގެފާނު މާގިނައިން ސުންނަތް ނަމާދުކޮށް ސުންނަތް ރޯދަ ހިއްފަވައެއް ނޫޅުއްވައެވެ. އެކަލޭގެފާނު ސިއްރުން ކުރައްވާކަމެއް މެނުވީއެވެ.” (އެބަހީ: އެކަލޭގެފާނު ގިނަ ސުންނަތް އަޅުކަންތަށް ކުރައްވަނީ މީސްތަކުންނަށް ނޭނގޭނެ ފަދައިން ސިއްރުންނެވެ.)\nعبد الله بن أحمد ވިދާޅުވިއެވެ.\n“ތިމަންކަލޭގެފާނު ތިމަންކަލޭގެފާނުގެ ބައްޕަގެ އަރިހުގައި ދެންނެވީމެވެ. ޒުހުރީގެ އަރިސްބޭކަލުންގެ ތެރެއިން އެންމެ ޘާބިތުކަން ބޮޑީ ކާކު ހެއްޔެވެ؟ ވިދާޅުވިއެވެ. ހުރިހާ ގޮތަކުންވެސް އެންމެ ޘާބިތުކަންބޮޑީ މާލިކުގެފާނެވެ.”\n“ޢިލްމުވެރިންގެ ވާހަކަ ޛިކުރު ކުރެވޭއިރު މާލިކުގެފާނު ވާކަން ކަށަވަރީ (އެ ޢިލްމުވެރިންގެ ތެރެއިން) ތަރިއެއް ގޮތުގައެވެ.”\nابن عبينة ގެއަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n“މާލިކުގެފާނަކީ ޙިޖާޒުގެ އަހުލުވެރިންގެ ޢިލްމުވެރިއާއެވެ. އަދި އެކަލޭގެފާނުގެ ޒަމާނުގައި އެކަލޭގެފާނަކީ ޙުއްޖަތެކެވެ.”\n سير أعلام النبلاء (8/5)\nحلية الأولياء 8/230\nوتاريخ الإسلام (11/319) \n حلية الأولياء 6/218


Raees Yaameen ge kibaigai huri fenvaru nei veri aku dhivehin beynumeh nuvaane - Health minister Raees Yaameen ge kibaigai huri fenvaru nei veri aku dhivehin beynumeh nuvaane - Health minister\nރައީސް ޔާމީންގެ ކިބައިގައި ހުރި ފެންވަރު ނެތް ވެރިއަކު ދިވެހިން ބޭނުމެން ނުވާނެ - ހެލްތް މިނިސްޓަރ\nހެލްތު މިނިސްޓަރ ޢަބްދު ﷲ ނާޡިމް އިބްރާހީމް ވާހަކަފުޅުދައްކަވަނީ - ފޮޓޯ: ޕީއެސްއެމް\nޤައުމު ހިންގުމުގައި ރައީސް ޔާމީންގެ ކިބައިގައި ހުރި ފެންވަރު ނެތް ވެރިއަކު ދިވެހި ރައްޔިތުން ދެން ޤަބޫލު ނުކުރާނެކަމަށް ހެލްތް މިނިސްޓަރ އަބްދުﷲ ނާޒިމް އިބްރާހިމް ވިދާޅުވެއްޖެއެވެ.\nފާދިއްޕޮޅު ނައިފަރުގެ ރައްޔިތުންނާ ބައްދަލުކުރައްވާ ވާހަކަފުޅުދައްކަވަމުން ހެލްތް މިނިސްޓަރ ވިދާޅުވީ، ރައީސް ޔާމީންގެ ޒައާމަތުގައި، ރާއްޖޭގެ ރަށެއްގައި ހެދުނު އެންމެ ބޮޑު އެއް ބަނދަރާއި، އެންމެ ބޮޑު ހޮސްޕިޓަލް ނައިފަރުގައި ހުޅުވިގެންދިޔަކަމީ، ނައިފަރުގެ ރައްޔިތުންނާއި ދިވެހި ރައްޔިތުންވެސް ޤަބޫކުކުރާނެ ކަމެއްކަމަށެވެ. އަދި ރާއްޖޭގެ އެކި ސަރަހައްދުތަކުގައި ކުރިއަށްދާ ތަރައްޤީގެ ބިޔަ މަޝްރޫޢުތަކާއި ކުރިއަށްގެންގޮސް ނިންމާފައިވާ މަޝްރޫޢުތަކަކީ ދިވެހި ރައްޔިތުންނަށް އޮޅޭނެ ކަމެއް ނޫންކަމަށްވެސް މިނިސްޓަރ ވިދާޅުވިއެވެ. އަދި ދިވެހި ރައްޔިތުންނަށް ތަރައްޤީ ވިސްނުވައިދެއްވީ ރައީސް ޔާމީން ކަމަށްވެސް މިނިސްޓަރ ވިދާޅުވިއެވެ.\n"މަސްކިރަން ޖެހޭނީ އަތޮޅުގެތަކަށް ކަމަށާއި، ކަންކަމުގައި ހިންހަމަ ނުޖެހުނީމަ ހުޅުޖަހައި ރޯކުރަން ޖެހޭނީ ރައްޔިތުންގެ މުދަލާއިމާރާތްތަކުގައި ކަމަށް ދެކި އެބަދަލަކީ މިނިވަން މުއައްސަސާތަކަކާއި، ސިފައިންނާ ފުލުހުންގެ ގައިގައި ތަޅާލަން މީހުން ހޯދުން ކަހަލަ ގޮތަށް ދެކޭކަމަށްވާނަމަ، އަޅުގަނޑު ދަންނަވާނީ އެއީ ތަރައްޤީގެ ފިކުރެއް ނޫނޭ. ތަރައްޤީގެ ފިކުރަކީ މުޖުތަމައަށް ހެޔޮ ބަދަލު ގެނައުމަށް ކުރެވޭ ފިކުރު."\nއިދިކޮޅު ކޯލިޝަންގެ ފަރާތުން އިންތިޚާބުގައި ވާދަކުރައްވާ ކެނޑިޑެޓްގެ ސިޔާސަތުތަކަށް ފާޑު ވިދާޅުވެ ވާހަކަފުޅުދައްކަވަމުން މިނިސްޓަރ ނާޒިމް ވިދާޅުވީ، އެމް.ޑީ.ޕީގެ ރިޔާސީ ޓިކެޓުގައި، އެއްވެސް ބަރުދަނެއްވެސް އޮށްޓަރެއްވެސް ނެތްކަމަށެވެ. އަދި ރައީސް ޔާމީން ގެންނަވަމުންދާ ތަރައްޤީގެ އިތުރަށް އިދިކޮޅު ކެންޑިޑޭޓް ދެން ރައްޔިތުންނަށް ވާނެ އިތުރު ތަރައްޤީގެ ވައުދެއް ނުހުންނާނެ ކަމަށް މިނިސްޓަރ ވިދާޅުވިއެވެ. މިނިސްޓަރ ނާޒިމް ވިދާޅުވީ ދިވެހި ރަށްޔިތުން ބޭނުންވަނީ ރާއްޖޭގައި މިހާރު ކުރިއަށް ގެންދާ ތަރައްޤީގެ މަޝްރޫޢުތައް ކުރިއަށްގެންދެވޭނެ ފެންވަރުގެ ވެރިއެއްކަމަށެވެ.\n"ދަންނަވަންތީ ދިވެހިން މިއަދު މިދެކޭ ޒަމާނަކީ، ރާއްޖޭގެ އެންމެ ތުއްތު ކުއްޖާއަަށް ކިޔަވައިދޭ ކްލާސް ރޫމުގައި ހުންނަންވާނީ ޑިޕްލޮމާ ފެންވަރުގެ ޓީޗަރެކޭ. ހަސްފަތާލުތަކުގައި ޚިދުމަތްދޭން ތިބޭނީ ސްޕެޝަލިސްޓް ޑޮކްޓަރުންނާއި، ސްޕެޝަލިސްޓް ނަރުހުންނޭ، މިފަދަ ފެންވަރެއްގައި ދިވެހިން ޚިދުމަތްތަކަށް އިންތިޒާރުކުރަމުންދާއިރު، ދިވެހި ޤައުމުގެ ވަލިއްޔުލްއަމްރުގެ ކޮްޓްރީގައި އިންނަވަން ޖެހޭނީ ކިހާފެންވަރެއްގެ މީހެއްތީ އެއީ ދިވެހި ރައްޔިތުން މިއަދު ސުވާލުކުރާނެ ކަމެއްނޫން. ދިވެހި ރައްޔިތުން ބޭނުންވަނީ މިޤައުމުގެ ހިންގުމާއި މިޤައުމުގެ ސީޔާސީ ކަންކަން ހިންގާގޮތާއި އިޖްތިމާޢީ ކަންކަން ހިނގާގޮތާއި ސަރުކާރުގެ ކަނބްކަން ހިންގާ ގޮތް ކުންފުނިތައް ހިންގުމުގެ ތަޖުރިބާއާ، އެފަދަ ކަންކަން ތަޖުރިބާކުރެވިފައި ހުރި ވެރިއެއް. ދިވެހި ރައްޔިތުން ދެން ޤަބޫލު ނުކުރާނެ އެއް ކަމަކީ ރައީސް ޔާމީން ފަދަ ވެރިއަކު ނޫން އެހެން ވެރިއަކު ދިވެހި ރައްޔިތުން ކުރިއަށް އޮތްތަނުގައި ޤަބޫލުނުކުރާނެއޭ"\nހެލްތު މިނިސްޓަރ ވިދާޅުވީ އިދިކޮޅު ކެންޑިޑޭޓު ސިއްޙީ ދާއިރާއާ ގުޅޭ އެއްވެސް ވަޢުދެއް ވެވަޑައި ނުގަންނަވާކަމަށާއި، ހަމައެކަނި ދައްކަވަނީ ދަރުމަވަންތަ ހޮސްޕިޓަލު އަގުބޮޑު ވާހަކަ ކަމަށެވެ. މިނިސްޓަރ ވިދާޅުވީ ސިއްޚީ ދާއިރާގެ ކަންކަން މިނެކިރުމަށް މިންގަނޑުތަކެއް ހުންނަކަމަށާއި، 2013 ވަނަ އަހަރު ރާއްޖޭގެ ކޮންމެ ދިހަ ހާސް މީހުންގެ އާބާދީއަކަށް 16 ޑޮކްޓަރުން ޚިދުމަތް ދެމުން ދިޔަކަމަށެވެ. އަދި މިއަދު ކޮންމެ ދިހަ ހާސް މީހުންގެ އާބާދީއަކަށް 26 ޑޮކްޓަރުންގެ ޚިދުމަތްދޭކަމުގައި މިނިސްޓަރ ވިދާޅުވިއެވެ.